
. PRAEPARATIO AD MISSAM. 


PRO OPPORTUNITATE "SACERDOTIS FACIENDA 


Antiphona. 


N* reminiscaris, Domine, delicta nostra, 
vel parentum nostrorum: neque vin- 
dictam sumas de peccatis nostris. 

Qua Antiphona in Festis Duplicibus tan- 
tum duplicatur, et tempore Paschali addi- 
tur in fine Alleluia. Deindé dicuntur se- 
quentes Psalmi. l 

Psalmus 83. 


vam dilecta tabernacula tua, Domine, vir- 
tutum: concupiscit, et deficit anima 
mea in atria Domini. 
Cor meum, et caro mea exultaverunt in 
Deum vivum. 
Etenim passer invenit sibi domum: et 
turtur nidum sibi, ubi ponat pullos suos. 
Altaria tua, Domine, virtutum : Rex meus, 
et Deus meus. 
Beati, qui habitant in domo tua, Domine: 
in sæcula seculorum laubabunt te. 
Beatus vir, cujus est auxilium abs te: 
ascensiones in corde suo disposuit, in valle 


lacrymarum in loco quem posuit. 
Etenim. benedictionem dabit "legislator, 

ibunt de virtute in virtutem: videbitur 
Deus deorum in Sion. 

Domine Deus virtutum, exaudi orationem 
meam : auribus percipe, Deus Jacob. 

Protector noster aspice Deus: et respieg 
in faciem Christi tui: 

Quia melior est dies una in atriis tuis 
super millia. . 

Elegi abjectus esse in domo Dei mei: 
magis quàm habitare in tabernaculis pecca- 
torum. 

Quia misericordiam , et veritatem diligit 
Deus: gratiam et gloriam dabit Dominus. 

Non privabit bonis eos qui ambulant in 
innocentia: Dominé virtutum, beatus homo, 
qui sperat in te. 

Gloria Patri. 

Psalmus 84. 

ENEDIXISTI, Domine, terram tuam: aver- 
B tisti captivitatem Jacob. 

Remisisti iniquitatém plebis tue: ope- 
ruisti omnia peccata eorum. 

Mitigasti omnem iram tuam: avertisti ab 
ira indignationis tue. 

Converte nos, Deus salutaris nostri: et 
averte iram tuam a nobis. 

Numquid in aeternum irasceris nobis? aut 


extendes iram tuam à generatione in 1 gene- 
rationem ? 

Deus tu conversus vivificabis nos: et 
plebs tua lætabitur in te. 

Ostende nobis, Domine, misericordiam 
tuam : ct salutare tuum da nobis. 

Audiam quid loquatur in me Dominus 
Deus : quoniam loquetur pacem in plebem 
suam. 

Et super sanctos suos: et in eos, qui con- 
vertuntur ad cor. 

Verumtamen prope timentes eum salutare 
ipsuis: ut inhabitet gloria in terra nostra. 

Misericordia, et veritas obviaverunt sibi: 
justitia et pax osculatæ sunt. 

Veritas de terra orta est et justitia de 
ccelo prospexit. 

Etenim Dominus dabit benignitatem: et 
terra nostra dabit fructum suum. 

Justitia ante eum ambulabit: et ponet in 
via gressus suos. 

Gloria Patri et Filio et Spiritui Sancto. 
Sicut erat etc. : 
| Psalmus 85. 


NCLINA, Domine, aurem tuam, et exaudi 
I me: quoniam inops et pauper sum ego. 

Custodi animam meam, quoniam sanctus 
sum : salvum fac servum tuum, Deus meus, 
sperantem in te. 

Miserere mei, Domine , quoniam ad te 
clamavi totá die: letifica animam servi tui 

quoniam ad te, Domine, animam meam le- 
vavi. 

Quoniam tu, Domine, suavis et mitis : 

et multz misericordie omnibus invocanti- 
bus te. n 

Auribus percipe, Domine, orationem me- 
am: et intendé voci deprecationis mez. 

. In die tribulationis mez clamavi ad te: 
quia exaudisti me. 

Non est similis tui in dis, Domine: et 
non est secundùm opera tua. 

Omnesgentes, quascumque fecisti, venient, 
et adorabunt coram te, Domine: et glorifi- 
cabunt nomen tuum. 

Quoniam magnus es tu, et faciens mira- 
bilia : tu es Deus solus. 

Deduc me, Domine, in via tua, et ingrediar . 
in veritate tus: lætetur cor meum ut timeat 
nomen tuum. l 

Confitebor tibi, Domine Deus meus, in 
toto corde meo : et glorificabo nomen tuum 
in æternum : l 

Quia misericordia tua magna est super 
me: et eruisti animam meam ex inferno 
inferiori. 

Deus, iniqui insurrexerunt super me, et 
synagoga potentium quæsierunt animam 
meam, et non proposuerunt te in conspectu 
suo, 

Et tu, Domine Deus miserator et miseri- 
cors, patiens, et multe misericordie, et 
verax. i i 

Respice in me, et miserere mei, da im- 
perium tuum puero tuo: et salvum fac fi- 
lium ancillæ tuæ. 

Fac mecum signumin bonum, ut videant 
qui oderunt me, et confundantur : quoniam 
tu, Domine, adjuvisti me, et consolatus es 
me. | 

Gloria Patri. 

| Psalmus 115. 


Z^ *REDIDI, propter quod locutus sum: ego 
(us humiliatus sum nimis. 

Ego dixi in excessu meo : Omnis homo 
mendax. 

Quid retribuam Domino, pro omnibus, 
que retribuit mihi? 

Calicem salutaris accipiam : et nomen Do- 
mini invocabo. 

Vota mea Domino reddam coram omni 
populo ejus: pretiosa in conspectu Domini 
mors sanctorum ejus. 

O Domine, quia ego servus tuus: ego ser- 
vus tuus, et filius ancille tus. 

Dirupisti vincula mea: tibi sacrificabo 
hostiam laudis, et nomen Domini invocabo. 

Vota mea Domino reddam in conspectu 

omnis populi cjus : in atriis domüs Domini, 
in medio tui Jerusalem. 

Gloria Patri. 

Psalmus 129. 
D" profundis clamavi ad te, Domine: Do- 
mine exaudi vocem meam. 

Fiant aures tuæ intendentes, in vocem de- 
precationis meæ. 

Si iniquitates observaveris, Domine : Do- 
mine, quis sustinebit? 

Quia apud te propitiatio est : et propter 
legem tuam sustinui te, Domine. 

Sustinuit anima mea in verbo ejus: spe- 
ravit anima mea in Domino. 

A custodia matutina usque ad noctem : 
speret Israel in Domino. 

Quia apud Dominum misericordia: et 
copiosa apud eum redemptio. 

Et ipse redimet IsraéI, ex omnibus iniqui- 
tatibus ejus. 

Gloria Patri. 

Deinde repetitur Antiph. 


Ne reminiscaris, Domine, delicta nostra, 
vel parentum nostrorum: neque vindictam 
.sumas de peccatis nostris. 

Posteà Sacerdos dicit: 


Kyrie eleison. Christe eleison. Kyrie elet- 
son. Pater noster. v. Et ne nos inducas 

in tentationem. R. Sed libera nos à malo. v. 
Ego dixi, Domine, miserere mei. n. Sana 
animam meam, quia peccavi tibi. v. Con- 
vertere, Domine, aliquantulüm. n. Et depre- 
care super servos tuos. v. Fiat misericordia 
tua, Domine, super nos. n. Quemadmodüm 
speravimus in te. v. Sacerdotes tui induan- 
tur justitiam. n. Et sancti tui exultent. v. 
Ab occultis meis munda me, Domine. n. Et 
ab alienis parce servo tuo. v. Domine, ex- 
audi orationem meam, n. Et clamor meus 
ad te veniat. v. Dominus vobiscum. n. Et 
cum Spiritu tuo. 
i Oremus. 
A tue pietatis, mitissime Deus, in- 
clina precibus nostris, et gratia sancti 
Spiritüs illumina cor nostrum : ut tuis mys- 
teriis digné ministrare, teque æternã chari- 
tate diligere mereamur. 
Deus, cui omne cor patet, et omnis vo- 
luntas loquitur, et quem nullum latet se- 
cretum: purifica per infusionem sancti Spiri- 
tüs cogitationes cordis nostri; ut te perfecté 
diligere et digné laudare mereamur. 

Urs igne sancti Spiritüs renes nostros et 
cor nostrum, Domine : ut tibi casto corpore 
serviamus, et mundo corde placeamus. 

Mentes nostras, quesumus, Domine, Pa- 
raclitus, qui à te procedit, illuminet, et in- 

ducat in omnem, sicut tuus promisit Filius, 
veritatem. 

Apsir nobis, quesumus, Domine, virtus 
"Spiritüs sancti; que et corda nostra cle- 
menter expurget, et ab omnibus tueatur ad- 
versis. 

Deus, qui corda fidelium sancti Spiritds 
illustratione docuisti: da nobis in eodem. 
Spiritu recta sapere, et de ejus semper con- 
solatione gaudere. 

CoNscIENTIAS nostras, quæsumus, Domine, 
visitando purifica: ut veniens Dominus nos- 
ter Jesus Christus Filius tuus, paratam sibi 
in nobis inveniat mansionem. Qui tecum 
vivit et regnat in unitate Spiritüs sancti 
Deus, per omnia secula seculorum. Amen. 


ORATIONES. 


Pro opportunitate Sacerdotis ante Cele- 

brationem et Communionem dicendae. 

Dre Dominica. ö 

Oratio S. Ambrosii Episcopi. 
SER sacerdos, et vere Pontifex Jesu 
O Christe, qui te obtulisti Deo Patri hos- 
tiam puram et immaculatam in ara Crucis 
pro nobis miseris et peccatoribus, et qui 
dedisti nobis carnem tuam ad manducan- 
dum, et sanguinem tuum ad bibendum, et 
posuisti mysterium istud in virtute Spiri- 

tis sancti tui, dicens: Hsc quotiescumque 
feceritis, in mei memoriam facietis : Rogo 
per eumdem sanguinem tuum, magnum 
salutis nostre pretium: rogo per hanc mi- 
ram et ineffabilem charitatem, quá nos mi- 
seros et indignos sic amare dignatus es, ut . 
lavares nosà peccatis nostris in sanguine 
tuo: Doce me servum tuum indignum, 
quem inter cetera dona tua etiam ad officium 
sacerdotale vocare dignatus es, nullis meis 
meritis, sed solá dignatione misericordiæ 
tuz: doce me, queso, per.Spiritum sanc- 
tum tuum, tantum tractare mysterium 
ea reverentiá et honore, eå devotione et 
timore, quibus oportet et decet. Fac me 
per gratiam tuam semper illud de tanto 
mysterio credere et intelligere, sentire et 
firmiter tenere, dicere et cogitare, quod tibi 
placet, et expedit animse mese. Intret spiri-- 
tus tuus bonus in cor meum, qui sonet ibi 
sine sono, et sine strepitu verborum loqua- 
tur omnem veritatem. Profunda quippé 
sunt nimis, et sacro tecta velamine. Prop- 
ter magnam clementiam tuam concede mi- 
hi Missarum solemnia mundo corde et purà 
mente celebrare. Libera cor meum ab im- 
mundis et nefandis, vanis et noxiis cogita- 
tionibus. Muni me beatorum Angelorum 
piá et fidá custodià, ac tutelá fortissimá, ut 

hostes omnium bonorum confusi discedant. 
Per virtutem tanti mysterii, et per manum 
sancti Angeli tui repelle à me et à cunctis 
servis tuis durissimum spiritum superbie 
et cœnodoxiæ, invidie et blasphemiæ, for- 
nicationis et immunditia, dubietatis et dif- 
ſidentiæ. Confundantur qui nos persequun- 
tur ; pereant illi qui nos perdere festinant. 


Ferid secundá. Rex virginum, et amator 
castitatis et integritatis, coelesti rore bene- 
dictionis tuæ extingue in corpore meo fomi- 
tem ardentis libidinis, ut maneat in me te- 
nor castitatis corporis et anime. Mortifica 
in membris meis carnis stimulos, omnesque 
libidinosas commotiones ; et da mihi veram 
et perpetuam castitatem cum ceteris donis 
tuis, que tibi placent in veritate, ut sacri- 
ficium laudis casto corpore et mundo corde 
valeam tibi offerre. Quantá enim cordis con- 
tritione, et lacrymarum fonte, quantá reve- 
rentiá et tremore, quantá corporis castitate 
et anime puritate istud divinum et coeleste 
sacrificium est celebrandum, ubi caro tua in 
veritate sumitur, ubi sanguis tuus in verita- 
te bibitur, ubi ima summis, terrena divinis 
junguntur, ubi adest sanctorum Angelorum 
presentia, ubi tu es sacrificium, et sacer- 
dos mirabiliter et ineffabiliter constitutus. 

Feria tertid. Quis digné hoc celebrare 

poterit, nisi tu Deus omnipotens offerentem 
feceris dignum? Scio, Domine, et veré scio, 
et id ipsum pietati tue confiteor, quia non 
sum dignus accedere ad tantum mysterium 
propter nimia peccata mea, et infinitas ne- 
gligentias meas. Sed scio et veraciter ex toto 
corde meo credo, et ore confiteor, quia tu 
potes me facere dignum, qui solus potes 
facere mundum de immundo conceptum 
semine, et de peccatoribus justos et sanctos. 
Per hanc omnipotentiam tuam te rogo, Deus 
meus, ut concedas mihi peccatori hoc sacri- 
ficium celebrare cum timore et tremore, 
cum cordis puritate, et lacrymarum fonte, 
cum letitia spirituali et coelesti gaudio. Sen- 
tiat mens mea dulcedinem beatissimę præ- 
sentiæ tue, et excubias sanctorum Angelo- 
rum tuorum in circuitu meo. 

Ferid quartd. Ego enim, Domine, memor 
venerandæ passionis tuse accedo ad altare 
tuum, licét peccator, ut offeram tibi sacri- 
ficium, quod tu instituisti, et offerri præ- 
cepisti in commemorationem tui pro salute 
nostra. Suscipe illud, queso, summe Deus, 
pro Ecclesia sancta tua, et pro populo quem 
acquisivisti Sanguine tho. Et quoniam me 
peccatorem inter te et eumdem populum 
tuum medium esse voluisti, licét in me 
aliquod boni operis testimonium non ag- 

goscas, officium saltem dispensationis cre- 
dita non recuses, nec per me indignum, 
eorum salutis pereat pretium, pro quibus 
victima salutaris dignatus es esse redemptio. 
Profero etiam, Domine (si digneris propitius 
intueri) tribulationes plebium, pericula po- 
pulorum, captivorum gemitus, miserias 
orphanorum; necessitates peregrinorum,ino- 
piam debilium, desperationes languentium, 
defectus senum, suspiria juvenum, vota 
virginum, lamenta viduarum. 


Ferid quintd. Tu entm misereris omnium, 
Domine: et nihil odisti eorum que fecisti. 
Memorare que sit nostra substantia: quia 
tu pater noster es, quia tu Deus noster es, 
ne irascaris satis, neque multitudinem vis- 
cerum tuorum super nos contineas. Non 
enim in justificationibus nostris prosternimus 
preces ante faciem tuam, sed in miseratio- 
nibus tuis multis. Aufer à nobis iniquitates 
nostras: et ignem sancti Spiritüs in nobis 
clementer accende. Aufer cor lapideum de 
carne nostra: et da nobis cor carneum, quod 
te amet, te diligat, te delectetur, te sequatur, 
te perfruatur. Oramus, Domine, clementiam 
tuam, ut sereno vultu familiam tuam, sacri 
tui nominis officia prestolantem, aspicere 
digneris; et ut nullius sit irritum votum, 
nullius vacua postulatio, tu nobis preces 


** 

suggere, quas ipse propitius audire, et ex- 
audire delecteris. 

Feria sexta. Rogamus etiam te, Domine 
sancte Pater, et pro spiritibus fidelium de- 
functorum: ut sit illis salus, sanitas, gau- 
dium et refrigerium hoc magnum pietatis 
Sacramentum. Domine Deus meus, sit illis 
hodié magnum et plenum convivium de te 
pane vivo, qui de ccelo descendisti, et das vi- 
tam mundo, de tua carne sancta et benedicta, 
Agni videlicet immaculati, qui tollis peccata 
mundi, que de sancto et glorioso beate vir- 
ginis Mariz utero est assumpta et de Spi- 
ritu sancto concepta ; ac de illo pietatis fonte, 
qui per lanceam militis ex tuo sacratissimo 
latere emanavit: ut exindé refecti et satiati, 
refrigerati et consolati exultent in laude et 
gloria tua. Peto clementiam tuam, Domine, 
ut descendat super panem tibi sacrificandum 
plenitudo tue benedictionis, et sanctificatio 
tue divinitatis. Descendat etiam; Domine, 
illa sancti Spiritüs tui invisibilis incompre- 
hensibilisque majestas, sicut quondam in 
patrum hostias descendebat, qui et oblatio- 
nes nostras Corpus et Sanguinem tuum 
efficiat, et me indignum sacerdotem doceat 
tantum tractare mysterium cum cordis pu- 
ritate, et lacrymarum devotione, cum reve- 
rentia et tremore, ita ut placidé ac benigne 

suscipias sacrificium de manibus meis ad 
salutem omnium tam vivorum quam de- 
functorum. 


Sabbato. Rogo etiam te, Domine, per ip- 
sum sacrosanctum mysterium Corporis e: 
Sanguinis tui, quo quotidié in Ecclesia tua 
pascimur et potamur, abluimur et sanctifi- 
camur, atque unius summae divinitatis par- 
ticipes efficimur, da mihi virtutes tuas. 
sanctas, quibus repletus, boná conscientiá 
ad altare tuum accedam, ita ut hæc cœlestia 
sacramenta efficiantur mihi salus et vita. 
Tu enim dixisti ore tuo sancto et benedicto: 
Panis, quem ego dabo, caro mea est pro 
mundi vita, Ego sum panis vivus, qui de 
celo descendi. Si quis manducaverit ex hoc 
pane, vivet in seternum. Panis dulcissime, 
sana palatum cordis mei, ut sentiam suavi- 
tatem amoris tui. Sana illud ab omni lan- 
guore, ut nullam prater te sentiam dulce- 
dinem. Panis candidissime, habens omne 
delectamentum, et omnem saporem, qui 
nos semper reficis, et nunquam in te defi- 
cis: comedat te cor meum, et dulcedine sa- 
poris tui repleantur viscera anime mez: 
manducat te Angelus ore pleno: manducet 
te peregrinus homo pro modulo suo, ne 
deficere possit in via, tali recreatus viatico. 
Panis sancte, panis vive, panis munde, qui 

descendisti de ccelo, ef das vitam mundo, 
veni in cor meum, et munda me ab omni 
inquinamento carnis et spiritus. Intra in 
animam meam, sana et munda me interiüs 
et exteriüs. Esto tutamen, et continua salus 
anime et corporis mei. Repelle à me insi- 
diantes mihi hostes: recedant procul à 
presentia potentia tue, ut foris et intüs 
per te munitus, recto tramite ad tuum re- 
gnum perveniam: ubi non in mysteriis, 
sicut in hoc tempore agitur, sed facie ad fa- 
ciem te videbimus, cùm tradideris regnum 
Deo et Patri, et eris Deus omnia in omni- 
bus. Tunc enim me de te satiabis satietate 
mirifica, ita ut nec esuriam, nec sitiam in 
æternum. Qui cum eodem Deo Patre, et Spi- 
ritu sancto vivis et regnas per omnia secula 
seculorum. Amen. 


Alia Oratio ante Missam. 


` A D mensam dulcissimi convivii tui, pie 

A Domine Jesu Christe, ego peccator de 
propriis meritis nihil præsumens, sed de 
tua confidens misericordia et bonitate, ac- 
cedere vereor et contremisco. Nam cor et 
corpus habeo multis criminibus maculatum, 
mentem et linguam non cauté custoditam. 
Ergo 6 pia Deitas, 6 tremenda majestas, ego 
miser inter angustias deprehensus, ad te 

fontem misericordiæ recurro, ad te fes- 
tino sanandus, sub tuam protectionem 
fugio : et quem judicem sustinere nequeo, 
salvatorem habere suspiro. Tibi, Domine, 
plagas meas ostendo: tibi verecundiam me- 
am detego. Scio peccata mea multa et ma- 
gna, pro quibus timeo. Spero in misericor- 
dias tuas, quarum non est numerus. Respice 
ergo in me oculis misericordiæ tue, Domine 
Jesus Christe, Rex æterne, Deus et homo, 
crucifixus propter hominem. Exaudi me 
sperantem in te: miserere mei pleni mise- 
riis et peccatis, tu qui fontem miserationis 
nunquam manare cessabis. Salve salutaris 
victima, pro me et omni humano genere in 
patibulo Crucis oblata. Salve nobilis et pre- 
tiose Sanguis, de vulneribus crucifixi Do- 
mini mei Jesu Christi profluens, et peccata 
totius mundi abluens. Recordare, Domine, 
creature tuz, quam tuo Sanguine redemisti. 
Poenitet me peccasse, cupio emendare quod 
feci. Aufer ergo à me, clementissime Pater, 
omnes iniquitates et peccata mea: ut puri- 
ficatus mente et corpore, digné degustare 
merear Sancta sanctorum ; et concede, ut 
hec sancta prælibatio Corporis et Sanguinis 
tui, quem ego indignus sumere intendo, sit 
Peccatorum meorum remissio, sit delictorum 
perfecta purgatio, sit turpium cogitationum 

- effugatio, ac bonorum sensuum regeneratio, 
operumque tibi placentium salubris effica- 
cia, anime quoque et corporis contra inimi- 
corum meorum insidias firmissima tuitio. 
Amen. | 


Oratio S. Thome Aquinatis. 


MNIPOTENS sempiterne Deus, ecce accedo 
O ad sacramentum unigeniti Filii tui Do- 
mini nostri Jesu Christi : accedo tamquam 
infirmus ad medicum vite, immundus ad 
fontem misericordie, caecus ad lumen clari- 
tatis aeterne, pauper et egenus ad Domi- 
num coli et terre. Rogo ergo immense 
largitatis tuæ abundantiam, quatenüs meam 
curare digneris infirmitatem, lavare fœdita- 
tem, illuminare caecitatem, ditare pauperta- 
tem, vestire nuditatem, ut panem Angelo- 
rum, Regem regum, et Dominum dominan- 
tium, tantá suscipiam reverentiá et humili- 
tate, tantá contritione et devotione, tantá 
puritate et fide, tali proposito et intentione, 
sicut expedit. saluti animz mez. Da mihi, 
quæso, Dominici Corporis et Sanguinis non 
solüm suscipere Sacramentum, sed etiam 
rem et virtutem Sacramenti. O mitissime 
Deus, da mihi Corpus unigeniti Filii tui 
Domini, nostri Jesu Christi quod traxit de 
virgine Maria, sic suscipere, ut Corpori suo 

mystico merear incorporari et inter ejus 

membra connumerari. O amantissime Pa- 

ter, concede mihi dilectum Filium tuum, 

quem nunc velatum in via suscipere pro- 
pono, revelatá tandem facie perpetuó con- 

templari. Qui tecum vivit et regnat in uni- 

tate Spiritüs sancti Deus, per omnia sæcu- 

la seculorum. Amen. 


ORATIONES. 


Dicendae cum Sacerdos induitur sacerdo- 
talibus paramentis. 
Cum lavat manus, dicat. 


D^ Domine, virtutem manibus meis ad 
abstergendam omnem maculam: uj 
sine pollutione mentis. et corporis valeam 
tibi servire. 
Ad Amictum, dum ponitur super caput, 
dicat. 

Iuroxx, Domine, capiti meo galeam salu- . 
tis, ad expugnandos diabolicos incursus. 

l Ad Albam, cum ed induitur. 

DEALBA me, Domine, et munda cor me- 
um: ut in Sanguine Agni dealbatus, gau- 
diis perfruar sempiternis. 

Ad cingulum, dum se cingit: 
Precinck me, Domine, cingulo purita- 

tis, et extingue in lumbis meis humorem 
libidinis: ut maneat in me virtus conti- 
nentiæ et castitatis. 


Ad Manipulum, dum imponitur brachio 
sinistro. 


Merear, Domine, portare manipulum 
fletüs et doloris: ut cum exultatione reci- 
piam mercedem laboris, 


Ad Stolam, dum imponitur collo. 


Reppe mihi, Domine, stolam immortali- 
tatis, quam perdidi in prevaricatione primi 
parentis: et quamvis indignus accedo ad 
tuum sacrum mysterium, merear tamen 
gaudium sempiternum. 

Ad Casulam, cum assumitur. 

Domine, qui dixisti, «jugum meum sua- 
ve est, et onus meum leve» : fac, ut istud 
portare sic valeam, quod consequar tuam 
gratiam. Amen. 


GRATIARUM ACTIO 


POST MISSAM. 
Preces ex Missali. 


NTIPHONA. Trium puerorum cantemus 
A hymnum: quem cantabant sancti in 
camino ignis, benedicentes Dominum. 

Quae Antiphona in Festis duplicibus tan- 
tum duplicatur, et tempore Paschali addi- 
tur in fine. Alleluia. 

Canticum trium puerorum. 

ENEDICITE omnia opera Domini Domi- 
B no: laudate et superexaltate eum in 
secula. _ 225 

Benedicite Angeli Domini Domino, bene- 
dicite cœli Domino. 

Benedicite aquæ omnes, quæ super cœlos 
sunt, Domino: benedicite omnes virtutes 
Domini Domino. 

Benedicite sol et luna Domino: benedicite 

stellæ coeli Domino. 

Benedicite omnis imber et ros Domino; 
benedicite omnes spiritus Dei Domino. 

Benedicite ignis et estus Domino: bene- 
dicite frigus et æstus Domino. 

Benedicite rores pruina Domino: benedi- 
cite gelu et frigus Domino. 

Benedicite glacies et nives Domino: bene- 
dicite noctes et dies Domino. 

Benedicite lux et tenebre Domino: bene- 
dicite fulgura et nubes Domino. 

Benedicat terra Dominum: laudet et su- 
perexaltet eum in sæcula. 

Benedicite montes et colles Domino: be- 
nedicite universa germinantia in terra Do- 
mino. - 

Benedicite fontes Domino: benedicite ma- 
ria et lumina Domino. 

Benedicite cete, et omnia que moventur 
in aquis Domino: benedicite omnes volucres 
cœli Domino. l 

Benedicite omnes bestiæ ét pecora Domi- 
no: benedicite filii hominum Domino. 

Benedicat Israël] Dominum: laudet et su- 
perexaltet eum in sæcula. 

Benedicite sacerdotes Domini Domino: 
benedicite servi Domini Domino. 

Benedicite spiritus et animæ justorum 
Domino: benedicite sancti et humiles corde 
Domino. 

Benedicite Anania, Azaria, Misaél Domi- 
no: laudate et superexaltate eum in sæcula. 

Benedicamus Patrem et Filium cum sanc- 
to Spiritu: laudemus et superexaltemus 
eum in sæcula. 

Benedictus es Domino in firmamento 
caeli: et laudabilis, et gloriosus, et superex- 
altatus in secula. 


XXVI Gratiarum actio 

Psalmus, 150. 
r AUDATE Dominum in sanctis ejus: laudate 
L eum in firmamento virtutis ejus. ` 

Laudate eum in virtutibus ejus: laudate 
eum secundum multitudinem magnitudinis 
ejus. 

Laudate eum in sono tube: laudate eum 
in psalterio et cithara. . 

Laudate eum in tympano et choro: lau- 
date eum in chordis et organo. 

Laudate eum in cymbalis benesonantibus: 
laudate eum in cymbalis jubilationis: omnis 
spiritus laudet Dominum. | 

Gloria Patri, et Filio. 


Deindé repetitur Antiphona. 


Trium puerorum cantemus hymnum, 
quem cantabant sancti in camino ignis, be- 
nedicentes Dominum. 

Deinde Sacerdos dicit: 


Kyrie eleison. Christe eleison. Kyrie elei- 
son.Pater noster. v.Et ne nos inducas in ten- 
tationem. R. Sed libera nos à malo. v. Con- 
fiteantur tibi, Domine, omnia opera tua. n. 
Et sancti tui benedicant tibi. v. Exultabunt 
sancti in gloria. R. Lætabuntur in cubilibus 
suis, v. Non nobis, Domine, non nobis. n. 
Sed nomini tuo da gloriam. v. Domine, ex- 
audi orationem meam. x. Et clamor meus 

ad te veniat. v. Dominus vobiscum. r. Et 
cum spiritu tuo. 
" Oremus. 


EUS, qui tribus pueris mitigasti flammas 
D ignium, concede propitius; ut nos famu- 
los tuos non exurat flamma vitiorum. 

AcTIONES nostras, quesumus, Domine, 
aspirando præveni, et adjuvando proce- 
quere: ut cuncta nostra oratio et operatio à te 

semper incipiat, et per te coepta finiatur. 
D nobis, quæsumus, Domine, vitiorum 
flammas extinguere, qui beato Laurentio 
tribuisti tormentorum suorum incendia su- 
perare. Per Christum Dominum nostrum. 
R. Ámen. 


ORATIONES. 


Post celebrationem et Communionem 
dicendae. 


Oratio S. T'homae de Aquino. 


(o tibi ago, Domine sancte, Pater 
omnipotens, eterne Deus, qui me pec- 
catorem, indignum famulum tuum, nullis 
meis meritis, sed sola dignatione miseri- 
cordia tue satiare dignatus es pretioso Cor- 
pore et Sanguine Filii tui Domini nostri 
Jesu Christi. Et precor, ut hæc sancta Com- 
munio non sit mihi reatus ad poenam, sed 

intercessio salutaris ad veniam. Sit mihi ar- 
matura fidei, et scutum bone voluntatis. 
Sit vitiorum meorum evacuatio, concupis- 
centiz et libidinis exterminatio, charitatis 
et patientiæ, humilitatis et obedientie, om- 
niumque virtutum augmentatio: contra in- 
sidias inimicorum omnium, tam visibilium, 
quam invisibilium firma defensio: motuum 
meorum, tam carnalium, quam spiritua- 
lium perfecta quietatio: in te uno ac vero 
Deo firma adhesio: atque finis mei felix 
consummatio. Et precor te, ut ad illud 
ineffabile convivium me peccatorem perdu- 
cere digneris : ubi tu cum Filio tuo et Spi- 
ritu sancto, Sanctis tuis es lux vera, satietas 
plena, gaudium sempiternum, jucunditas 
consummeta, et felicitas perfecta. Per eum- 
dem Christum Dominum nostrum. Amen. 


Alia Oratio S. Bonaventurae. 


RANSFIGE, dulcissime Domine Jesu, me- 

dullas et viscera anime mez suavissimo 
et saluberrimo amoris tui vulnere, verá se- 
renáque et Apostolica sanctissimá charitate, 
ut langueat et liquefiat anima mea solo 
semper amore et desiderio tui, te concupis- 
cat, et deficiat in atria tua, cupiat dissolvi, 
et esse tecum. Da, ut anima mea te esuriat, 
Panem Angelorum, refectionem animarum 
Sanctarum, panem nostrum quotidianum, 

supersubstantialem, habentem omnem dul- 
cedinem et saporem, et omne delectamentum 
suavitatis: te in quem desiderant Angeli 
prospicere, semper esuriat et comedat cor 
meum, et dulcedine saporis tui repleantur 
viscera animæ mez: te semper sitiat fon- 
tem vitz, fontem sapientiz et scientiæ, fon- 
tem æterni luminis, torrentem voluptatis, 
ubertatem domũs Dei: te semper ambiat, te 
querat, te inveniat, ad te tendat, ad te per- 
veniat, te meditetur, te loquatur, et omnia 
operetur in laudem et gloriam nominis tui, 
cum humilitate et discretione, cum dilec- 
tione et delectatione, cum facilitate et affec- 
tu, cum perseverantia usque in finem : ettu 
sis solus semper spes mea, tota fiducia mea, 
divitiæ mee, delectatio mea, jucunditas mea, 
. gaudium meum, quies et tranquillitas mea, 
pax mea, suavitas mea, odor meus, dulcedo 
mea, cibus meus, refectio mea, refugium 
meum, auxilium meum, sapientia mea, por- 
tio mea, possessio mea, thesaurus meus, in 
quo fixa et firma et immobiliter semper sit 
radicata mens mea, et cor meum. Amen. 


Rithmus S. Thomae ad sacram Eucharis- 
tiam. 


bono te devoté, latens Deitas, 
A Que sub his figuris vere latitas, 

Tibi $ecor meum totum subjicit : 
Quia te contemplans totum deficit. 
Visus , tactus, gustus in te fallitur, 
Sed auditu solo tuto creditur. 
Credo quidquid dixit Dei Filius, 
Nil hoc verbo veritatis verius. 
In cruce latebat sola Deitas, 
At hic latet simul et humanitas. 
Ambo tamen credens atque confitens, 
Peto quod petivit latro poenitens. _ 
. Plagas, sicut Thomas, non intueor, 
Deum tamen meum te confiteor. 
Fac me, tibi semper magis credere, 
In te spem habere, te diligere. 

O memoriale mortis Domini, 
Panis vivus, vitam præstans homini! 
Presta mese menti de te vivere, 

Et te illi semper dulcé sapere. 
Pie pellicane Jesu Domine, 
Me immundum munda tuo sanguine, 
Cujus una stilla salvum facere 
Totum mundum quit ab omni scelere. 
Jesu, quem velatum nunc aspicio, 
Oro fiat illud, quod tam sitio, 
Ut te revelata cernens facie, 
Visu sim beatus tuz gloria. 
Amen. ; 


INDULGENTI4E 
A 


SACERDOTIBUS LUCRANDE. 


Gregorius XIII indulgentiam 5o dierum 
concessit cuique sacerdoti ante missam 
orationem sequentem cum devotione di- 
centi. 


E? volo missam celebrare, et conficere 
corpus et sanguinem D. N. J. C. juxtà 
ritum sancte Romane Ecclesie, ad laudem 
omnipotentis Dei, totiusque curiæ trium- 

hantis; ad utilitatem meam, totiusque 

cclesie militantis et patientis; pro omni- 
bus qui se commendaverunt orationibus 
meis , in genere et in specie; et pro 
felici statu Sancte Romane Ecclesia. 
Amen. - ; ‘ ' 

Gaudium cum pace, emendationem vitæ, 
spatium vere pœnitentiæ, gratiam et con- 
solationem Sancti Spiritûs, perseverantiam , 
in bonis operibus, cor còntritum et humi- 
litatum, atque felicem vitæ meæ consumma- 
tionem tribuat mihi omnipotens et misericors 
Dominus. Amen. 


Pius VII indulgentiam unius anni, que 
fidelibus defunctis applicari potest , con- 
cessit cuique sacerdoti dicenti orationes 
sequentes ; primam quovis tempore, se- 
cundam ante Missa celebrationem. 


XXXII Indulgentiae. 
Oratio. 


yaa Custos et Pater, sancte Joseph, 
cujus fideli custodiæ irs innocentia 
Jesus, et Virgo virginum Maria commissa 

fuit; te per hoc utrumque charissimum 
' pignus Jesum et Mariam obsecro et obtes- 
tor, ut me ab omni immunditiá preserva- 
tum, mente incontaminata, puro corde et 
casto corpore Jesu et Mariæ semper facias 
castissimé famulari. Amen. 


Alia oratio dicenda ante missam. 


Ant. O felicem virum beatum Joseph, 
cui datum est Deum quem multi reges vo- 
luerunt videre et non viderunt, audire et 
non audierunt, non solum videre et au- 
dire, sed portare, deosculari, vestire et 
custodire. 

v. Ora pro nobis , beate Joseph, 

g. Ut digni efficiamur promissionibus 
Christi. 

OREMUS. 


Deus, qui dedisti nobisregale sacerdotium, 
pe quasumus, ut sicut beatus Joseph 

nigenitum Filium tuum natum ex 
Maria Virgine suis manibus reverenter 
tractare meruit et portare ; ita facias cum 
cordis munditiá et operis innocentiá tuis 
sanctis altaribus deservire, ut sacrosanctum 
Filii tui corpus et sanguinem hodié suma- 
mus, et in futuro seculo premium habere 
mereamur eternum; Per Christum Domi- 
num nostrum. Amen. 


APHORISMI 


SEU 
CANONES EUCHARISTICI SIVE PL£ 
COMMUNIONIS 
ET CELEBRATIONIS MONITA. 
CAP. I. : 


DIGNITAS SACERDOTII ET SACRIFICII. 


1. Nullus efficacior. stimulus, aut calcar 
validius ad incitandum sacerdotis animum, 
ut parem se dignitati suae gerat, ac sanc- 
tissimo muneri suo sancta conversatione 
respondeat, quam ipsa dignitatis munerisque 
not it ia. 


2. Itaque saepius ac serio gratiam voca- 
tionis, status sui excellentiam, et officii, 
quod gerit, dignitatem consideret, eamque 
in dies magis magisque perspectam ha- 
bere studeat, a. Felix erit, si seipsum nove- 
rit,b. 

a. Sic videmus laicos generosos, cum 
ad novum dignitatis gradum subvecti 
fuerint, novos induere mores, dignitati et 
officio pares, ne contemptui pateant. Si tan-. 
tum valet apud eos cura nominis: Quid 

apud sacerdotes non valebit cura numinis 
imo salutis f 
b. Indigna nimis et perniciosa est illa 
filiorum Heli, et eorum qui eos sectantur, 
ignorantia, nescire Dominum, et officium 
sacerdotum. Indé oritur ille despectus digni- 
tatis sacerdotalis et objectio tam sancti or- 
dinis ; quia eum, nec ipsi qui gerunt, recte 
estimare norunt. Sed audi ipsum Deum 
justumjudicem. Quicumque glorificabit me, 
glorificabo eum, qui autem contemnunt me, 
erunt ignobiles. 1. Reg. 2. v. 3o. Et apud 
Malach, 2. Propter Las et ego dedi vos 
contemptibiles, et humiles in omnibus 
Pope sicut non servastis vias meas. | 
gimus hic non de scientia speculativa, 
sed practica. Apud christianos, praecipue . 
vero sacerdotes , non. scire, sed facere lau- 
dem habet; nec hoc. queen nisi verbis 
suffragentur adverbia. Neque enim sat est, 
facere que officii sunt sacerdotalis , nisi 
eadem bené, religiose et perfecté facias. 
: Vide Maximil. Sand. in Paedia hom. 
Christ. 
. Inprimis ergo illustria quaedam SS dicta 
proferemus in medium, que si attentius 
considerare voluerit quisquis sacerdotio 
fungitur, haud dubie obstupescet immen- 
sam Dei bonitatem, et, sui ipsius extremam 
vilitatem agnoscens, cogetur attonitus cla- 
mare; quid est homo, quod sic magnificas 
eum! O felices nimium, sua si bona norint, 
-sacerdotes ! 


3. Sacerdotium ipsum in terra quidem 
peragitur, sed in rerum coelestium classem 
erdinemque referendum est. Chrysost. 


* 

4. Etenim iis, qui terram incolunt, atque 
in ea versantur, commissum est, ut ea quae 
in calis sunt, dispensent ; iis datum est, 
ut potestatem habeant, quam Deus Opt. 
Max. nec Angelis, nec Archangelis da- 
tam esse voluit. Chrysost. lib. 3. de sa- 
cerd. c. 4. 


5 Si quis consideret, quantum id sit 
mysterium... is probe intelliget, quanto ho- 
nore, quántaque dignitate sacerdotes digna- 
ta fuerit gratia Spiritus sancti. 

Ibid. 


» Nam dum conspicis, Dominum immo- 
latum, et illic constitutum sacerdotem, . 
sacrificio incumbentem , ac preces funden- 
tem ; tum vero turbam circumfusam pretio- 
so illo sanguine intingi, ac rubefieri; 
etiamne te inter mortales versari, atque 
in terra consistere censes? an non potius & 
vestigio in colos transferris ? Án non 
carnis cogitationem omnem  abjiciens , 
nudo animo, mente pura circumspicis, quz 
in ccelo sunt? O miraculum ! O Dei beni- 

nitatem ! qui cum Patre sursum sedet, in 
illoipso temporis articulo omnium manibus 
pertractatur, ac se ipsum tradit volentibus 
ipsum excipere ac complecti. » 


S. Chrysost. I. c. 


Sed ne blandire tibi de dignitate tua, mi 
sacerdos. Onus suum habet hic honos, ct 
grande nimis, O quam vereri debemus, ne, 

qui plus ceteris in hoc mundo accepisse 
cernimur, gravius inde ab auctore mundi 
judicemur! Certè cum crescunt dona 
rationes etiam crescunt donorum, et cui 
multum datum est, multum queretur ab 
eo. 


6. Idcirco necesse est, sacerdotem sic esse 
purum, acsi in calis collocatus, inter cœ- 
lestes illas virtutes medius staret ; terribilia 
namque atque horrifica sunt, que adminis- 
trat. = 

Ita Chrysost. lib. 3. de sacerd. c. 3, 


» Audiamus ergo, ait idem, et sacerdotes 
et subditi, quali nos esca dignatus sitz. au- 
diamus et horreamus. Sanctis carnibus 
suis nos dedit impleri, semetipsum appo- 
suit immolatum ; quaenam igitur erit nobis 
excusatio, cum talibus pasti, talia pecce- 
mus; cum lupi fiamus, agnum come- 
dentes ¢ 

« Quo igitur crystallo non oportet esse 
puriorem animum, tali fruentem sacrificio! 
quo solari radio non splendidiorem manum, 

ua carnem hanc dividit: os quod igne spi- 
rituali repletur; linguam que tremendo ni- 
mis sanguine rubescit? 

« Cogita, y bene sis insignitus honore, 
quali mensa fruaris. Quod Angeli videntes 
horrescunt, neque liberé audent intueri 
propter emicantem inde splendorem, hoc 
nos pascimur, huic nos unimur. Quis loque- 
tur potentias Domino , auditas faciet omnes 


laudes ejus? Quis pastor o i i 
ojus? ves proprio pascit 
eruore ? P e 


a 

. Chrysost.Ahomil. 60 ad pop.Eadem habet 
hom. 83 in Matth. Vide duas elegantiss. 
homil. Chrysost. 60et 61 ad pop. de sumen- 
dis sacris mysteriis. Item hom. 3. in Ep. 
ad Eph. et 17. in Ep. ad Hebr.» 

7. O veneranda sacer dotum dignitas, in 
quorum manibus, velut in utero virginis, fi- 
lius Dei incarnatur. Uno eodemque momento 
idem Deus, qui praesidet in caelis, in mani- 
bus sacerdotis est in sacramento altaris. S. 
August. alleg. apud. Molin. de inst. sacerd. 
trac. 1. c. 5. 


8. Quod datum non est angelis, concessum 
est homini. Sacerdos enim ineffabile hoc con- 
ficit mysterium, et angeli conficienti, quasi 
famuli, assistunt. Idem. mE 

« Quid mirum ergo, si (ut subjungit idem) 
super hoc tam insigni privilegio stupet 
ccelum, miratur terre; veretur homo; hor- 
ret infernus; contremiscit diabolus; vene- 
ratur quamplurimum angelica celsitudo. 

9. O quam magnum et honorabile est offi- 
cium sacerdotum, quibus datum est, Domi- 
num majestatis verbis sacris consecrare; la- 
biis benedicere; manibus tenere ; ore proprio 
sumere, et caeteris ministrare. 

Thom. Kemp. l. 4. c. 11. 


10. Grande mysterium, et magna digni- 
tas sacerdotum, quibus datum est, quod 

angelis non est concessum. Soli namque sa- 
cerdotes, in ecclesia rité ordinati, potesta- 
tem habent consecrandi corpus Christi. Ibid. 
C55 


S. Franciscum dicere solitum aiunt, si 
quem Angelorum aut Beatorum haberet 
obvium, et simul sacerdotem, se prius os- 
culaturum sacerdotis dexteram, deinde cœ- 
litem illum veneraturum, quod major reve- 
rentia deberetur ei, cujus manus sacrum 
Christi corpus ministraret. 

Ita Ribad. in vita. 

« Attend? igitur et vide, quale ministerium 
tibi traditum est per impositionem manus 
Episcopi. Ecce sacerdos factus es, et ad 
celebrandum consecratus vide nunc, ut 
fideliter et devoté in suo tempore sacrifi- 
cium Deo offeras, et teipsum irreprehensi- 
bilem exhibeas. Non alleviasti onus tuum, 
sed  arctiori jam alligatus es vinculo 
discipline , et ad majorem teneris per- 
fectionem sanctitatis. Sacerdos omnibus 
virtutibus debet esse ornatus, et aliis bonæ 
vite exemplum praebere. Ejus conversatio 
non cum popularibus et communibus 
hominum viis, sed cum Angelis in coelo, 
aut cum perfectis viris in terra. 

Thom. Kemp. l. 4. c. 5. 


11 Magna prorsus et admiranda est Sa- 
cerdotum dignitas, maxima illis est collata 
potestas ; sua namque prolatione, et ad eo- 
rum pené libitum, Corpus Christi de panis 
transsubstantiatur materia; descendit de 

calo in carne Verbum et altaris verissime 
reperitur in mensa. L. Justin. 


12. Hoc illis praerogatum est gratiae, 
quod nunquam datum est Angelis ; assistunt 
Deo, illum contrectant manibus, tribuunt 
populis, in seque suscipiunt. 

Idem. 


13. Verum, quoniam Angelorum sive ad- 
stantium, sive ministrantium, vice fungun- 
tur, potius angelicam quam humanam debent 
conversationem habere. 

B. Laur. Justin. 


« Accedat igitur sacerdos ad altaris tri- 
bunal ut Christus, adsistat ut Angelus, 
ministret ut sanctus, polorum offerat 
vota ut Pontifex, interpellet pro pace ut 
mediator, pro se autem exoret ut homo. 
Huic expedit, ut divinæ laudis sit amator, 
religiosus in se, humilis corde, et erga 
proximorum errata compassione com- 
punctus. 

Ita Laurent. Justin. Serm. de Euchar. » 
Multa in hanc rem ex Patribus proferri 
possent, sed vetat instituti ratio. Alias forte 
id fiet uberius, si Deus dederit. Interim 
tu alios consule. Multus est Chrysost. in 
asserenda sacerdotii dignitate, tum alibi, 
tum maxime in libris sex de sacerdotio, 
quos proinde inter septem tubas discipl. 
eccl. retulimus. Vide inter easdem Petri 
Blesensis eruditam epistolam, cur sacerdo- 
tium detrectaverit, ubi illius, muneris digni- 

tatem et difficultatem eleganter exponit. 
Vide etiam , si lubet, Lud. de Pont. de 
Christ. Perfect. tom, 4. cap. 4. Gisbert 
Schevichavium de eccles. vita et moribus 
lib. 2. cap. 20. Metezellum Presb. Congreg. 
Orat. de sacerdotio, lib. 1. c. 1 sed praci- 
pue R. Amb. lib. de dign. | 

CAP. II. 


PREPARATIO MISS. SEU COMMUNIONI PREMI T- 
TENDA. 


1. Immensa hujus sacramenti dignitas, et 
infinita Domini, quem hic vere tractamus et 
recipimus, majestas omnino requirit, ut res 
. tam sublimis non nisi singulari cura ac pre- 
paratione peragatur. Opus enim grande est 
neque enim homini praeparatur habitatio, 
sed Deo. 
Paral. 29 t. 


Nam hoc ratio dictat, etiam in ipsis 
quotidianis negotiis. Rebusnimirum arduis, 
magnis et excellentibus convenienter trac- 
tandis peculiaris debetur cura et solicitu- 
do; studiumque longe diversum ab eo, 

uod impenditur rebus vilioribus et vulga- 
ribus. Jam vero, quid excellentius, aut 
dignius in terris homo moliri potest, quam 


ipsum cœli terræque Dominum oremanibus- 
que tractare? l á 

Palatium Regis Assueri (Esth. 4) nemo 
humili veste indutus ingredi debebat, ne 
vilis habitus videretur comtémptus ma- 
jestatis. Imo in Regis conspectum non ad- 
mittebantur fœminæ, nisi prius per annum 
integrum diligenter exculte. Vide. Esth. 2. 


Pueri Hebræi, Regi Babylonio sistendi, 
sub cura Præfecti certo temporis spatio 
eruditi, excoli et cibis lectissimis enutriri 
debebant, ut habiles, eruditi et decori 
facie in Palatio coram Rege starent. 

Dan. 1. 

Hac humanis fiebant oculis, quid par 
erit fieri divinis? Nos, sistendi Deo, minoris 
ejus majestatem faciemus? Vide Chrysost. 
hom. 3. in Epist. ad Eph. et hom. 6. ad 
pop. Ant. ubi etiam exemplum de Hebraeis 
pueris adducit. . 

Mirum dictu, quot olim ritibus, quibus 
ceremoniis expiari et preparari debuerint 
sacerdotes levitici, antequam ad typica illa 
sacrificia, hujus nostri umbres tantum et 
figuras, accederent. 

Mirum quoque, quam severe vel mini- 
mam in his incuriam, errorem, vel negli- 
geam Deus castigaverit. Lege Leviticum. 

umeros, etc et mirabor vehementer, si 
non senseris hinc admoveri tibi calcar et 
stimulum, ut majori deinceps cura, religio- 
ne, et reverentia tractes sacra isthaec mys- 
teria, hoc identidem tecum reputans, si 
tanta religio, et observantia talis in umbra, 
quanta eritin veritate. . 

. Postquam David immensam auri, argen- 

ti, gemmarum, marmorum; lignorumque 

vim in fabricam templi contulisset; omnis 
i 2 

ille rerum apparatus vilis et exiguus reli- 
giosi Regis animo visus est: Et is tamen 
solum parabatur templo, in quo nonnisi 
Arca cum Manna asservanda, aliaque in 
nostri Sacramenti figuram dumtaxat exer- 
cenda erant. Quomodo ergo parenda erit 
domus ila, que non Arcam, sed ipsum 
Arce Dominum exceptura est? Vide Rodriq. 
P. 2. trac. 8. c. 3. 


2. Haec est causa (quod tremens dico 
quare multi quotidie celebramus, et post mul- 
tos sacerdotii annos modica ex hoc incru- 
ento sacrificio, et mirifice sacramento dona. 
celestia recipimus, quia parum parati vita 
bona et consideratione sancta, ad ipsum ma- 
nibus offerendum, et ore sumendum accedi- 
mus. Ita P. Jacobus Alva. de Paz de vita 
relig. ins. lib. 1. cap. 8. poster. edit. 


Expendit deinde in rem presentem idem 
Auctor eleganter et piè verba illa Aggæi: 1. 
Seminastis multum et intulistis parum; co- 
medistis et non estis satiati, etc. Nimirum 
in ipsa cibi copia manemus tamelici, in po- 
tus affluentia sitibundi, in mediis opibus 
inopes ; quia ad divina mysteria accedimus 
imparati. 

ide ipsum, si libet. 

Ex Agno Paschali crudum quid olim com- 
edi vetabatur. Exod. 12. Typicum hoc 
erat. (omnia enim illis in figura continge- 
bant). Nobis vero, rem ipsam et veritatem 
possidentibus, commendat, ne crudum su- 
mamus agnum, in hoc sacramento nobis 

exhibitum. Ne præposterè et præcipitanter 
involemus in liunc cibum, omni quidem 
saporis suavitate plenum, sed insipidum, si 
crudus sumatur. Coqui ille primum debet, 
et rite præparari. Sed quo igne? Illo nimi- 
rum, qui in meditatione exardescit. Expende 
igitur quis sit ille cibus, quibus detur, quo 

ne, et quomodo sumendus, ut in nutri- 
mentum anime convertatur. 


. 3. Officium ergo boni sacerdotis debet 
esse: ipsi sacro missae officio praemittere 
aliquam meditationem circa divina myste- 
ria, variisque considerationibus sese exer- 
cere, quae excitent varios cordis affectus, 
amoris, reverentiae, timoris, humilitatis, 
fiduciae, et similes; ac denique concludere 
petitionibus et colloquiis cum Deo Domino 
nostro, ut impetret quod optat, possitque 
digné ad sacrum altare accedere. Ita Lud. 
de Ponte, Tom. 4. de Perf. trac. 2. c. 7. 


Hujus rei praxin posuit idem pius Auct. 
Tom. 1. de perf. Tr. 4. cap. 4 et Tom. 4 
Tr.2.c.6 et 8. ` 

Exercitium corporis, cibi sumptioni pre- 
missum, valde commendant medici, ut va- 
letudini utile. Hinc enim acuitur calor natu- 
ralis, qui alias fere torpet et languet, exci- 
tatur orexis, preparatur corpus ad salubrem 
et utilem comestionem, cibum avidius exci- 
pit, arctius complectitur, felicius concoquit 
et distribuit. : MEM" , 

Hinc denique proba nutritio, et bonus 

totius corporis habitus consequitur. Idem 
usu venit in hoc cœlesti animae cibo. Haec 
si primum diligenter congruit éxcercitiis 
ræparetur, utilius et avidius illum sumet, 
Distcitia erunt piz et attentæ meditationes, 
ræsertim de Passione Domini, de immenso 
DEI in nos amore, beneficiis, gratia vo- 
cationis, etc. exercitia Fidei, Spei, Chari- 
tatis, Humilitatis, Amoris, Gratitudinis, 
etc. 
. 4. Ex modo accedendi ad sacram commu- 
nionem et missam pendet omnis ejus fructus 
et utilitas. Qualis enim nostra erit disposi- 
tio, sive praeparatio, talis erit et gratia, 
quam recipiemus. 
. Jta Rodriq. p. 2. tract.. 8 c. 3. Molin. 
Inst. sacerd. tract. 4. c. 1. 8 2. Drexel. in 
Rosis. B. V. p. 2. c. 7. 


Nam, juxta philosophos, actus activorum 
sunt in patiente disposito. Undé cum cause 
supernaturales, (qualia sunt sacramenta 
nostra) causarum naturalium modum imi- 
tentur, fit, ut pro varia subjecti dispositione 
varios effectus producant. Ita ut unum idem- 
que sacramentum mors sit malis, vita bonis, 
$icut idem ignis et ceram mollit, et lutum 
indurat, aridum lignum facillimé corripit, : 
humidum vero difficulter accendit. 

Itaque sicut is è fonte publico plus aufert 
aqua, qui vas adfert capacius ; ita pro fidei, 
devotionis, et præparationis modulo homi- 
nes plus minusve utilitatis ex hoc sacra- 
mento (fonte, imo oceano gratiarum) hau- 

riugt. Dilatemus ergo os seu vas cordis 
nostri, et Devs implebit illud, et torrente 
voluptatis hic abscondita potabit nos. 

. 9. Modus praeparandi nimis imperfectus 
et omnis internae consolationis expers est, 
non nisi vulgares quasdam seu consuetas 
precandi formulas* conceptis verbis expres- 
sas, ante vel post missam seu communionem 
usurpare. 

Ita Lindan. Episc. Rur. in. spec. orat. $a- 
cerd. Molina. Carth.de inst. sac. tr. 6. c. 4. 
8 2. Brunsem. in práxi meth. ME 

*His tamen multi acquiescere videntur, 
rati, tunc se preclare præparatos, si quee 
vocant preparamenta recitaverint. Non re- 
prehendimus maxime, si cum gustu et animi 
sensu dicantur. Modum sic recitandi quas- 
libet orationes vocales sug erit S. P. Igna- 
tius in libell. Exercit. Vide apud Christ. 
Mayer in indust. 1 par. e. 11. Vide eundem 
o. 14 b. 3. Lud. Ponte Tom. 4. de perf. tr. 
2. cap. 6. et tr. 3. cap. 11. 8 1. : 
Alias, ut monet P. Molina l. cit. habent 
ejusmodi orationes, quantumvis elegantes, 
hoc incommodi, ut per dies aliquot frequen- 
tate gustum perdant, et degenerent in fas- 
tidium. Cui ut ipse consulat, suggerit me- 
ditationes per singulos hebdomade dies, 
ante et post missam utiles (1). | 

1) Quod non intelligitur de precibus ab ecelesia 
redo tis, aut 8 9 recitationi indulgentia ad- 
nexa est: Pium et regulare est illas quotidié reċti- 
taro immediate ante vel'póst missam. § `. 

Nota editoris Leodiensis. ^ ` 

6. Justum est, ut instante hora celebra- 
tionis conetur sacerdos exuere cogitatio- 
nes omnes a futura actione alienas, et omnes 
de terrenis rebus curas ad fores seu val- 
vas templi deponere, ut sola anima et intel- 
lectu comitante ad altare .procedat. 

Ita Molina inst. sacerd. tract. 6. c. 3. 


Moyses, in monte cum Deo (seu Angelo 
Der vices gerente) loquuturus, jussus est 
solus ascendere, nec homo alius, nec pecus 
montem debuit contingere, quin et montem 
densa et obscura nubes obtexit. Visa sunt 
fulgura, audita tonitrua, ut Moyses ab om- 
nium oculis abscdonditus, uni Deo inten- 
deret, et populus horrore concussus, divina 
mysteria venerari disceret. Exod. ig. 
In lege veteri Sacerdos oblaturus incen- 
sum solus sanctuarium ingredi jubetur; 
ne ulla esset distractionis occasio. Levit. 


16. 
Abraham De jussu filium sacrificaturus, 
alium noluit presentem esse; et ad mon- 
tis pedem servis suis precepit: Exspectate 
hic cum asino, ego et puer, etc. Gen. 22. 

At quanto æquius sacerdotes Novi testa- 
menti, ab omnibus aliis abstractos, animum 
collectum solique Deo devotum, tantis mys- 
teriis sistere ? | 

Nec enim cum Abraham accedimus obla- 
turi hominem aut pecus, sed filium Der, 
verum Deum ac hominem. Nec loquimur 
cum Angelo instar Moysis, sed cum ipso 
Do; quin et eundem tangimus manibus, 
et in corpus animumque nostrum recipi- 


Eucharistici. 15 
mus..Denique non adolemus in sanctuario 
fumum incensi, sed verum Christi corpus et 
sanguinem offerimus, qua oblatione nulla 
fuit unquam dignior Deo, nec futura est 
usque ad consummationem s2culi. 

ed audiamus mellifluum Bernardum no- 
bis exemplo præeuntem. 

« Intentiones, aif, cogitationes, volunta- 
tes, affectiones, et omnia interiora mea, 
` venite ascendamus ad montem, ubi Domi- 
nus videt, et videtur; cure, solicitudines, 
anxietates, poenae, servitutes, exspectate me 
hic cum asino, corpore isto ; donec ego 
cum puero, ratione scilicet et intelligen- 
tia, usque illuc properantes, postquam 
adoraverimus, revertamur ad vos. Rever- 
temur enim, et heu, quam cito revertemur! 
Lib. de amore DEI. 


7. Fac quod in te est, et diligenter faci- 
to, non ex consuetudine, non ex necessitate, 
sed cum timore et reverentia et affectu acci- 
pe corpus dilecti Domini Det tui, dignantis 
ad te venire. i 

Thom. Kemp. lib. 4. c. 2. 


8. Quoties hoc mysterium recolis, et Chris- 
ti corpus accipis, toties tuæ redemptionis 
opus agis, et omnium meritorum Christipar- 
ticeps efficeris. | | 

Thom. Kemp. lib. 4. c. 2. | 

9. Ideo nova semper mentis renovatione ad 
hoc .disponere te debes , et magnum salutis 
mysterium attenta consideratione pensarc. 
Ibid. c 

` Quin, ut idem subjungit : 

« Ita magnum, novum, et jucundum tibi 
videri debet, cum celebras, aut missam audis 
aut communicas, ac si eodem die Christus, 

rimum in uterum virginis descendens, 

omo esset factus, aut in Cruce pro salute 
hominum pateretur et moreretur. c. 2. 


10. Nemo devotionem, quam cupit, in ql- 
tari inveniet, si non eam ante per sedulam 
praeparationem quesierit. 

Ita Joan. Trithem. Bened. Abbes Span- 
heim cum inquit: Karo devotio in altari 
canceditur, si mens ad fervorem non antea 
praparetur.. i . 

Lib. de tripl. Regio Claustr. Opera ejus 
irit. extant uno tomo edita per Joan. Bu- 
scum. S. J. E : 

Sic in naturalibus forma in materiam, 
vel subjectum introducenda prævias aliquas 
dispositiones prærequirit. 

11. Male devotioni sue et attentioni sub 
sacrificio consultum reperiet, qui immediate 
a studiis, negotiis, colloquiis et curis exter- 
nis ad missam sese contulerit ; quatumvis 
jam ante praeparationem premiserit. 

Ita Confanlon. cujus mox verba dabo. 

Facillime turbatur delicatum illud men- 
tis sabbatum et quies illa, qua tam su- 
blimis actio fieri amat. Si in omni lo- 
co, ut cum Thoma de Kempis loquar et 
in omni actione et occupatione externa tam 
esses intimus, liber, et tuiipsius potens, 
ut omnia essent sub t», at tu non sub eis: 

ut esses Dominus actionum tuarum, et rec- 
tor, non servus, nec emptitius; ut transi- 
toria sinistro oculo intuereris, et dextro 
coelestia, etc.: tunc, inquam, non admodum 
videretur incongruum, ab externis negotiis 
2 sacrificium transire, Lib. 3. de Imit. cap. 

- o 

Sed paucorum illa felicitas, et tam cauta 
sui custodia, ut externa tractent, sine aliqua 
distractione mentis. Ita, quamvis matutino 
tempore præparatio facta sit melius tamen 
tibi consules, si jam jam accessurus ad 
altáre, paucis denuo te recolligas, et ani- 
mum, adhuc ex præparatione calentem, ad 
altare adferas. Scintilla aliqua devotionis, 
per meditationem, et pia exercitia segre 
tandem obtinetur, sed levi momento facilli- 
me evanescit, nisi sollicite custodita fuerit. 
Sicut os fornacis nisi diligenter obstruas 
calor mox expirat. Ex his jam collige, quid 
de illis sentiendum, qui imparati, et illotis, 
ut dici solet, manibus, in tam sacra et 
horrenda mysteria se ingerere audent; qui 
ex mediis negotiorum turbis, ab ipsis colla- 
quiis, ne dicam fabulis et nugis, ad altare 
properant, et velut ex cœno in coelum fœtentes 
irrumpunt. Dixeris, nescire eos, quid factu- 
ri sint et nihil ducere levius ac facilius, quam 
pEO sacrificium immolare, cum nihil majus 
aut'sublimius abhomine mortali in terris agi 
possit. Unde S. Bonav. sic illud agi jubet , 
quasi nihil unquam aliud in vita agendum 
esset. Opus. de inst. sacerd ad miss. Non- 
ne omnia tempus habent: et cur negotio- 
rum maximo tempus subtrahitur? Vide 
quot in negotia, colloquia, curam corporis 

er somnum, cibum, recreationem etc. 

ore nobisabeant; nec in illis ulli feré gravis 
est mora. In hac divinissima actione, cui 
omne tempus, et tota vita parum erat, 
piget moræ. Adeó in rebus solum gravissi- 
mis parci sumus temporis, at in ludicris 
et vanis nimiüm prodigi! 

Quos proindé merito graviter perstringit 
August. Confalonerius Mediolan. Soc. Jesu 
in Opus. de celebr. Misse, vocans gravem 
illusionem,cum quisex negotio aut studio se 
confert in sacristiam, facturus illico sacrum, 
nulla prorsus, aut brevissima et languente 
facta praeparatione, cum alioqui commode 
se potuisset colligere. Mirum est, ait , quot 
muscae, et harpyae, non ad polluendum sa- 
crificium, sed ad inquinandam hujus hominis 
mentem, et distrahendam involent et in- 
cursent. ; 

Hi sunt qui breviter missam expediunt, 
aut certè ex evagatione gravia persaepe 
errata admittunt. Hi sunt, qui graves non 
raro sentiunt conscientiae morsus, num 
satisfecerint ministerio, et ea, quae sunt 
substantialia in toto mysterio expleve- | 
rint. 

Hi sunt, gui, sacrificio peracto, quasi 
mucrones sentiant, et lancearum cuspides 
toto corpore, ita orationem et gratiarum 
actionem abrumpunt , non modo ad studia 
aut negotia revertentes, verum etiam ad 
nugas. Hi sunt, quos populus obloquitur, 
exquirens quomodo homines penè quotidie 
tremenda  conficientes mysteria pastique 
Deo ipso; ita tamen perturbationibus animi 


praecipites agantur adeoque moribus sint 
corrupti. 

Haec monuit propterea Spiritus sanctus 
per, Salomonem; Prov. 14. Acceptus est 
regi minister intelligens hoc est accuratus, 
qui suum munus obit diligenter; qui ea quae 
accidunt actioni, ne muneri considerat et 
explet iracundiam ejus minister inutilis 
sustinebit. Anuen dixit negligentem, et 
infidelem) Et adhuc gravius, et enucleatius 
per Jeremiam : 48. Maledictus homo, qui 
facit opus Dei negligenter, (ut Egun sep- 
tuaginta interpretes; et eam lectionem 
fere sequuntur sancti Patres, nam nostra 
vulgata habet: Maledictus, qui facit opus 
Dei fraudulenter) sed idem sensus est. 


Jam, ut exponit Carthusianus, art. 68-in 
moral, vulgatam sequens lectionem, ille 
fraudulenter facit opus Dei, qui Deo, quod 
ei debetur, non exhibet, cur divine majes- 
tatis honorationi debitum subtrahit, qui in 
cultu divino fraudem committit; et huic 
maledictioni subjacent, qui opusDei faciunt: 
negligenter, irreverenter, sine timore, sine 
cura, sine custodia, sine affectu, Hactenus . 
Carthus. Ita suprad. Author. opus cit. 


. Porro, duplex præparatio assignari solet 
apud scriptores asceticos. Una remota, altera 
propinqua. | 

Ad remotam pertinent ista. 1. Continuum 
studium pure et sancte vite, 2, Sublimis 
estimatio et sensus de hoc altissimo mys- 
terio, per exercitium vive fidei; nam quod 
magni  sstimatur, reverentius quoque 
digniusque tractatur. 4. Frequens ad Deum 
oratio et devota aspiratio pro gratia, tan- 
tis mysteriis debite tractandis, necessaria. 

Vide P. Ghrist. Meyer in indust.p. 1. eap. 
FA Jacob. Paz. de vita relig. lib. 1. cap. 8. 
ult. edit. l 

Ad propinquam præparationem spectant 
ista. 1. Seria et accurata discussio conscien- 
tie. 2. Directio intentionis, que utique 
non in finem aliquem terrenum, sed altio- 
rem, id est; Dei gloriam, ecclesiæ utilita- 
tem, proximi bonum, et sui ipsius cum 
Deo unionem referri debet. 3. Excitatio 
desiderii et devotionis, ut cum affectu, gus- 
tuque spirituali res tam sacra peragatur. 4. 
Exercitium profundissime humilitatis et 
reverentiæ, ex agnitione propria indignita- 
tis, et immensa Dei majestatis. N 

Sed de singulis distinctius agetur in seqq. 
Vide Authores citatos, et Rodriq. 2. p. tract. 
8. c. 5- August. Confaloner. Mediol. opus 
de celeb. missae, cap. 1 et 2. Vide etiam 
Ant. Sucquet. lib. 3 viae vitae, cap. 7. ubi 
tradit praxin preparatoriam per Octo Gra- 
dus, quibus anima ascendat ad tabernacu- 
lum Dei cum hominibus. l 


12. Post omnem denique praeparationem 
et diligentiam adhibitam agnosce iusufficien- 
tiam tuam, nec quidquam te tanta majestate, 
aut hujus sacramenti dignitate dignum pra- 
Stilisse puta. Tanto melius semper prae- 
paratus eris , quanto melius et humilius 
praeparationis tuae defectum, tuamque im- 
becillitatem et inopiam agnoveris. 

Ita Thom. de Kemp. I. 4. c. 12. Dion 


Carthus. Opusc. piissimo de sacr. alt. art. 
Ant. Molina de inst. sacr. Tr. 4. c. 5. 

« Scito, ait Thom. de Kemp. non posse 
te satisfacere huic præparationi ex merito 
tu: actionis, etiam si per integrum annum 
te pra pares, et nihil aliud in mente haberes 
etc. Vide l. cit. 

« is: Libert rem Dion Carth. Si sapien- 
ter attendas, o Sacerdos, ait, quanta sit ex- 
cellentia, sanctitas et dignitas hujus Sacra- 
menti, confestim fateberis, te non posse cor 
tuum sufficienter ad ejus susceptionem dis- 
ponere, neque pro suscepta communione 
satis posse regratiari, etiam si mille vixeris 
annis, et die ac nocte sine intermissione 
totis viribus te prepares ad celebrandum, et 
gratias agas pro susceptione ac' collatione 
muneris tanti. | 

« Quid itaque restat, nisi ut omne quod 
tibi in his possibile est, facias, et tamen 
nihil condignum te fecisse recognoscas per 
respectum ad incomparabilem excellentiam 
Sacramenti. Jta Dion. l. cit. » 

Fatere igitur, etiam tunc, cum omnia 
feceris, te servum inutilem esse, et minus 
fecisse, quam debueris. Ecce præeuntem 
habes Salomonem. Cum templum illud, quo 
nullum augustius ac splendidius vidit Orbis 
tantis impensis, tot operibus, tot annis con- 
didisset, jamque absolutum innumeris hos- 
tiis et victimis ingenti solemnitate dedica- 
ret: Ergone, inquit, credibile est, ut habitet 
Deus cum hominibus super terram? si cœ- 
lum et caeli coelorum non te capiunt, quanto 
magis domus ista quam aedyficavi 

2. Paral. c. 6. V. Tho, Kemp. lib. 4. c. 
1. et 12. piissime hoc expendentem. | 

CAP. III. 


4 


PURITAS ET SANCTITAS AD DIGNUM HUJUS SACRA- 
MENTI USUM REQUISITE. 


1. Homo, qui habuerit maculam, non offe- 
ret panes Deo suo, nec accedet ad ministe- 
rium ejus. Levit 21. 

2. Sacerdotes, qui accedunt ad Domi- 

num, sanctificentur, ne percutiat eos, Exod. 
19. j , 
3. Sacerdotes sancti erunt Deo suo, et non 
polluent nomen ejus, incensum enim Domini, 
et panes Dei sui offerunt, et ideo sancti erunt, 
Levit 21. | 


Quis non obstupescat hac audiens, seu 
sacerdos, seu laicus, ita secum ratiocinans: 
Tam severe sancti esse jubentur, qui non 
nisi umbram et figuram sanctitatis gerebant; 
quid nos, quibus datum est ipsam tractare 
rem et veritatem? imo ipsum Sanctum 
Sanctorum, a quo omnis sanctificatio nos- 
tra? Que hic proportio, que comparatio 
nempe finiti ad infinitum? Et nonne æquum 
erit, ut pro discrimine dignitatis sit dispa- 
ritas sanctitatis ¢ 

a. Dubitabis ergo forte, qualis sit illa 
sanctitas toties, et tam serio olim imperata. 
Origenes in c. 20 Levit. rem definiens, ad 
Greci nominis etymologiam recurrit. Nam 

Sanctus, graece &yrog (ex a part. privat. et 
7*)dicitur a negatione tis is quasi dicas ho- 
minem sine terra, vel expertem terrae; hoc 
est, qui a rebus terrenis studio et amore 
e cœlestia tantum sectatur. Quem- 
admodum, ait Origenes, que Deo sanc- 
tificata sunt, ut sacra vasa et vestimenta, 
a profanis usibus secernuntur; ita quos 
sanctos esse convenit, terrenis curis et nego- 
tiis implicari non oportet, ut nempe quae 
sursum sunt quarant, non que super ter- 
ram; ut peregrinatio eorum sit in terris, 
sed conversatio sit in coelis. 


Sed esto fuerit illa sanctitas nonnisi exte-. 
rior quadam et legalis observantia, sive 
munditia, corpus potius quam animam spec- 
tans; nobis certe typus et figura" fuit sanc- 
titatis interne et D pe ad legitimum 
SS. Sacramenti hujus usum requisite. Tibi 
vero imprimis, o Sacerdos, intimam animi 
sanctimoniam precipi ne dubites, qui ani- 
mo pracipue puro et sancto, id est, terrene 
contagionis experte, sacris operari debes; 
quippe qui ipsum sanctum SS. et Agnum 
sine macula tractas. Hujusce vero teipsum 
quotidie commonefacis, dum præparans te 
sacrificio dicis: Custodi animam meam quo- 
niam sanctus sum,Psal. 85., 


Sed forte periculosum censes, sese sanc- 
tum asserere coram Dro, in cujus conspectu 
neque coeli sunt mundi. Ergo vel hoc saltem 
sensu illud securus dicito: Sanctus sum, 
qui ab infimis et terrenis segregatus, su- 
blimibus et celestibus rebus singulariter 
applicitus. Assumptus nempe, licet egenus, 
e pulvere terre, et fece populi in ministe- 

rium De1, ut sedeam cum Principibus, an- 

elicum, imo excellentius sórtitus ófficium, 
idque tui solius, o Deus, beneplacito et dono 
gratuito; Sanctus, inquam, sum statu et 
munere Sacerdotii, id enim sanctum est: ut 
vero ei digne respondeam, Sanctus esse 
debeo, id est, procul a terrenis desideriis, 
caelestibus donis, et omnibus virtutibus or- 
natus. 

Ita est, mi Sacerdos, in hoc vocatus es. 
Tuum est, sanctum esse et sanctitatem offi- 
cii, vitæ sanctitate tueri : illam quidem grata 
et humili mente coram Deo profiteri potes, 
hanc vero supplex semper petere debes, ut 
sanctis moribus tam sancta vocationi res- 
pondeas, et Deo placeas,qui sanctus, sanctos 
: vult habere ministros, ideoque; merito oras; 
Custodi animam meam,quoniam sanctus sum 
tam variis enim modis, tot occasionibus, 
periculis, et insidiis in hac vita impetitur 
sanctitatis propositum, ut, nisi Deus custo- 
diat animas nostras, frustra vigilent, qui eas 
sanctas et illaesas custodire nituntur. Tu ni- 
hilominus, duce et comite Der gratia, omni 
custodia custodi cor tuum. 


4. Eritis mihi sancti, quia sanctus sum 
ego Dominus, et separavi vos a caeteris 
populis, ut essetis mei. Levit. 26 et 21. 


Merito Deus summe Sanctus, id est, pu- 
rus et innocens, tales quoque Sanctos, in- 
quam esse jubet, quibus uti amicis et do- 
mesticis sancta sua communicet. Ubi enim 
similes sunt mores, facile coalescit amicitia. 
Nam similitudo morum conciliatrix est 
amicitiae. Porro præcipuus hujus Sacramenti 

finis et etlectus est unio cum Deo. Cum vero 
Deus sit spiritus, isque purissimus, quo 
fueris spiritualior et purior, id est, a rebus 
corporeis abstractior, ét alienior, eo propin- 
quior et similior eris Dro, faciliusque fies 
unus spiritus cum Deo, et divine consors 
nature. Sicuti in elementis symbolis, que 
in iisdem qualitatibus conveniunt, facilis 
est transmutatio. Illud Sancti estote, pul- 
chre et pie expendit Jacob. Marchand. in 
virg. Aaron. tr. 1. lect. 5. ubi ex decem 
titulis sanctitatem sacerdotibus debitam 
colligit. Sed jam Patres Concil. Trid. audia-. 
mus. 

5. Si non licet ad sacras ullas functiones 
quempiam accedere, nisi sancte ; certe, quo 
magis sanctitas et divinitas coelestis hujus 
Sacramenti viro christiano comperta est, eo 
diligentius cavere ille debet, ne absque 
magna reverentia et sanctitate ad percipien- 
dum accedat , praesertim cum illa plena 
formidinis verba apud Apost. legamus. Qui 
manducat et bibit indigne, etc. 

Ita Conc. Trid. sess. 13 c. 7. 

6. Eum, qui pro Civitate tota, quid dico 
Civitate? imo vero pro universo terra- 
rum Orbe legatus intercedit, deprecator- 
que est apud peum, ut hominum omnium, 
non viventium modo, sed etiam mortuorum 
peccatis propitius fiat, qualem quaeso, esse, 
oportet? 

Ita Chrys. 1.6. de Sacerd. c. 3. ir 


. 

7. Quandoquidem quasi mundum univer- 
sum habens sibi concreditum, atque adeo 
tanquam omnium Pater factus, sic ad Deum 
ipse accedit deprecans, quidquid ubique bel- 
lorum est, extingui, turbas solvi, pacem, et 
felicem Reipublicae statum restitui, denique 
maturum malorum omnium unicuique immi- 
nentium, qua privatim, qua publice, reme- 
dium postulans . Idem. . 

8. Cum autem ille et Spiritum S. invo- 
caverit, et sacrificium illud horrore ac re- 
verentia plenissimum perfecerit, communi 
omnium Domino manibus assidue, pertracta- 
to, quaero ex te, quo illum in ordine colloca- 
bimus? Idem. l 

9. Quantam autem ab eo integritatem 
exigemus? quantam religionem? Considera 
` quales manus talia administrantes esseopor- 
teat, qualem linguam, quae verba ille Sacra 
proferat, a. qua denique re b. non puriorem 
sanctioremque esse conveniat animam, quae 
tantum illum tamque dignum Dominum re- 
ceperit. | 

ItaChrys. I. 6. de sacerd. c. 3.Vide in Tubis 
discipl. Eccl. pag. 348. Eadem Sacerd. in- 
culcat Thom. Kemp. 

a. Quam mundz debent esse manus ille, 


quam purum os, quam sanctum corpus, 
quam immaculatum erit cor sacerdotis, ad 

quem toties ingreditur auctor puritatis ? Th. 
Kemp. l. 4. c. 11. 

Ex ore sacerdotis nihil nisi sanctum, 
nullum nisi honestum et utile procedere 
debet verbum, qui tam sepe Christi acce- 
pit Sacramentum, etc. ibid. 

b. S. Francisco, hesitanti circa suscep- 
tionem sacerdotii, apanui Angelus,in manu 
phialam ex crystallo lympidissimam ges- 
tans, hisque eum verbis alloquens; Fran- 
cisce, animum sacerdotis decet, instar hujus 
crystalli, purum et splendidum esse. Qua 
quidem visione deterritus, sacerdotio ab- 
stinuit, diaconatu solo contentus. S. Bonay. 
in vita. 

Vide plura exempla sacerdotio præ reve- 
rentia abstinentium, apud Blesensem. In 
Tubis Disc. Eccl. Tub. 6. pag.535. ubi 
ait: Voce humana explicari non potest, 
cum quanta devotione confici, cum quanta 
cautela dispensari, cum quanta reverentia 
suscipi debet corpus Christi. Conficere ve- 
reor, quod affecto suscipere Po dicat, 
suscipere tutius de manu sacerdotis, quam 
ex officio sacerdotis conficere) Nam cum 
utrobique pura conscientia exigatur, tamen 
vita perfectior, et conversatio eminentior 
propter varias illius ordinis circumstantias 
a sacerdote requiritur." Ita Blesen.. et 
ipse sacerdotium fugiens. : 

Sed quid mihi facto opus, dices cum 
jam sim initiatus sacerdotio, nec jam, 
si detrectare velim, liceat; nec detur regres- 
sus ad gradum inferiorem? .  . . 

Unica restat corrigendi erroris via, si quis 
forte inconsulto et praecipiti ingressu com- 

missus est. Vel nunc tandem serio vide, 
qui sis, et ubi sis. Attende tibi, et militans 
DEO non implica te negotiis secularibus, 
age quod agis, ut peo probes ministerium 
tuum. Sed Bonaventuram audiamus. 

10. Consulo cuilibet sacerdoti, ut prae 
caeteris hominibus, se omni tempore ab 
omnibus quae aliquo modo cor suum habi- 
taculum Regis sumni polluere possunt, sive 
parum, sive multum, tam occasionaliter, 
quam actualiter, elonget quantum potest. 
S. Bonav. 

Tum autem, addit, precipue, cum ad 
Missam vadit celebrandam , a cunctis se ab- 
stineat quantum potest, et se totum recol- 
upal in seipso, ut nec sensus, nec cogitatio 
ad aliud diffundatur, suam conscientiam 
discutiat diligenter et quod invenerit lavan- 
dum, lavet abundantia lacrymarum, vadet 
ad confessorem suum, etc. Ita Bonav. Opusc. 
de instruct. Sacerd. 

11. Nimis impossibile est, fratres mei, 
(ait Petrus Damianus) ut is, qui rerum fa- 
miliarum curis opprimitur, qui simul habi- 
tando et colloquendo turbis quotidie popu- 
laribus admiscetur, mundo corde sanctis 
valeat interesse mysteriis. In quibus vide- 
licet terribilibus Sacramentis caelum ape- 
ritur, et virtutes Angelicae simul cum ho- 
minibus diversantur. 

Quanta ergo munditia, ait idem, debentesse 

clerici, quam nitidi, quam dignique a cunc- 
tis negotiorum sæcuſorum fcetoribus alieni. 
Qui videlicet velut contubernales , et con- 
: domestici Angelorum consortio perfruuntur 
et Sacramentorum coelestium Deo coopera- 
tores et dispensatores existunt. Ita B. Pe- 
trus Dam. Opus de communi vita Canon. 
Habes 7. Tubisnostris, pag. 483. 


Porro quam severe Deus sanctitatem in 
tractandis sacris mysteriis exigat, palam os- 
tendit severitate justitiæ, quam in vio- 
latores- hujusmodi sanctitatis non semel 
exercuit. 

Thomas a Villanova Archiepiscopus Va- 
lentinus, vir sanctissimus, postquam non- 
nulla exempla divine vindictae severissima 
ob Arcam minus religiose habitam comme- 
morasset, merito, velut attonitus, in has 
prorumpit voces. 

« O quanta gravitas, quanta severitas, 
quanta majestas, quantus horror, quantus 
terror, in arca lignea? Tantane tibi, Do- 
mine, cura de ligno ‘non utique, sed propter 
nos haec omnia facta sunt. 

« In illis terremur, in illis admonemur, in 
illis instruimur; illos examinas, ut nos eru- 
dias, et in eis discamus, quanti piaculi simul 
et periculi sit, indigne tractare aut sumere 
sacro-sanctum Christi corpus in hostia sa- 
lutari; cujus typum sic Deus magnilicavit, 
sic sublimavit, sic vindicavit. 

« Væ sacrilegis manibus, ve immundis 
pectoribus immundorum sacerdotum, a 
quibus tam insolenter quotidie tangitur et 
suscipitur. Si talis ultio in umbra, qualis 
fiet in veritate? Si ignoranter aut impu- 

denter videntes, aut tangentes typicam 
'illam similitudinem tam acerba morte dam- 
nati sunt; que animadversio fiet in con- 
temptores majestatis ? 

« Horresco, referens, et toto corpore con- 
tremisco. Tantum mysterium non in seipso, 
sed in suapotiusumbra debuit commendari, 
ut sciamus, quod omne supplicium et tor- 
mentum minus est flagitio, quo Christus 
contemnitur in hoc sacrificio. 

« Jure optimo clamat Apostolus Horen- 
dum est, incidere in manus Di viventis. 
Audito hoc tonitruo quis non contremiscat? 
Ad hujus tube sonitum cujus aures non 
tinniant? Quis de cetero, his cognitis, 
impurus et immundus audeat accedere? ita 
vir religiosus, zelo Dei pew Conc. 3. 
in festo Corp. Christi mihi pag. 247. Vide 
Cap. seq. plura huc spectantia. 


„.. 


PP PLL 


. CAP. III. 


PROBATIO SUIIPSIUS ANTE MISSAM VEL COMMU- 
NIONEM. 


Grave debitum sanctitatis, quod a nobis 
exigit rei tam sancte debitus usus, 
jam ex parte, superiori capite exposi- 
tum est. 

1. Probet ergo seipsum homo, et sic de 
pane illo edat, et de calice bibat ; qui enim 
manducat et bibit indigne, judicium sibi 

manducat et bibit, non dijudicans Corpus Do- 
mini. 1. Cor. 11. 


Probatio hæc constat in primis accurato 
suiipsius examine, ut non obiter et per- 
functoriè, sed serio quisque secum dispiciat, 
qualis ipse sit, et qualis ille cibus, quem 
sumpturus est; num talis, ut digné ad Do- 
mini mensam conviva veniat; num mundus 
et veste nuptiali ornatus; ne cum indigna- 
tione Domini ejiciatur foras, et in tenebras 
exteriores. 

Terrible sane verborum fulmen, reum 
esse Corporis et Sanguinis Domini, et, 
judicium sibi manducare et bibere. Sed 
quam rari, qui id serio et pro dignitate 
considerent ? qui ponderato rei tam gravis et 
periculose discrimine salutarem metum ad 
cautelam sui concipiant? Raritatis argumen- 
tum est accessus multorum ad tremenda 
mysteria tam facilis, praeceps et temerarius, . 
eorum, inquam, qui, si sese juxta præcep- 
tum Apostoli serio probarent, se prorsus 
indignos invenirent. Proindéque horrerent, 
se reos facere læsæ majestatis, et horribile 
sibi judicium superni judicis accersere. Rei 
corporis et sanguinis Christi erant Judzi, 
qui hunc crudeliter effuderunt, illud in 
crucem egerunt; sed hodié non minus, 
imo magis illi, qui utrumque indigné su- 
mentes polluunt. Nam isti, si cognovissent, 
non crucifixissent, hi cognoscunt, et violant. 
Vide infr. SS. PP. testimonia. 

Sed audiamus Bonaventuram miseros istos 
deplorantem : Heu, inquit, quod sunt. hodie 
sacerdotes miseri, ei sue salutis improvidi, 
qui Corpus Christi in altari velut. carnes 

pecudum, manducant, et involuti et contami- 

nati abominationibus, de quibus Jar non est 
dicere, sceleratis manibus et pollutis labiis 
contingere non verentur et osculari Filium 
Dei, et Marie Virginis Unigenitum. 

S. Bonav. De prep. ad miss. c. 4. 


2. Nullus plané Deo omnipotenti majores 
injuriae pr&judicium affert, imo deterius 
nemo peccat, quam sacerdos qui indigne 
sacrificat. 

Petrus D&m. 


. Idem. Alias quocumque modo peccantes 
quasi Dominum in rebus ejus offendimus, 
indigné vero sacrificantes velut in personam 
ejus manus injicere non timemus. Vide 
cetera apud Pet. Dam. in 7. Tubis allata 
pag. 475. et seq. f 

SS. Patres peccatum indignè celebrantium 
et communicantium passim comparant, imo 
gravius judicant peccato Judæ, Christum 
post acceptam buccellam tradentis, et Ju- 
dæorum Salvatorem crucifigentium. Loca 
frequentia sunt apud Chrysost. et alios 
Patres. 

Gravius, inquit S. August. peccant offe- 
rentes indigne Christum , regnantem in 
calis, quam qui eum crucifixerunt, ambu- 
lantem interris. 

Et iterum. Magis peccant, qui tradent 
Christum peccatoribus membris, quam qui 
tradidit ipsum crucifixoribus Judæœis. In 
ea d v. in 7 Tubis nostris, Tup. 6. 

Justa proinde est, etiam hoc tempore, Dr: 

adversus tales indignantis querimonia: 
Ad vos, o sacerdotes, qui despicitis nomen 
meum, offertis super altare meum panem 
pollutum. Non est mihi voluntas in vobis, di- 
cit Dominus,et munusnon suscipiam de manu 
vestra. etc. Malach f. 

Et iterum, Quo mihi multitudinem victima- 
rum vestrarum, dicit Dominus, plenus sum. 
(quasi diceret: nauceo super hujusmodi 
sacrificiis) Ne offeratis ultra a el 
3 incensum abominatio est mihi; etc. 

sa. 1. Filii Aaron offerentes ignum alienum ; 

Oza, Arcam ruentem fulciens ; Bethsamitæ, 
eamdem curiosius intuiti omnes scilicet 
circa figuras tantum et umbras hujus nostri 
sacramenti minus religiosi: o quam gravi- 
bus luerunt pcenis quidquid id erat cri- 
minis ? 2 

Horum nos exempla legimus, audimus, 
miramur ; .sed quibus digni suppliciis, si ne 
sic quidem emendamur ? Et felix, et sapiens 
est, qui ex alieno malo corrigit, aut cavet 
suum. 

Mirum, si hujusmodi exempla non incu- 
tiant horrorem temerariis sacerdotibus, tam 
leviter et profané in sacra irruentibus: 
An quia non profertur citó contra malos 
sententia, absque timore ullo filii hominum 
perpetrant mala? Eccles. 8. Sed ne dicas, 
mi sacerdos , peccavi , et quid mihi accidit 
triste ? 

Forte enim blandiris tibi, quia, licet jam 
toties more tuo, id est indigné et irreveren- 
ter, frequentaveris $acram aram, Missam, 
cum ita res et occasio tulerit, celebraveris ; 
de singularireligione et præparatione parum 


* 
, 


34 Aphorismi 


sollicitus ; adhuc nihilominus vivas incolu- 
mis, nec quidquam hactenus patiaris mali. 
Sed .noli errare: Deus non irredetur. 
Altissimus enim est patiens redditor et 
in peccatores respicit ira ilius. Eccli. 5. 

« Àn divitias bonitatis ejus et patientiae et 
longanimitatis contemnis? An ignoras, quo- 
niam benignitas Dei ad poenitentiam. te ad- 
ducit? Tu autem secundum duritiam tuam, 
et impoenitens cor thesaurizas tibi iram in 
die ire et revelationis justi judicii Dei qui 
reddet unicuique secundum opera ejus. 
Rom. 2. 

Nen sinet impune violarisancta sua Deus. 
Tangit pupillam oculi ejus, qui illa con- 
taminat. 

Differt ssepe, sed tarditatem supplicii 
gravitate compensaturus. Laneos habet 
pedes, sed ferreas manus. Unusquisque 
consideret, (si& monet Cyp.) non quid pas- 
sus sit, sed quid pati mereatur. Nec evasis- 
se secredat, si eum interim poena distulerit ; 
cum timere plus debeat, quem sibi Dei ju- 
dicis censura reservavit. 

« Sia Domino imperatum est Moysi, ut 
bestia, que, montem tangeret, obrueretur 
lapidibus ; divinum valebit evitare judicium, 
ao camge bestialiter vivens ad spiritualem 

ei montem : minime formidat accedere ? 
Laur. Justin. serm. de Eucharist. 

Idem. Vae qui pollutis manibus et maculato 
corde sacramenta sancta tractare praesumit. 
Si enim impune non transit, qui Arcam 
Domini inclinatam praesumpsit erigere, quo- 
i et ultionem, quisquis in 

onstitutus temerario ausu 

mysteria cœlestia manducare voluerit? Qui 
enim manducat et bibit indigne, judicium 
sibi manducat. Laur. Just. de casto connub. 
cap. 24. 

3. Pro sumentium dispositione , cibus 
hic dispares etiam operatur affectus ; quem 
enim reperit mundum et justum, amplius 
mundat atque sanctificat ; quem autem 
sordescentem invenit et immundum, dete- 
riorem facit ; quoniam sancta et immacula- 
ta iniquitatibus pollutus praesumpsit sumere 
sacramenta. 

Laurent. Just. de Triumph. Christ. Agone. 


« Judam imitatur hujusmodi (ait idem 
alio loco) qui percepta panis buccella scele- 
ratior factus, a conspectu veri luminis se ab- 
sentando fugitad tenebras, quatenus concep- 
tum perageret facinus. Hinc est, quod indigne 
sumentes pre ceteris delicta graviora com- 
mittunt et pertinaciores in manu, atque ad 
emendationem vitz tardiores sunt, etc. Serm. 
de Eucharist. n. 9. . 


5, Res quidem sancta, sicut justis in 
adjutorium, ita injustis et peccatoribus ver- 
titur in judicium. Malus namque manducan- 
do bonum male facit , non quia malum sit 
manducare bonum sedquia malum est bonum 
non manducare bene.* 

Laur. Inst. de Casto Connub. c. 24. 


« Solis lumen sanis oculis delectabile est 

egris vero odiosum ; corpusque Dominicum 
innocentibus salutis medicamentum est, 
scelestis autem anime mors. Idem. l. cit. 
Mundet igitur se compunctionis et lacry- 
marum lavacro, carnis lumbos castitatis 
funiculo succingat, devotionis affectu se 
componat, virtutum se ornet gemmis, sicque 
Dominice, memor passionis, quisque ad 
sanctum accedat altare, divina suscepturus 
mysteria, etc. 
te Laur. Justin. « de Casto Connub. c. 24. 


n. 6. 

*Eadem fere habet. S. August. in Ps. 142. 
Quam multos, inquit, Judas diabolus implet, 
etc. Bené esse non potest, malé accipienti, 
quod bonum est, etc. 

5. Si Christus nos attenderet, et non in- 
finitam suam bonitatem, jam a nobis abstu- 
lisset divina sacramenta a; dignos enim nos 
nac poma efficimus, et indignos ipsis sacra- 
mentis, dum ea suscipientes minus digne,et 
illa et Christum . traducimus et quantum 
in nÓbis est, fama et honore spolia- 
mus.. | 

Chrysost. hom. 66. ad pop. Ant. 


a) A multis jam ablata sunt (nempe a tot 


Regnis et Provinciis heresi subjectis), a a 


multis videntur auferenda, nisi alieno malo 
sapere, et suum sacramentis honorem post- 
liminio reddere didicerint. 

_ Eant nunc et querant multi, quid sit cur 
ita vastentur Regna et Provincia, polluan- 
tur templa, profanentur altaria, pellantur 

sacerdotes, violentur sacramenta, et (ut ver- 
bis scripturae loquar) cur sacra dentur in 
conculcationem; nonne hec vitio et culpa 
malorum sacerdotum et res sacras indigne 
tranctantium, fieri merito dicemus? 

Nimirum tolluntur ab ingratis beneficia, 
ab impuris sacrificia, aufertur ab indignis 
Regnum, et datur genti facienti fructus 
ejus. 

F ilios Heli in. sacriſicium Domini impios 
et injurios gravis Der vindicta corripuit. Sed 
et in totum populum tristis exinde clades 
incubuit. Quin et Arca in medium adducta, 
ut przsidio esset , adeo non fuit, ut preter 
novam populi stragem et ipsa in manus 
hostium veniret. 

« Sic enim (ait Prosper) Deus Israél iras- 
citur peccantibus sacerdotibus, ut etiam 
sacratislocis suis, vasisque non parcat. 

« Hei mihi (ait idem) cum magno gemitu, 
et inexplebili fletu dicam ; præcurrentibus 
peccatis, impieque agentibus nobis, nos- 
555 quoque hæc mala provenére tempori- 

us. 

Ita D. Prosper. De Promiss. part. 2. cap. 
24. 

Auctor sane gravis, et pio zelo plenus (ut 
ejus scripta testantur) non dubitat causam 
calamitatum in sacerdotes erga tremendum 
sacrificium irreligiosos, referre. Sed verba 
ejus accipe, nam post recensitam cladem 
Bethsamitarum, sic ait: 

«Non est, quod nos nunc miremur hujus 
nostri temporis calamitates, persecutiones, 
exilia, bella intestina, pestilentias, rerum 
omnium caritatem, aliaque plurima mala, 

et incommoda, quibus indubié multa cente- 
na millia hominum perierunt. Et quam, pre- 
cor, ob causam ¢ 

« Nimirum ob hanc imprimis, quod tam 
negligenter ct irreverenter hoc sacrificium, 
omni reverentia et devotione dignissimum, 
tam diu peractum sit, et SS. illa hostia, per 
prædictam Arcam representata, tam indigné, 
non solum oculis, sed et manibus sacerdo- 
tum, in hoc sacrificio tractata sit. 

« Ita Joan. Langhecrucius Præpos. Casle- 
ten. in speculo, de caus. mal. lib. 3. c. 19. 
Vide ejusdem specul. de Vita Canonicorum 
etc. Dignum sane, quod consulatur ab omni- 
bus Canonicis et Clericis. 

Seva tempestas jam pridem universam 
pene Germaniam tristi clade quassavit. Vi- 
dimus, heu, etaudivimus multorum naufra- 

ia; et vix ipsi eluctati sumus. Et quamvis 
in omnes promiscue istius procella clades 
grass ata sit: res tamen sacras, ipsa templa, 
sacraria, altaria sacramenta, ipsosque sacros 
homines acerbius afflixit. Nec adhuc effulget 
prestina et optáta serenitas. . 

Utinam evigilet tandem, qui ventis et mari 
imperat, et obediurrt ei, ut fiat tranquillitas 
magna. | . . 

unquid enim dormit, qui custodit Israël? 
Cur dissimulat pericula nostra adjutor in 
opportunitatibus ¢ An desunt, qui clament, 
salva nos, perimus? An forte dormitant et 
ipsi, qui debebant clamare, parce Domino, 
parce populo tuo? Clamant utique multi; 
sacrificia et vota multiplicant, sed quorum 
vocem, dissona vita et mores obtundunt, ut 
non exaudiaatur. Pauci. quorum vox aures 

Dei feriat, ut vicissim cum Moyse audiant, 
quid clamas ad me? 

Caeterum de causa et origine malorum nos- 
trorum alii forte aliter judicent. Ego vereor, 
per qua peccavimus, per hæc nos quoque 
puniri, et a sanctuario seu domo Dei incipi, 
ut unde peccatum, inde judicium sit, ait 
Hieron in c. 9. Ezech. Quis fuerit sacrorum 
neglectus et contemptus, inter ipsos etiam, 
qui eorum cultüm et ministerium profiten- 
tur vidimus. Et quid mirum, si ea hostibus 
in ludibrium cedere, ac profanari videamus? 
Cum a vivis templis, id est cordibus chris- 
tianorum, presertim clericorum, honor DEI 
et mysteriorum ejus reverentia exulet, levem 
Devus jacturam reputat, templis lapideis et 
manufactis, quantumvis spendidis et magni- 
ficis, cedere. Vide Jerem. 7. de vana Judzo- 
rum fiducia in templo Domini. 

Item S. August. in psal. 77. v. 60. S. Hie- 
ron in cap. 9. Ezech. Chrysost. hom. 1. ad 
pop. Prosper. de promiss. 2. c. 24. Rupert. 

. 6. de vict. verbi. 25. S. Bern. serm. ad 
mil. Temp. Cap. 5. 

Reviviscat tandem in viris ecclesiasticis 
zelus domus Der; cedat concupiscentia car- 
nis, et ambitio seculi, redeat prisca pietas, 
Dei timor, et sacrorum reverentia; et redi- 
bit optata pax, et fiet tranquillitas magna. 
Si his neglectis alia tentamus remedia 
sopiendi fluctus, verendum, ne gravior 
aliquando tempestas ingruat, et quidquid 
reciduum est, absorbeat. 


6. Ne sacerdotes Dei pro benedictione 
maledictionem super se, ac universum po- 

pulum inducant, caveant omni cura ac sol- 
licitudine, ne unquam alicujus mortalis 
peccati sibi conscii, quantumvis sibi con- 
triti videantur, absque praemissa sacramen- 
tali confessione ad sacram Eucharistiam 
accedant. | 
Jta Octav. Frangip. Episc, Tricaric. Nunc 
Apostol. per Germ. infer. Dissipl. Eccl. pro 
s Eccl. Colon. Tit. de div. off. n. 5o. 


« Mutuatus est verba concil. Trid. Sess. 13. 
c. 7. ubi additur: Quod si sacerdos urgente 
necessitate absque previa confessione cele- 
braverit, quam primum confiteatur. Ita 
Concil. Vide Lud. Pont. tom. 4. tr. 2. c. 6. 
Ant. Molin. tract. 5. per tot. ubi pulchra de 
Confess. 


7. Diligenter examina conscientiam tu- 
am; et pro posse tuo, vera contritione et 
humili confessione, eam munda et clarifica, 
ita ut nihil grave habeas aut scias, quod 
te remordeat, et liberum accessum impe- 
diat, P 

Thom. de Kemp. lib. 4. c. 7. 

Idem monet Dionysius Carthusianus. Non 
sufficit, ait, si quis dicat, conscius mihi non 
sum de peccato mortali: nisi diligentiam 


debitam fecerit, ad cognoscendum, an sit in 
tali peccato, perscrutando ur ADAE Ha 


Md 


. posse conscientiam suam, an in ea qui 
teat culpe mortalis. Ita Dion. Caríhus. de 

sacram. altar. seu de conven. et debita præ- 
par. ad communionem. 


8. Sacerdos itaque, ut securius accedat 
ad altare, prius in altari cordis sui offerat 
Deo sacrificium spiritus? contribulati, a. 
quàm sacrificium offerat corporis et san- 
guinis Domini. Lud. de Pon. to. 4. tr. 2. c. 
6. 8. 2. 


a. Nam cor contritum et humiliatum Devs 
non despicit. Quid si una cum illo sacrifi- 
cium unigeniti filii sui obtuleris, quomodo 
despiciet ¢ Quin respiciet ad offerentem, et 
ad munera ejus, et odorabitur Dominus 
odorem suavitatis. At contra victimae im- 
piorum abominabiles coram Deo, et nauseam 
ei movent. Isa. 1. Prov. 15. Sanguis filii 
Der, si ex corde contrito offeratur, clamabit 
ad Deum de terra pro nobis veniam ; si ex 
corde impuro, vindictam. Qui hoc sacra- 
mentum indigne et sine probatione sui su- 
munt, eos Apostolus severa comminatione 
divini judicii terret. At si nos ipsos judicare- 
mus, non utique judicaremur. Modum seu 
formam hujus judicii deinceps audiamus. 


9. Evome ergo et purga fæces peccatorum 
tuorum spiritu contrito et humiliato, memo- 
rans, quanta commisisti cogitatione, verbo 
et opere; quanta boni omisisti ; que facere 
debuisti et potuisti, et veniens ad spiritua- 
lem medicum, dic peccata tua non communi 
et generali confessione. a. 


* 


4 

. * A. Sic facere quosdam duros corde, pal- 
lientes foliis verborum sua enormia peccata, 
58 confessione, absque verecundia et 
dolore, taliter proferentes, ut etiam taliter 
in plateis possent absque rubore confiteri. 
Hæc non est confessio, sed deceptio et deri- 
sio. Jta Bonaventura de Praep. ad Miss. 
Cap. 12. 

10. Verum, si vis sanari, aperi vulnera 
tua, et de profundo corde enarra clare et 
aperte quae egisti; non solum opera, sed 
et cogitationes perversas ; quaenam delec- 
tatlo mentem maculat; non solum morta- 
lia, sed etiam venialia graviora, quae con- 
scientiam laedunt et mordent. Ita S. Bonav. 
I. cit. 

Porro de confessione venialum rite institu- 
enda sit sequens aphorismus. 

11. Jlla praecipue ad confessionem ex ve- 
nialibus collige, quae magis tuam conscien- 
tiam inquietant, aut pudorem ingenerant. 
Levissima enim tantum confiteri,que sanctus 
quisque de se dicere potest,et majora reticere, 
insignis stultia est. Ita Jac. Alv. de Paz. l. 
3. de vit. relig. c. 3. 

Sed notanda, que ibidem subjecit. Si ita 
facias, inquit, non ad confessionem e mede- 
lam, sed ad laudem et ad umbram quamdam 
humilitatis confessione uteris. Eveniet etiam 


aliquando, ut id, quod taces, non sit tam 
eve, ac tu amore proprio saecus existimas, 

imo ut pro veniali celes mortale. Si leve est, 
cur dicere erubescis? si autem grave est, cur 
tuam conscientiam ladis, et grave peccatum 
in confessione tacendo novum aliud grave 
comnittis ? si tandem dubium, cur non ani- 
madvertis in dubio isto, ex quo te extricare 
non potes, ad ejus confessionem obligari? 
Ita suprad. Auctor. I. cit. pag. 355. poster. 
edit. (1). 


r 


12. Non solum mortalia, sed et venialia 
ante missam et communionem expur ganda. 
Unde qui cum conscientia peccatorum venia: 
lium actualium, per confessionem a. aut con- 
tritionem non deletorum, communicare pre- 
sumit, exiguum inde fructum referet. Nam 
peccata venialia, pœnitentiæ remedio non 
abstersa, impediunt, ne anima uberes gra- 
tid in hoc divinissimo sacramento redundan- 
tis fructus percipiat. b. 

Ita Thom. a Jesu Carm. Discal. in meth. 
discer. prof. spirit. cap. 6. 


Idem docent S. Thom. 3. P. 4. 30. art. 10. 
et in + d. 9. f: I. d. 2. Et d. 12. g. 2. art. 
1. B. Bonav. diserte Tr. de praep. ad Miss. 
C. 6. Suarez t. 4. disp. 11. sect. 3. assert. 
3. vide infra cap. 9. 

Addit mox Auctor in aphor. cit. « Et vero, 
si aliqua peccata venialia hoc impediant, 
maxime illa que in habitum versa, altas- 


(1) Peceata dubia an confitenda? Vide S. Liguori 
Theolog. moral. Lib 6*. N° 472: et seq. pn 

que in anima radices egerunt. Potissimum 

uando sunt inordinate ad creatas res affec- 
tiones. Nam donec ejusmodi maligne radi- 
ces evellantur, vel saltem omnino efficacibus 
desideriis in seriam illorum, cum Dei auxi- 
lio, eradicationem desudare quis proponat 
modicum hujus admirabilis sacramenti fruc- 
tum consequetur. » Ita ille. 


a. Ad delenda peccata, et eorum affectum, 
ad pellendum languorem, et fervorem animi 
excitandum juvat crebra confessio. De mor- 
talibus quidem confitendis praeceptum est; 
Conc. Trid. sess. 13. cap. 7. Nicen. cap. 11. 
et 12. Ancyr c. 4. Elibert. multis canon. De 
venialibus vero consilium hominibus, exi- 
mis puritatis et pietatis erga venerabile 
sacramentum studiosis, quorum plerisque 
quotidianam confessionem in usu fuisse le- 

imus. De S. Carolo Borrom. vide Carol. à 

asil. Petri, in vita. et P. Giussian. Itidem 
in vita S. Car. lib. 8. c. 23. Idem de S. Ignat. 
testatur Maff. in vita lib. 3. c. 1. 


b. « Licet enim peccata venialia non occi- 
dant animam, tamen reddunt hominem te- 
pidum, gravem, obnubilatum, indispositum, 
et ineptum, nisi isti pulveres et stipulae per 
afflatum spiritus et flammam charitatis ven- 
tilentur et consumantur, etc. [Ita Bonav. de 
prep. c. 6. ; 

Hanc purgationem venialium nobis innuunt 
tot purificationes et lotiones, olim in V. T. 
sacerdotibus perscripte; que omnia, nisi 
fuissent signa rerum spiritualium, et figure 
purificationis majoris momenti, otiosa et 
frustranea viderentur. V. Exod. 3o. Num. 

- Idem nos Salvator Christus ipse docet, 

cum, antequam Apostolos ad corporis et 
sanguinis sui sumptionem admitteret, eo- 
rum pedes ablueret, sed nonne mundi erant, 
ipsius Christi testimonio: (Jam vos mundi 
estis propter sermonem meum.) Ad quid ergo 
mundandi: prorsum tam operosa lotio et cur 
tam recessaria? Si non lavero te etc. Audi 
qui mundus est, nempe a gravioribus et 
mortalibus, non indiget, nisi ut pedes lavet, 
nempe affectus, pedes anime, quibus terram 
non possumus non contingere, hinc sæpis- 
sime ad altcrum pene vestigium sordescunt. 


« Discipuli antea mundi, (ait Jacob de 
Paz.) amplius mugdati sunt, et pedibus loti, 
ut et ipsi, et omnes posteri intelligerent, sa- 
cerdotis munus eximiam quamdam postu- 
lare munditiam, etc. Lib. 1. de vit. Rel. c. 


Sed meliusista Bernardus melleo ore nobis 
edisseret: « et unde scimus, quia ad diluen- 
da peccata, quae non sunt ad mortem, et a 
quibus plene cavere non possumus ante 
mortem, ablutio ista pertineat? Ex eo plane 
anod offerenti manus et caput pariter ad 
abluendum responsum est: Qui lotus est, 
non indiget, nisi ut pedes lavet. Lotus est, 
qui gravia peccata non habet, cujus caput, 
id est intentio, et manus, id est operatio et 
conversatio, munda est; sed pedes, qui sunt 
animæ affectiones, dumin hoc pulvere gra- 
dimur, ex toto mundi esse non possunt, 
quin aliquando vanitati, aliquando voluptatı, 
aut curiositati plus, quam oportet, cedat 
animus vel ad horam. In multis enim offen- 
dimus omnes. Verumtamen nemo con- 
temnat aut parvipendat. Impossibile est 

enim cum eis salvari, impossibile est ea di- 
lui, nisi per Christum Jesum, ct a Christo. 
Nemo, in quam perniciosa securitate 
dormitet, declinans in verba malitiæ ad ex- 
cusandas excusationes in peccatis, quoniam, 
ut audivit Petrus ab ipso) nisi laverit ea 

hristus, non habebimus partem cum eo. 

Superiorem doctrinam egregie confirmat 
S. Gregorius, nam commentans in illud: 
repleti prius pro panibus se locaverunt, et 
ee saturati sunt, 1. Reg. II. 5. ita scri- 

it: 

« Hzc verba contra negligentes sacri altaris 
ministros atque audaces Dominici Corporis 
susceptores convenienter dici possunt, quia 
licet sacramentum ore percipiunt, virtute 
sacramenti non replentur. A virtute ergo 
illa sacramenti jujenant, quia repleti fuerant, 
Salutis quippe fructum non percipiunt in 
comestione salutaris hostiz,quia ea, quibus 
se repleverant, flagitia portant in mente. 
Non saturantur ergo nisi famelici, qui a vi- 
tiis perfecte jejunantes, divina sacramenta 
percipiunt in plenitudine virtutis. 


« Et quia sine peccato electi etiam viri 
esse.non possunt, quid restat, nisi ut a 
peccatis, quibus eos humana fragilitas ma- 
culare non desinit, evacuari quotidie conen- 
ter? nam quiquotidie nonexhaurit, quod de- 
linquit, et si minima sunt peccata, quae con- 
gerit,paulatim animarepletur,atqueei merito 
auferunt fructum interne saturitatis. Hac re- 
pietione nos evacuari Paulus insinuans, ait: 

robet seipsum homo, etc. Quid enim est hoc 
Mags probare,nisi evacuata peccatorum nequi- 

se probatum ad dominicam Mensam et pu- 

rum exhibere? Vide caetera apud S. Greg. 
2. C. gt. in lib. 1. Reg. 


13. Assiduum studium extirpandi in se pec- 
cata venialia et affectiones inordinatas, pro- 
prium est viris sanctis et piis, qui soli sa- 
cramenti hujus excellentiam recte @stimare 
norunt, ut omni, qua possibile est, puritate 
et sanctitate mentis ad sanctissimum sacra- 
mentum veniant, et spiritualem ejus gustum 
percipiant, 

fta Dion. Carthus. libr. de expos. Miss. 
art. 3 Ant. Mol. tr. 4. inst. Sac. c. 8. Arias, 
de freq. comm. cap. 14. 


Sed dices, quomodo sanctitas, quam hic 
requiri diximus, cap. 3. cum assidua pecca- 
torum venialium lucta consistere potest? si 
adhuc peccatores, quomodi sancti ? Pulchre 
declarat hoc Dion. Carthus. 

« Sanctis viris, inquit, id proprium est, 
quod venialia peccata tota diligentia student 
cavere ; et qua cavere sigillatim non valent, 
incessanter quotidie deflent, redarguunt, 
confitentur, et emendant. Unde merito 
sancti dici possunt, licet quotidie venialiter 
cadant. Nam sancte devotionis sollicitudo, 
et ignis charitatis divine in eis celeriter, 

leneque consumit, quidquid venialiter de- 
inquunt, sive omittunt. [mo cum eis omnia 
cooperentur in bonum, non solum imper- 
fectum suum sufficienter deplorant, et cor- 
rigunt, sed etiam, occasione ex venialibus 
culpis accepta,quotidie perfectiores sanctio- 
resque fiunt ;quoniam dum tantum perficere 

nequeunt, quantum desiderant, semetipsos 
profunde humiliant, vehementer despiciunt, 
sollicite ambulant, et quidquid jam ante 
operati sunt, pro nihilo æstimantes, sin- 
cerius coram Dto, magisque reverenter 
conversari laborant. » Jta ille, l. cit. in a- 
phor. 

Addenda his essent alia ejusdem verba 
eod. cap. consolationis plena, in gratiam eo- 
rum, qui circa frequentiam hujus sacramenti 
plus æquo timidiores sunt. Sed video hoc 
prolixius excrescere, quam ferat instituti ra- 
tio. 

Non possum tamen, quin hic inseram pi- 
am contemplationem, qua P. Balth. Alvarez 
ipso Epiphania Domini die a sacro meditanti 
venit in mentem, et mihi in manum, hec 
ipsa eodem festo scribenti. Nam dum medi- 
tando secum beatos reputaret Magos, et ean- 
dem felicitatem sibi optaret: responsum 
audivit intra se: Illi adorarunt, at idem jam 
datus est tibi, et tu illum ipsum gestas intra 
te quasi diceret; Major est tua felicitas, sacer- 
dotum quoque et omnium piorum, quam 
istorum Magorum. 

Alium praterea sensum internum dedit 
illi Dominus, quique magis facit ad præsens 
propositum, de extirpandis inordinatis affec- 
tibus, occasione illorum verborum; Ecce 
Magi. Nempe mirum esse, quod reges, di- 
vites, ac sapientes quaerant Deum ; sed cur? 
quia necesse est cadere idola, si velint ita 
arcam recipere, ut commodum inde sentiant. 
Imprimis enim debet cadere amor Sui, in 
nobilibus honor, in divitibus deliciae, in sa- 
pientibus arrogantia. Nam haec illi pluri- 

mum amant ; et ne deserant, statuunt potius 
Arcam Dei a se rejicere, ac dimittere, dicen- 
tes eum illis: Non maneat Arca Dei Israel 


apud nos, quoniam dura est manus ejus 
super nos. 1. Reg. 37, 


« In. quibus verbis (teste scriptore vitae) 
aperuit illi Dominus causas, cur multi, præ- 
cipue nobiles, divites, ac deliciosi recusent 
recipere arcam vivam novi testamenti in 
sanctissimo sacramento repositam aut eam, 
exiguo cum fructu recipiant; quia scilicet 
volunt in altari cordis sui idolum Dagon, 
nempe rem illam, seu creaturam, quam 
inordinate diligunt, retincre: quæ nisi in 
terram cadat, et mortificationis gladio, ca- 
put ejus, manus, ac pedes amputentur, ut 
eesset deinceps ab imperfectionibus et vitiis. 
in cogitando, loquendo, et agendo committi 
solitis ; non efficiet in tali corde divina heec 
arca stupenda misericordia suæ opera, sed 
justitiae, puniendo illos magna ariditate, 
languore, obscuritate mentis, etc. » Lud. de 
Pont. in vita Balthas. Alvar. Cap. 6. 

Hec ideo visum inserere, ut intelligas, 
quanti referat, ad fructum et gustum hu- 
jus sacramenti percipiendum, non gravio- 
ribus tantum peccatis, sed et levioribus, 
et affectibus inordinatis exuendis incumbe- 
re. 


. Sed mirantur forte nonnulli, quorsum 
tam frequens sui examen, tam crebra et 
scrupulosa conscientiæ discussio. Nesciunt 
forte, aut non inveniunt, quid toties confi- 
teri; quid in se culpare, vel accusare; de 
uibus conteri ; adversus que vitia pugnare 
ebeant. Verum, nonne in multis oflendi- 

mus omnes? nonne justus quoque septies 
cadit in die? Et si dixerimus, quia peccatum 
non habemus, nos ipsos seducimus, et veri- 
tas in nobis non est. Putant plurimi, se 
divites esse, et nesciunt, quia miseri sunt et 
miserabiles. l 
An forte transierunt in affectum cordis, 
et ideo carnis et spiritus luctam minus sen- 
tiunt? apani pie vivere; et videbunt, 
quot hostibus obsideantur, et quod petan- 
tur insidiis. Neque sibi blandiantur de pace, 
cum foris sint pugnæ intus timores, et cum 
testatibus tenebrarum harum assidua no- 
is sit colluctatio. 


Cæterum hos consulere jubeo Thomam 
de Kempis lib. 4. c. 7. exhibentem ipsis Pa- 
sadigma quotidiani ante communionem vel 
missam examinis, imo confessionis, ubi 
longum satis catalogum texit ex defectibus 
et lapsibus quotidianis, quibus plerique om- 
nes facile in dies delinquimus. * 

Inspiciant illud prius, et deinde seipsos, 
facile deprehendent, quid in se reprehen- 
dant; videbunt, inquam, quam fecun- 
dum in agro cordis nostri sit vitiorum se- 
minarium. 


, Esto non sit ibi cicuta, aut herbe veneno- 
sæ, (lethalia AE invenies tamen illic 
zizania, lolium, steriles avenas, herbasque 

noxias, quibus bonum, semen et utiles 

plante suffocantur , ubertim succrescere; 
et, nisi assiduam culture manum admoveas; 
identidem evellas, destruas, et plantes, sic 
invalescere, ut tandem silvescat prorsus, et 
in spinas , sentes, tribulos, dumosque dege- 
néret. Sic nempe agrum hominis pigri 

totum replent urtice. Vide eleganter in 
similem sensum S. Bern. serm. 58 de 
Cant. 

Formam praterea quotidiani examinis 
circa venialia et lapsus frequentiores pro 
sacerdotibus et religiosis, aliisque frequen- 
ter, pie pureque communicaturis, habet 
Jacobus de Paz. lib. 3 de vita rel, c. 3.8 1. 
Idem Ant. Molina. de Inst. Sac. tr. 5. cap. 
4. Et iterum Thom. de Kempis lib. 2. de 
discipl. claust.cap. 10. 

Czterum quantum momenti habeat solli- 
cita fuga peccatorum, etiam levium, que 
multi, nimis leviter æstimant, ad promoven- 
dum hujus sacramenti fructum , et totius 
vite spiritualis profectum , vide Nigron. 
Tranct. 10. asset. de cura minim. copiose 
et diligentur , ut omnia , pertractantem. 
Sucquet. lib. 2. c. 9. 

CAP. V. 


FIDEs, ET DEVOTIO ERGA DIVINISSIMUM SACRA- 
MENTUM. 


Tanto diligentius et accuratius præstabis 
omnia ad pium sanctumque hujus sacra- 
menti usum requisita quo fides tanti myste- 
rii magis vivida et animosa fuerit. Quid- 

uid hic peccatur, dixeris fidei defectu fieri. 
taque. 


1. Fidei exercitium hic imprimis utile est. 
Nam viva et indubia fides quasi basis est, cut 


- 

innititur omnis erga hoc mysterium devotio. 
Non mirum, si hac tepet, cum torpet et fri- 
get illa. - 


V. Stim. Piet. ad sacrif. Miss. Jac. Stra- 
tii S. 1. 3. p. c. 7. ubi etiam modum et 
praxim hujus exercitii su gerit. 

O quam efficax hic ad devotionem, reve- 
rentiam, et omnem pietatem stimulus cre- 
dere, summum Deux, ipsum cœli ter ræque 
Regem, Dominum, Redemptorem ac Ju- 
dicem nostrum in manus, in os, pectus 
nostrum reipsa sese dimittere ,, uti fides 
docet. 

Dices; Quomodo fieri potest, ut qui se 
ista credere profitentur, tam languide et 
irreverenter seepe numero tranctent tantum 
mysterium: Miraris hoc! Et ego idipsum 
miror. Dicam tamen, quod sentio. Eidem 
habemus, sed non adhibemus, ubi necesse 
est; ubi res ac ratio postulat ejus usum et 
exercitium, nos otiosam, et velut inclusam 
delitescere sinimus. Quid ægro prodest 
praestans et efficax 5 in theca re- 
positum, si non adhibeat, cum ejus usum 
morbus exigit? Quorsum saucio pretiosum 
unguentum, si vulneri non admoveat? Quid 
prodest militi gladius in vagina conditus, 
si nunquam exserat in hostem ? Quorsum 
illi servo pigro et nequam talentum, sed 
ligatum in sudario, aut defossum in terra: 
Nam, quod ad lucrandum fructum attinet, 
parumrefert,an aurum, an plumbum in arca 
aut sudario recondas. 

Sic sane fides hujus mysterii (uti et cæte- 
rorum) quia otiosa fere delitescit in angulo 

cordis, et nunquam vel raro exeritur, aut 
exercetur, nullam virtutis sug vim exerit et 
ostendit. 

Fides, inquam, nostra est sicuti granum 
sinapis, aut piperis; quod dum integrum 
glutitur, vix sentitur, sed contusum et com- 
minutum acrimonia sua nares et cerebrum 
tentat ac irritat. Vide S. Ambr. serm. de 
grano synap. 

Confundamus et nos mysteria fidei nostræ 
(inter. que maximum hoc corporis sangui- 
nis Domini) in mortario cordis nostri, et 
conteramus dentibus considerationis, tunc 
precipue, cum illud ore manibusque trac- 
tamus ; cum ipsum auctorem fidei et con- 
summatorem Christum Jesum nobis intime 
EODD Ms: et mox experiemur,quam vim 
viva fides habeat. 

Verbis fatemur nos ista credere, sed praestat 
factis. Ostendamus ergo ex operibus fidem 
nostram ; faciemus autem, si currimus tan- 

uam. ad Dreux ipsum sancte et pure, ad 
Creatore religiose, ad Salvatorem reveren- 
ter, ad Dominum humiliter, ad. Patrem 
amanter, ad Judicem suppliciter acce- 
dere. 

Unde S. Bonaventura monet, ut accessu- 
rus ad mensam coelestis convivii primo 
probet diligenter examinet seipsum, cum 
qua fide accedat. de praep. ad Miss. c. 1. 
ubi etiam declarat, quid veritas fidei 
catholice credere jubeat circa hoc myste- 
rium : 


2. Cum ergo accedis, cave, ne dubitando 
vacilles, et tanquam caecus,' manu tentans, 

innitaris baculo arundineo, scilicet argumen- 
tis naturalibus, et rationibus humanis , que- 
rendo, quomodo ista fieri possint, sicut quon- 
dam Judaei. Joan. 3. 9. ! 

Sed subjice teipsum Dro, et captiva men- 
tem tuam sub jugo fidei, quam tantis testibus 
roboratam vides. S. Bonav.de prep. ad Miss. 
c. 2. 


« Quid enim dubitationis de hoc sacra- 
mento remanet, quod a Christo tam expresse 
traditum, ab Apostolis prædicatum, asanctis 
Patribus orthodoxis tot centenariis annorum 
prefiguratum , tantisque ceremoniis, tot 
miraculis, et prodigiis quasi testimoniis 
palpabilibus, videsconfirmatum? » S. Bonav. 
de praep. ad Miss. c.2. 


3. Fides a te requiritur et sincera vita; 
non altitudo intellectus , neque profunditas 
mysteriorum Dei. Non fallit te Deus; fal- 
litur, qui sibi ipsi nimium credit. Thom Kemp. 
lib. 4. cap. 18. 


« Perge itaque, ait idem, cum simplici et 
indubitata ſide; et cum simplici reverentia 
ad sacramentum accede; quod intelligere 
non vales, Deo omnipotenti secure com- 
mitte. » Ibid. 

Dic ergo ex imo'cordis affectu cum Petro: 
Tu es Christus Filius Dei vivi; vel cum 
Thoma Apostolo: Dominus meus et Deus 
meus ; vel cum Thoma Angelico : Adoro te 
devote, latens Deitas, quae sub his figuris 
vere latitas, etc. Credo quidquid dixit Dei 

Jil ius, nil hoc verbo veritatis verius, etc. Totus 
Hymnus mire pius et utilis est ad exerci- 
tium fidei. Vide eundem, S. Thom. Opusc. 
58. cap. 11, ef 12 ubi plura motiva creden- 
di, seu modos fulciendi fidem hujus myste- 
rii eleganter pertractat. V. et Stratium /. sup. 
cit. Aph. 1. 


4. Actualis devotio excitatur attenta medi- 
tatione hujus sacri mysterii, cuius tanta vis 
est ad capiendas et illaqueandas amore ani- 
mas, ut saxea sit illa, vel potius aenea, quae 
ad tanti ignis praesentiam non liquefiat. Ita 
Paz. de vita relig. libr. 1. cap. 8. § 3. 

Ibidem piam et uberem materiam hujus- 
modi meditationem suggerit, per septem 
dies hebdomada distributam. 

5. Actualis devotio in usu hujus sacra- 
menti, semper, quantum possible est, pro- 
curanda a. Consistit ea in spirituali fame et 
vehementi desiderio caelestis epuli ; deindein 
profunda humililateet reverentia ; denique in 
ferventi amore et fiducia, b. Ita Rodriq. 2. 
p. tr. 8. c. 5. Mayer. 1. p. c. 14. 


a /Equum enim est, ut is, qui sacrificium, 
ex flagrantissimo infini amoris excessu in- 
stitutum, Deo, qui ignis consumens est, 
Hebr.14.1mmolaturus accedit, similiquoque 
devotionis igne totus inardescere studeat, 

uo facilius divini amoris flammas ex par- 
ticipatione ignitissimi sacramenti totis pre- 
cordis hauriat. Ita Mayer. in Indust. 1. p. c. 


14. 

a. An vero actualis devotio ita sit neces- 
saria , ut ejus defectu impediatur effec- 
tus gratiæ sacramentalis, disputant , 
perdue inter theologos. Resp. Dignitas 

ujus sacramentifactualem requirit, non ta- 
men, ut absolute necessariam ad primarium 
ipsius effectum, sed ut magis fructuosam et 
utilem ad spiritualem ejus gustum perci- 
piendum. Et hoc addimus, ad consulendum 
timoratis conscientiis. Nam de aliis, actuali 
devotione ex mera incuria carentibus, aliud 
est judicium. Vide reginal. Prax. Fori Poen. 
lib. 29. c. 6. q. 3. Suarez in 3. p. disp. 63. 
sect. Dion. Cart. deexpos. Miss. art. 4. 

b. Ad hzc tria capita, ait idem Rodriq., 
reduci possunt cetera affectuum genera et 
exercitia, qua ad actualem devotionem exci- 
tandam conferunt. Vide etiam Christ. Mayer 
in indust. 1. p. 24. ubi ait: Præcipuam dili- 
gentiam adhibendam in vera devotione exci- 
tanda, id est, in ardentibus affectibus reli- 
gionis, humilitatis, et reverentiae divine 
majestatis debite, gratitudinis, compunc- 
tionis, amoris, resignationis, zeli gloriæ Dei, 
divinique beneplaciti perfecte exequendi , 
ardenter eliciendis. Vide etiam Franc. Arias 
de freq. com, cap. 13. Sed jam tria illa 
puncta actualis devotionis prosequamur. Sit 
ergo Aph. 6. 


6. Famem ac vehemens mensae divinae de- 
ciderium in anima sua-excitareconetur sacer- 
dos et pius quisque, qui gusti et dulcedine 
ccelestis cibi plenius refici, et spirituale vi- 
rium robur acquirere desiderat, Rodriq. 2. 
p. tr. 8. c. 5. 

: Quemadmodum enim is cibus sapit opti- 
me alitque et roborat quam plurimum , 
qui cum fame et appetentia sumitur: ita 
cibus spiritualis hujus sacramenti singulari- 
ter reficit animam, quando magno cum desi- 
derio sumitur. Nempe, utillic, ita hic quo- 
ue optimum cibi condimentum fames. Vide 
odriq. loc. cit. 

Ex medicorum quoque sententia, in assu- 
mendis cibis plurimum ad bonam valetudi- 
nem momenti habet fames et appetentia, 
ita quidem, ut cibi quoque paulo deterioris 
noxam fames et desiderium corrigat. Quz- 
cumque enim cum voluptate assumuntur, 
(teste Galeno) ista ventriculus amplexatur, 
et magis concoquit. Gal. lib. Aph. comm. 


Si hoc in cibis minus bonis et salubri- 
bus,- quid fiet in bonis et utilibus, si cum 
fame et voluptate sumantur? At quis 
melior, autsalubrior,quam panisangelorum, 
factus cibus viatorum ; Jam vero, si cibos 
cum nausea sumamus, aut ingestione cibi 
famem praveniamus, mox cruditas, morbo- 
rum omnium seminarium, obstructiones 
atque putredines oriuntur; teste Fran. Va- 
leriola in loc. com. l. 2. c. 6. Idem quoque 
in hoc cibo anime valet, si citra desiderium 
sumatur. 


7. Igitur nausea hujus cibi coelestis mor- 
bumanimae,a.et imminentem mortem indicat. 
b. V. Gerson. Tom 4. ser. de Coena. Dom. 

Absit ergo, ut nauseet anima nostra su- 
per cibo isto, tanquam levissimo. Scimus, 


quibus, et quam noxia fuerit eet 
* 

nausea. Timendum sane, ne, qui nobis tam 
. nobilem apponit cibum si nauseantes vi- 
derit, et ipse nausebundus incipiat evomere 
. nos ex ore suo. Nempe esurientes implebit 
bonis, et fastidiosos divites dimittet inanes. 

a. Hinc invitatis ad coenum, sed ex fasti- 
dio se excusantibus morbus, avaritiæ, am- 
bitionis, luxurie patuit. Vis aliud et gravius 
(mortis) videre periculum ? Ecce, Nemo vi- 
rorum illorum gustabit cenam meam. Ex- 
clusio a coena, quid est nisi æternæ mortis 
poena ? 

b. Fastidire, ait Gerson, manna celicum, 
hujus benedicti sacramenti, et ad ollas 
carnium, allia, et pepones /Egypti suspi- 
rare, signum est nunquam pertingendi ad 
terram coelestis promissionis incolendam. 
Talium enim cadavera prostrata sunt in 
deserto ; quales et si corpore esse videantur 
in via Dei ad colum, ipsi tamen lubrico 
amoris pede in aegyptiacum vitiorum, fer- 
reamque servitutem revertuntur. Ita Gerson. 
Tom. 4. Serm. de coena Dom. mihi pag. 
89. 

8. Ut famem et desiderium cibi divini 
in te excites, expende illius excellentiam, 
dulcedinem, utilitatem; è contra animae 
tuae inediam, infirmitatem, morbos, et 
miserias, quibus omnibus in uno hoc cibo 
praesentissimum offertur remedium, Ro- 
drig. p. 2. tract. 8. c. 3. Mayer. in ind. 1. 
p. c. 14. 

Cogita, quo desiderio nobis hæc mensa 

hristo præparata sit. Ecce, desiderio de- 


Eucharistici. 59 


sideravit hoc pascha manducare nobiscum. Et 
nos segniores erimus ad accipiendum, quam 
ipse fuerit ad offerendum! Quid si dives 
aliquis in magna fame et inedia publicum 
instruat, et lautum convivium, omnes invi- 
tans pauperes et famelicos; an libebit his 
vagari magis per plateas, quam ad instruc- 
tum prandium accurrere?an forte accumbent 
cum nausea, et pigebit ad cibum manus ex- 
tendere: 

Ecce Deus dives in misericordia, qui ape» 
rit manum suam, et implet omne animal 
benedictione, is parat mensam in conspectu 
nostro, cibo lautissimo instructam. Acce- 
damus cum desiderio, et ipse reficiet ani- 
mas inanes, et animas esurientes satiabit bo- 
nis. 

Quid si peritissimus medicus in nosoco- 
mium ingressus omnibus aegris certam 
'spondeat sanitatem, modo curari velint? 
Quis ibi tergiversabitur admittere tam beni- 

nam medici manum et medelam! At in 

oc mysterio præsentissimus nobis adest 
medicus, omnes sanans languores. Ecce cura 
et opera ejus claudi ambulant, coeci vident, 
surdi audiunt, leprosi mundantur, imo mor- 
tui resuscitantur. Virtus de illo exit, et sa- 
nat omnes. 


9. Reverentia et humilitas excitabitur in 
nobis, si serio expendamus venientis ad nos 
Domini immensam majestatem et gloriam: 
et nostram é contra extremam indignitatem 
et miseriam. | 

‘Rodrig. tract. 8. c. 5. 

Erubesces merito coram Deo, ponderans 
quam indigni sumus, ut nostri causa tanta 
majestas tam admirabile mysterium insti- 
tuerit; sicque pudore perfusus, .deplora 
erversitatem tuam, quod tam segniter et 
anguide sacramentorum omnium dignissi- 
mum usurpes. 

Exemplo nobis præit publicanus, non 
ausus in ccelum oculos levare, nec ad altare 
ropius accedere; sed stans à longe, et pro- 
unda animi demissione percutiens pectus 
suum ac dicens: Propitius esto mihi pec- 
catori. . "E 

Filius quoque prodigus, humilians se 
coram patre, ac dicens, pater, peccavi in 
calum et coram te, et jam non sum dignus 
eic. ` 

Item Centurio ille, Domine, non sum dig- 


nus. 

Elisabeth a Virgine Deipara visitata, 
admiratur: Et unde hoc mihi, ut mater Do- 
mini veniat ad me? Quid nos, quos Domi- 
nus ipse visitare SLT Quid est homo 
quod memor es ejus ? aut filius hominis quia 
visitas eum? 

Miphiboseth, filius lonathe, audiens se 
deinceps Regie Davidis Mense convivam 
fore, quis ego sum, ait, servus tuus, quoniam 
respexisti super canem mortuum similem 
mei? 2. Reg. 9. Quid nos toties in Der ip- 
sius mensa conviva, ubi etiam ipso sum- 
mi Regis corpore et sanguine pascimur? 
etc. 

Dic ergo intimo corde: Domine, quis es 
n. Pas rum ego? O si noverim te, et 

. Domine, non sum dignus, etc. 

Dominus meus et Deus meus. Tu rex coli 
et terre; ego pulvis et cinis, et vilis terra 
vermis. Quid est homo, quia magnificas 
eum? etc. 


10. Amor et fiducia efficacius excitari ne- 
quit, quam si pensetur infinitus Dei in nos 
amor, bonitas, et misericordia, si unquam 
vel uspiam, in hoc precipue mysterio elu- 
cescens. Vide Rodrig. loc. cit. 


Amor trahit amorem, nec efficacior sti- 
mulus amandi est, quam amari. Quis vero 
ardentius unquam amavit aut poterit amare, 
quam Deus homines? Sic Deus dilexit 
mundum, ut filium suum unigentum daret 
olim in pretium, et nunc in cibum, de- 
nique in premium. Proprio filio suo non 
pepercit Deus etc. Christus ipse humiliavit 
semetipsum usque ad mortem, et desiderio 
desideravit hoc pascha manducare nobiscum, 
in quo suum ipse corpus et sanguinem 
nobis in cibum daret, 

Quis non redamet usque adeo nostriaman- 
tem? Quis etiam non accedat ad illum magna 
cum fiducia? Quid enim non dabit, qui to- 
tum dedit seipsum ? 

« Quis pastor, ait ee oves proprio 
pascit cruore? Et quid dico pastor? Matres 
multe sunt, qua post partis dolores filios 
aliis tradunt nutricibus; hoc autem ipse non 
est passus. Sed ipse nos proprio sanguine 

ascit et per omnia nos sibi incorporat. 

om. 60. ad. pop. et 83. in Matth. 

Ecce potens motivum amoris, quod nos 
ad reciprocum amorem permoveat. Sed au- 


è 

diamus praeterea Chrysost. aureis verbis et 
mire patheticis nos excitantem. 

« Nonne videtis, quanta promptitudine 
arvuli papillas capiunt, et quanto impetu 
abia uberibus infigunt? Accedamus cum 
tanta et nos charitate ad mensam, et ad ube- 
ra spiritualia; quinimo cum longe majore 
trahamus, tanquam infantes lactentes, spi- 
ritus gratiam ; et unus sit nobis dolor, hac 
esca privari. Hom. 33. in Math. 


11. Pia et affectuosa Dominicae pas- 
sionis meditatio optima, commodissima a. 
et convenientissima b. est actualis ad mis- 
sam et communionem devotionis excitandæ 
ratio. 


Ita S. Bonav. de Praep. ad Miss. c. 6. 
Rodriq. p. 2. tr. 8. c. 6. Arias de freq. Com. 
11. Sucquet lib. 3. viae vit. c. 8. ubi etiam 
singulariter meditatio incarnationis et nati- 
vitatis Dominice commendatur, eo quod 
per communionem mysteria ista quasi inno- 
ventur. 

a. Nam in hac concurrunt omnia, que 
excitandz devotionis præscribi possunt me- 
dia et motiva. Omnium piorum affectuum 
hic affatim suppetit materia. Nimis stupidus, 
aut ignavus est, qui hic non invenit, quo se 
exerceat, quo se excitet, et inflammet ad 
omnia pietatis officia; ad hoc præsens præ- 
cipue, quod illius memoriale est. z 

b. Nam potissima ratio instituendi hujus 
sacramenti Christo fuit, ut perpetuam nobis 
commendaret suæ passionis memoriam. 
Unde dicit: hoc facite in meam commemo- 
rationem. Luc. 21. Si sacerdotis celebrantis 

vestimenta, et tota sacra actio accurate spec- 
tetur, quid aliud quam Christi patientis 
mysteria nobis repræsentant? Quotiescum- 
ue manducabitis panem hunc et calicem 
ibetis, mortem Domini annuntiabitis. 1. 
Cor, 11. 

Hinc consulit S. Bonav. üt quotiescumque 
ad S. Mysteria accedimus, aliquem articu- 
lum ex passione Domini ruminemus. Hoc 
se observasse, et inde animam suam divino 
amore liquefieri solitam testatur. Vide Bo- 
nav. de Praep. ad Miss. c. 6. et in fasc. 


€. 7. 

Hine quoque Abbas Spanheim. Trithem. 
merito sic scribit: « Cum missarum cele- 
bratio in memoriam Dominica passionis, 
per ipsum redemptorem nostrum instituta 
sit, nunquam se homo ad illam melius et 
fructuosius praparat, quam si per medita- 
tionem ipsius amarissimæ passionis ferven- 
tius inardescat. Ita ille de tripl. Reg. 
claust. 

Hec pre pus paranda devotionis præsi- 
‘dia sunt. Sed, quid si iis omnibus diligenter 
adhibitis, necdum sentias quam optas de- 
votionem, sed ariditatem nihilominus men- 
tis, teporem et languorem affectus, animi- 
que distractionem experiaris? En consilium 
et solatium: 


12. Si post adhibitam diligentiam, opta- 
tum in usu hujus sacramenti fervorem, devo- 
tionem, desiderium tibi deesse sentis, vehe- 
mens saltem illius desiderium in te excitare 
memento. Et diving voluntati te conforma. 

Ita Rodrig. p. 2. tr. 8. c. 8. Paz. lib. 3. 
cap. 7. et alii. 

Nam desiderium pauperum exaudiet Do- 
minus, praeparationem cordis eorum audiet 
auris ejus, et rationalis devotio sensibili 
multo sublimior. Itaque omnem torporem 
et teporem quantum vales excute. Dilata os 
tuum, saltem per vehemens desiderium, et 
Dominus implebit illud, et dabit tibi petitio- 
nes cordis tui, si non modo, ad votum et 
voluntatem tuam ; certe cum volet ipse ad 
salutem et utilitatem tuam. 

Hanc preparationem sibi gratam Dominus 
suis dilectis non semel suggessit. S. Mech- 
tildem,teste Blosio, sic communicare docuit. 
« Quando sacram communionem perceptura 
es, desidera et opta ad laudem nominis mei, 
habere omne desiderium, omnemque amo- 
rem, quo unquam cor aliquod erga me fla- 
gravit, et ita ad me accede; nam ego amo- 
rem illum in te accendam atque suscipiam, 
non sicut est in te, sed sicut velles eam in 
te esse. Idem de S. Gertrude refert idem Blo- 
sius in mon. spir. cap. 6. . 

« Quisquis ergo secure accedere cupit,non 
multum curet, quid sentiat, sed quid velit 
et intendat; affectum et voluntatem suam 
ad Deum ex toto convertat, omnibus illis 
qua Deo displicent, cum humili voluntatis 
su& in Dei voluntatem resignatione valefa- 
ciat ex ipso fundo.Ita religiosiss. Ecclesiastes 
Thaulerus, (uti eum laudat Drexel.) in Inst. 
sacris. cap. 38. Vide Drexel. in Rosis B. 

P: 2. c. 7. 8 7. 

x d confirmandum hanc doctrinam libet 
scribere, ex magno vite spiritualis ma- 

gistro, verba solatii plena. « Licet, inquit, 
quis secundum hanc perfectionem conver- 
sari studuerit, et tam quietam ac puram 
vitam et fervidam devotionem sortiri opta- 
verit,non tamen semper ad nutum suum se 
taliter devotum inveniet; nec ideo a celebra- 
tione, vel communione abstinendum opi- 
nor, dum fecerit homo quod in se est; utputa 
vitam et conscientiam discutiendo, peccata 
confitendo, gratiam implorando, et in spe 
divine clementiæ accedendo. 

« Quamvis enim experimentalem illam 
devotionem, ac perceptibiliter dulcem affec- 
tum non habeat (que frequenter ex redun- 
dantia superioris appetitus ad inferiorem 
seu voluntatis ad sensualitatem, causatur) 
si tamen ratio optet Deo adhaerere, et vitiis 
dissentire Jaboret, et voluntas inferioris 
appetitus motibus dominetur ; tunc vera et 
intellectualis devotio adest. Et hec sufficit, 
imo tutior est. Ita Dion. Carth. lib.de expos. 
Miss. art. 3. 

Idem praeclare docet Lud. Granat. rerum 
spiritualium excellens scriptor, tum alibi 
spe, ut lib. 2. de orat. c. 1. tum lib. 4. sive 
tract. de communione c. 1. ubi inter cetera: 
« Itaque, ait, examinemus nosmetipsos,non 
secundum quod sentimus, sed secundum 
2 et intentionem cordis nostri. 

tenim qui facit hoc, non tantum sacramen- 
tum, sed et ingentem simul accipit gratiam 
in sacramento latentem, etc. 

Sed pro coronide audiamus Laurent. Ius- 
tin. « Nemo servorum Dei, inquit, ab hoc 
prorsus se subtrahat sacramento, quamvis 
actualis desit devotio. Diversimode operatur 

Dei sapientia in sibi famulantibus effectus 
gratiarum suarum. Nullique fas est judicio- 
rum Dei arcana rimari, et propterea non 
debet a sancto Domini convivio repelli in- 
devotus juste vivens,virtuose conversans,hu- 
militer se agnoscens, pure confitens, et reve- 
renter accedens. Talis quippe insensibiliter 
hoc sacramento nutritur ac vivit; nam manna 
„ est, etc. De desc. et prof. Mon. 

Quid ergo restat, nisi ut cum pio Thoma 
dicamus: « Etsi necdum totus coelestis et 
tam ignitus, ut Cherubim et Seraphim esse 
possum, conabor tamen devotioni insistere, 
et cor meum preparare, ut vel modicam 
divini incendii flammam ex humili sump- 
tione vivifici sacramenti conquiram. Quid- 
quid autem mihi deest, bone Jesu Salvator 
sanctissime, tu pro me xp js benigne ac 
gratiose, qui omnes ad tedignatus esse vo- 
care, dicens: Venite ad me omnes, qui labo- 
ratis et onerati estis, et ego reficiam vos. 
Lib. 4. cap. 4. 

« Recurre etiam,ait Reginald. ad Beatis- 
simam Virginem aliorumque SS. patroci- 
nium pro necessario ad tanti Regis excep- 
tionem apparatu, ex ipsius regia obtinendo. 
Illi enim domestici ejus sunt, et familiares, 
plurimum apud ipsum valentes authoritate ; 
dignitatis item ipsius studiosissimi sunt, ac 
nostre utilitatis amantissimi. Imitemur rus- 
ticum, qui excepturus virum nobilem, casam 
quidem suam purgare potest, sed ut eam 
ornet, ad alienam locupletiorum opem re- 
currit. — | 

Ita illein Praxi S-p. de ratione digne com- 

municandi. Sed hec satis. Ignosce proli- 
xitati P. L. Materia inexhausta est; finem et 
fundum hic non invenio. 

CAP. VI. 


PURA ET SANCTA INTENTIO CELEBRANTIUM, SEU 
COMMUNICANTIUM. 


1. Magna quidem in omni pietatis officio, 
a. sed maxima in hoc precipuo religionis 
opere pura et recta intentionis cura gerenda 
est. Bonav. de prep. ad Miss. c. 8. Ant. Mo- 
lina. Instr. Sac. tr. 4. c. 7. Paz. de vit. Rel. 
I. c. 8.8.2. 


Quanta sit Vis pure et sanctae INTENTIO- 
NIS, actionibus nostris adhibita, passim tra- 
dunt vite spiritualis magistri. (Vide Ro- 
driq. Exer. Perf. 1. p. Tr. 3. c. 7. et seqq. 
Paz. de vit. edit. Sucquet, via vit. lib. 3. c. 
11. Drexel. opus. singul. quod inscribitur 
Amussis.) 

a. Per eam siquidem opera nostra Deo: 
fiunt longe gratiora, nobis multo utiliora ad 
augmentum charitatis ac gratiae, et cumu- 
lum meritorum. Per eam minima admodum 
crescunt; sine illa etiam magna et speciosa 
vilescunt. Minima, inquam, nostra per eam 
a Deo maximi fiunt; ut patet in vidua, duo 
minuta offerehti, vel haustum aque trigide 
largienti; imo adiaphora quoque seu in- 
differentia fiunt Dxo grata, et nobis merito- 

ria, et velut virgula Myde aurea charitate 
inaurantur. Ratio est, Nam actiones humane 
speciem sumunt a fine, ad quem ordinan- 
tur, aut ab intentione qua fiunt ; et secun- 
dum quod finis, ait S. Thom. propter quem 
operamur, est laudabilis, vel culpabilis, 
secundum hoc sunt opera nostra laudabilia 
vel culpabilia. 1. 2. q. 1. art. 3. 

Idque adeo verum est, ut cum nihil sanc- 
tius sit in ecclesia, quam tractatio sacra- 
mentorum, si ea fiat prava intentione, aut 
perverso fine, mala sit et sacrilega. Itaque 
quo finis et intentio fuerit sublimior et no- 
bilior, eo erit opus ipsum perfectius et ex- 
cellentius. V. g. sumptio cibi, potus, somni, 
etc. (ut de actionibus virtutum taceam,) si 
fiat pro amore De: et ad solam ejus gloriam 
tantum excellit eadem nature opera, solo 
fine naturali, (nempe ad conservationem 
individui) facta, quantum solis jubar, lumen 
lampadis; item eleémosyna ex amore Dri 
facta tantum superat eamdem solum ex hu- 
mana compassione factam, quantum oceanus 
ponin aque. Vide jam, quanti referat nosse 

anc alchymiam, et artem omnium quæs- 
tuosissimam, qua ex vili plumbo, et quovis 
ære facias aurum, et ex aqua pretiosissi- 
mum balsamum, id est, ex vili opere rem 
Dro gratissimam, tibique utilissimam. Ex 
his recte infertur seq. aphor. 


2. Non effugiunt notam reprehensionis ii 
sacerdotes, qui sola ducti consuetudine, ad 
divina accedunt, et jam inst&nte hora, aut 
occasione, aut cum officium, occasio, seu 
vices celebrandi postulant, sine ulla consi- 

deratione ad hec mysteria feruntur. Ita mo- 
lina Tr. 4. c. 7. 8. 1. 


Et addit.idem, tales incurrere in reatum 
eorum, qui accedunt, nec dijudicant Corpus 
Domini. Idem docet Thom. a Jesu, Carm. 
Discal. Provin. Anime, inquit, que ex sola 
consuetudine et sine actuali dispositione 
ad hoc sacramentum accedunt, quasi nul- 
lum ex illo fructum reportant ; magnusque 
est, proh dolor ! talium numerus, qui sicut 
vix ullum ex hoc. colesti pabulo robur 
planer sic facillime in culpas graves 
abuntur. In meth. disc. prof. spir.cap.6.Sed 
pergit Molina. 

2. Majore digni sunt reprehensione, qui 
ad divina se conferunt, temporalis lucri 
causa, sive propter stipendium , quod 
a missa sunt accepturi. Ita Molin. I. sup. 
cit. 

Sed dices, an non' licebit his, qui altari 
deserviunt, de altari vivere? Cor. 9. Licet, 
sed non istuc tanquam in finem principalem 
ferri debet intentio; hoc enim nefarium 
esset, et Giezi lepra, aut Simonis lapsu di- 
gnum. 

Sacerdotes precipue ob lucrum aut com- 
modum suum celebrantes, nihilo meliores 
sunt duobus illis filiis Aaron, Nadad et 
Abiu, qui obtulerunt Deo sacrificium ex 
igne alieno id est, profano; cum debuissent 
adhibere sacrum, qui peculiari cura ad sacri- 
ficia et thymiamata fovebatur , et propterea 
ignis dealtari egressuseos devoravit et con- 
sumpsit. Levit. 10. 

Ignis sacer, et divino sacrificio deputatus 
est charitas, que movere debet ad sacrifi- 
candum et communicandum. Ignis alienus et 
profanus est cupiditas, cum anima movetur 
ex avaritia, similique causa: quem ignem 
non Deus, sed caro, vel demon suppeditat. 
Caveant sibi, qui talem ignem sacrificiis 
adhibent, ne quos imitantursacrificio, eorum 

uoque supplicium mereantur. Vide Pet. 

amian. In Tubis Disc. Eccl. pag. 483. 
Sed interim Bonaventuram audiamus, con- 
trahujusmodi sacerdotes terribiliter intonan- 
tem. 


« Vee, vee, væ Domine Deus, quanti hodie 
infelices ad sacros ordines accedunt, et divi- 
na mysteria accipiunt, non coelestem pa- 
nem, sed terrenum; quaerentes ; non spiri- 
tum, sed lucrum ; non Dei honorem, sed 
suam ambitionem ; non salutem animarum, 
sed quastum pecuniarum ; non Christo 
servire mundo corde et corpore in sacris 
ministeriis, sed deliciari, ditari, superbire, 
et luxuriari de patrimonio Christi, et de 
eleémosynis pauperum , ut ecclesiasticas 
dignitates ambiendo multis litigiis, et si- 
moniis potius rapiantquamassequantur, non 
vocati a Deo tanquam Aaron, sed impulsi a 
diabolo tanquam Dathan et Abiron. Tu 
autem homo Dei, dirige vota tua et deside- 
ria ad Deum; et vide quibus affectionibus 
et desideriis trahi debeas ad sacra mysteria 
celebranda. Ita S. Bonav. de prep. c. S. ubi 
varia hujusmodi motiva proponit. De hujus- 
modi quoque sacerdotibus graviter conque- 


ritur Concil. Colon. an. 1536. Tit. 1. cap. 9. 
ubi sic habet: 

« Certe graviter dolemus, atque animo 
inhorrescimus, ubi videmus passim tantis 
mysteriis indignos ac conductitios illos sa- 
cerdotes publicis etiam ac manifestis crimi- 
nibus contaminatos sese, idqueirreverenter, 
et interdum magis lucelli ac stipis(1), quam 
Dei causa, sacris ingerere, quorum instat 
interitus, et perditio non dormitat. etc. Ita 
Concil. Colon. Tit. 1. cap. 9. 


Merito proinde Octavius Frangipanus 
Nuncius Apost. per Germaniam sacerdo- 
tes omnes graviter et serio monuit. 

« Abstineant omnes sacerdotes a cujusvis 
generis mercedum conditionibus, et pactis ; 
nec quidquam pro missis celebrandis, aut 
quibusvis aliis divinis officiis seu orationi- 
bus exigant. 

« Et si quando nihil, aut aliquid, minus 
liberali animo, honorarii loco eis donatum 
fuerit, nonin hoc contristentur, minime- 
que aliquod indignationis dent indicium 
ne de avaritia notentur vel certe: a turpi 

uzstu, vel simoniaca labe non procul 
absint dignitatemque suam ex levi causa 
turpissima macula conspurcent. 


« Quin potius, ut ostendant se magno 
liberalique animo gratis dare, quod gratis 
acceperunt , ab omni cogitatione et desi- 
derio muneris ac honorari se semper 
contineant ; et si quando aliquid acci- 
pere cogantur, illud quamvis exiguum le- 


(1) Stips est minime ex monetis romanis. 

tiori lubentiorique animo accipiant , quam 
paupercula illa vidua era minuta duo, que 
sola habebat, in gazophylacium mittebat. 
Ita Octav. Frangip. Episc. Tric. in direct. 
Discip. Eccl. pro Eccl. Colon. T'it. de div. 
off. n. 53. Qui liber sane perquam elegans 
et utilis, utinam sit in manibus, aut potius 
moribus omnium ecclesiasticorum, hujus 
presertim dioeceseos, in cujus potissimum 
gratiam scriptus est. 


4. Rectitudo intentionis hic necessaria 
non tantum prohibet, ne propter lucrum, 
vanam gloriam vel alium finem similem 
celebres, a. sive communices ; verum exigit, 
ut actuali intentione, aliquem finem b. ex- 
celsum, celestem, divinum quaeras, et ad rem 
Deo placitam, proximis utilem, tibi saluta- 
rem respicias. Ita Jacob. Paz. de vit. rel. I. 1. 
c. 8. 8. 2. 


a. ldem monet Bonavent. «Vide, inquit, 
quid desideres, ne propter avaritiam, aut va- 
nam gloriam aut consuetudinem, aut alicu- 
jus mundane complacentie, aut temporalis 
favoris causa accedas, sicut multi diebus istis 
abutunturad sui perditionem, quod datum 
5 m salutem. S. Bonav. de præp. ad miss. 
c. 8. 
5. Nos aliquot hujusmodi fines in gratiam 
pii lectoris hic assignabimus. 

e. Ut a morbis et infirmitatibus animi 
sanemur, per medicum animarum nostra- 
om optimum, nos in communione visitan- 


2. Ut peccata nostra expiemus; nec enim 

efficacior victima pro peccatis, quam agni 
immaculati, qui tollit peccata mundi; ipse 
enim est advocatus noster et propitiatio pro 
peccatis nostris apud Patrem. 

3. Ut a certa tribulatione, angustia vel 
tentatione liberemur per Christum, per 
quem salvati et liberati sumus. . 

4. Ut certam gratiam, aut beneficium 
impetremus per mediatorem , qui a Patre 
semper exauditur pro reverentia sua. 

5. Ut pro acceptis a Deo donis grati simus, 
cum nihil habeamus prestantius aut gra- 
tius offerendum Deo, quam dilectum 
ejus filium, in quo sibi bene compla- 
cuit. 

6. Ut Deum et sanctos honoremus, quia 
Christus est caput SS. non ad mensuram 
sanctus. Quid vero honorificentius sanctis, 
vel acceptius fieri potest, quam si in ipso- 
rum festis, et sacris sedibus offeratur ille, 
cui se debere libentes agnoscunt omnem 
sanctitatem et beatitatem ? ca 

1155 Ut opitulemur defunctis, cum nihil 
eſſicacius pro ills interpellet apud Deum 
Patrem, nihil melius clamet, quam sanguis 
Christi eſſusus in remissionem peccato- 
rum. 

8. Optimus vero et primarius finis est, ut 
Deo uniamur per amorem convertamur et 
transformemur in ipsum, sicque insepara- 
biliter ei adhæreamus, dicentes cum Prophe- 
ta: 

Mihi adhærere Deo bonum est, et ponere 
in Deo meospem meam. Quid enim mihi 
est in coelo ; et a te quid volui super terram: 
quasi diceret: Quid aliud qurani vel inten- 

dam, dum sacris mysteriis: operor, et fruor, 
quam placere et adhærere Deo meo! Absit, 
ut huc vili aliquo aut terreno fine ducar, 
quin omnia cætera arbitrabor ut stercora; 
quia hic Christum et Deum ipsum lucrifa- 
- c10; Dominus enim hic est pars hæreditatis 
meæ et calicis mei ; et ipse est, qui postmo- 
dum restituet haereditatem meam: mihi. Ita- 
ue Calicem salutaris accipiam, et nomen 
omini invocabo. Ecce, Domine, haec mens 
et intentio mea. Voluntarie ergo, non 
mercenarie sacrificabo tibi, et con ite or no- 
mini tuo, Domine, quoniam bonum est. 

Formulam seu praxim formandi intentio- 
nem ante Sacrum habet Meyer. in indust. c. 
Do $. 5. Et habebis ad finem hujus opus- 
culi. " 


1. 


CAP. VII. 


. CoRPORIS ET ANIMI COMPOSITIO SUB SACRIFICIO 
ET COMMUNIONE. 


Ex his que hactenus tradita sunt, satis 
colligi poterat, quanta reverentia, attentione, 
modestia, et gravitate tantum opus peragi 
necesse sit. Sed numquam satis dicitur, 

uod numquam. satis discitur. Itaque PP. 

onc. Trid. audire juva. 

I. Quanta cura adhibenda sit, aut sacro- 
sanctum misse sacrificium omni religionis 
cultuac veneratione celebretur, a. quivis faci- 
le existimare poterit, qui cogitarit, male- 

dictum eum in sacris litteris vocari, (Jerem) 
48. qui facit opus Dei negligenter. b. Quod 
si necessario fatemur, nullum aliud opus 
adeo sanctum ac divinum a Christi fidelibus 
tractari posse , quam hoc ipsum tremendum 
mysterium, quo vivifica illa hostia, qua Deo 
Patri reconciliati sumus, in altari per sa- 
cerdotes quotidie immolatur; satis etiam 
apparet, omnem operam et diligentiam in 
eo ponendam esse, ut quanta maxima fieri 
potest interiori cordis munditia et puritate 
atque exterioric. devotionis ac pietatis specie 
peragatur. Ita Patres Conc. Trid. ses. 22. 
ante cap. Reform. 

a. « Propterea huic sacre actioni addidit 
Sancta Ecclesia tam varias ceremonias et 
orationes, ut tanto majori majestate, religio~ 
ne, et reverentia hoc supremum opus perfi- 
ceretur. Quamvis aliàs tota ratio sacrificii 
missa praecipue consistat in consecratione 
specierum, et (juxta aliquos) in earum con- 
sumptione per communionem sacerdotis. Jta 
Bonav. Dernoyus, Francisc. obs. in addit. 


ad prax. justit. ubi pulchra habet pro devo- 
tione celebrantium, 


b. Ex iisdem verbis hoccolligi jubet Dion. 
Carth. « Si maledictus est homo, inquit, qui 
facit opus Dei negligenter, quanto male- 
dictior, qui hoc divinissimum sacramentum, 
coeleste mysterium facit negligenter, inde- 
vote, vel irreverenter ! plane si non menti- 
tur Apostolus: Reus erit corporis et sangui- 

nis Domini. Deinde distinguit triplicem 
attentionem ex S. Thoma, et pergit: 
Heec autem triplex devotio ad digne cele- 
brandum exigitur praesertim in canone, 
et maxime circaconsecrationem. Debet enim 
sacerdos sacratissima verba canonis distincte 
proferre, sensum quoque verborum pro toto 
suo posse. advertere, atque ad Deum totam 
suam contemplationem principaliter et amo- 
rose dirigere, beneficia ejus recolendo, ad mi- 
rando, laudando, et amplectendo, omni ex- 
pulso phantasmate vano, et distractione 
abjecta. Debet enim cum metu et reveren- 
tia in hora consecrationis et immolationis 
omnipotenti Patri adsistere, atque ardenti 
affectu, ac interro sapore beatissima verba 
effari. Ita ille de expos. Miss. art. 14. 


c. Non animi modo, sed et corporis reve- 
rentiam hic commendari vides. Pulchram 
ejus rei rationem ex Jacob. de Paz. accipe: 
« Æquum enim est, ut anima , corpo- 
risque Creator ab utroque honorem et re- 
verentiam accipiat; equum etiam , ut si 
anima Dei visione satianda est, et corpus 
dotibus gloriosis ornandum, istud et illla 
Deo glcrificatori eorum per reverentiam se 
subdant. Quinet Christus, Qui primus hoc 
sacrificium sui corporis et sanguinis obtulit, 
carne simul et mente passus est, et utraque 
portione sui nostram salutem curavit, ut 
discas tu, utraque parte tui corpore et animo 
illi reverentiam exhibere, 1. Alv. de Paz. lib. 

` 1. de vit. Rel. c. 9.82. edit, poster. 


2. Quandocunque sacerdos sacrificans ex 
praescripto missalis, aut libri ritualis genua 

Jlectet, non leviter genibus se incurvet ; sed 
ut adorantes Deum vivum et verum inspiri- 
tu et veritate decet, profundissime usque ad 
terram sese in genua dimittat , a.et internam 
animi sui humilitatem ac reverentiam, exter- 
na hac adoratione Deo omnipotenti sacrificet. 
Ita Octav. Frang. Episc. Nunc. Apost. in 
direct. Disc. Eccl. pro Ec. Col. Tit. de div. off. 


a. Vide Rubricas Missal. Romani cum an- 
notat. Matthie Kinckii Canon. Hildesheim, 
ubi ostendit, non satisfieri praescripto rituum 
in genuflexione, nisi ad terram usque fiat, 
Et novissime Barthol. Gavant. Mediol. in 
Thes. Sac. Rit. 


O quam indignum profundiores nunc sepe 
fieri, etiam in templis,inflexiones ad honoran- 
dum hominem, quam Deumin altari pre- 
sentem ! 


3. T'otum sacrum missae canonem, alias- 
que orationes, quæ ob mysterium acreligio- 
nem tacite pronunciande sunt, sic pronun- 
ciet, ut ipse quidem distinctum verborum 
sonum leniter percipiat, adstantium autem 
proxime nemo percipere distincta yerba pos- 
sit. Ita Episc. Tricar. I. cit. i .17. 

Sed notandum quod monet ibidem. « Ut 
tanto majori animi intentione, majorique 
intentionis distrahentis silentio, eas Deo 
Patri in sanctuario pectoris sui offerat; 


quanto, ut monetexternum vocis silentium, 
sacerdotum orationes, orationibus populi, in 

hac præcipue sacra ac sacerdotali actione, de- 
bent esse puriores et efficaciores. 


4. In faciendis vivifice crucis consignatio- 
nibus praescriptam a rituali libro formam 
exactissime perfectissimeque observent ; ne 
circulos aut quaevis alia figmenta potius, 
quam sacrum crucis signum formare videan- 
tur. Actum cum omni attentione ac reveren- 
tia in rem signatam, passionem nimirum, 
mortemac merita Domini nostri Jesu-Chris- 
ti animam figant; precesque atque actionem 
suam, ad consequendam a coelesti Patre Pri- 
mogeniti benedictionem hoc suavissime olen- 


te vestimento, ei acceptabiles ac gratas fa- 
ciant. Ibid. n. 79. 


Quomodo illae ceremoniz exteriores, alias 
mortuæ, spiritu animande sint, præclare 
docet Jacob. Alv. de Paz. dum inquit, « re- 
verentiam exteriorem custodies, si sacras 
ceremonias, ab ecclesia institutas, pulchre, 
attente, graviter et cum quadam dign:tate 
perficias, si cum genuflectisf ita id facias, 
ut qui Deo submissionem profiteris , vel 
cultum latriz defers; si, cum hostiam et 
calicem benedicis, ita signa illa sacra facias, 
ut qui sacrificium Deo acceptissimum bene- 
dicis; si, cum verba misse profers, ita dis- 
tincteet clare proferas, ut qui Deum ipsum 
alloqueris ; si denique 1ta omnia ibi dicas et 
facias, ut dignum est voce promi et actione 
perfici, qua Dei spiritu sanctam ecclesiam 
regente , approbata sunt ‘et instituta. Ex 
Jac. Alv. de Paz. lib. 1. de vit. Rel. c. 9. J. 2. 


i 

Forte erit, cui otiosa et superflua videatur 
tam scrupulosa in istis ritibus observantia. 
Sed hunc ego ad aulas ire jubeo, ut discat 
esse pius. Vide, inquam, quomodo ibi ad re- 
is aut principis obsequium intenta sit omnis 
illaaulicorum turba; quam illic scrupulose 
ritus et ceremoniæ aulicæ observentur. 


Sed audi virum religiosum hoc ipsum 
inculcantem. « Ministri regum, | inquit, et 
principum suas habent urbanitatis leges, 
quas nefas est praeterire ? quidni ecclesia, 
spiritu veritatis edocta, illas ceremonias in- 
stituat, quibus erga Deum officiosi eturbani 
simus, et ei comiter et decenter serviamus ? 
Siergo magni momenti esse videtur, erga 
magnates hujus seculi urbane se habere, et 
in nulla re, quantumvis minima, ad reveren- 
tiam eorum spectante deficere, quanti mo- 
menti erit summum Deum, signis reveren- 
tiæ ab ipsomet per ecclesiam institutis , 
absque ullis defectibus honorare? etc. Jac. 
Alv. de Paz. l. cit. 


Si libet alium videre virum non minus 
religiosum, cui in aula fuisse, et heec que 
dixi, spectassewprofuit * Ecce, Anton, Moli- 
nam , Carthus. Hisp. Refert ille sibi conti- 
gisse aliquando, ut regem discumbentem 
videret, et qua veneratione illa nobilium 
turba regem cingeret, quomodo bibituro e 
primatibus unus scyphum porrigeret, qui 
corpus tam profunde inclinabat, ut infra 
mensam prorepere velle videretur. Fatetur 


-hinc se vehementer cumpunctum, dum con- 


sideraret, sic honorari hominem mortalem , 
qui revera esset, non secus ac vermis, putre- 
ini obnoxius, pari cum ceteris mortalibus 

conditione, miseriis, morbis, mortique expo- 
situs; et cui vel una levis febricula fatalis 
futura esset. Deum vero Regem sæculo- 
rum immortalem; etin mensa eucharistica 
vere præsentem, tam irreverenter, tam osci- 
tanter, tam torpide, et sordide coli ac hono- 
rari V. ipsum Tr. 5. c.2.§.3. 

En quid ab aula proficere liceat pietatis stu- 
dioso. Sed, ut nunc mores sunt, aulæ rituset 
ceremoniæreligiosius etaccuratius observan- 
tur, quam altaris et ecclesia. Adde, quod 
ibi omnia nitent, argento, auro, gemmisque 
fulgent omnia. Hic sepius squalore, situ 
et sordibus horrent universa. Qua in re, 
vide quid Cardinali Bellarmino in palatio 
1 magni præsulis agenti contige- 
rit; uti refert ipse lib. 2. de Gem. Col. c., 
4. Vide eumdem Conc. 5. super Miss. 
in sorditiem altarium graviter invehentem. 
Vide etiam si placet Pet. Damian, in 7 T'ubis 

5. Ad excitandam et conservandam sub 
missa attentionem et reverentiam  pluri- 
mum momenti habet, proponere sibi Deum 
in regio throno cum summa majestate prae- 
sentem, cinctum agminibus angelorum, qui 
regi suo trementes adsistunt, seque illis 
admisceri, ut simul cum illis obsequium 
suum summo regi deferat, et id quidem longe 
dignius et excellentius omni angelico mi- 
nisterio. Ita fert Lud. de Pont. Tom. 4. t. 2. 
C. II. et alii. 

Thronus iste seu tribunal altare est, in quo 

Deo offers tremenda mysteria. S. Chrysost. 
cum, hom. 5. de incompr. Dei natura, contra 
Anomeos dixisset, Christum Dominum in 
eucharistia quasi judicem pro tribunali se- 
dere, subjungit: « Cogita quem proxime 
stas, quibuscum invoces Deum, scilicet cum 
Cherubim, cum Seraphim, cum omnibus 
codi virtutibus; animadverte quos habeas 
Socios; satis hoc tibi ad sobrietatem, cum 
recordaris te corpore constantem, et carne 
coagmentatum admitti cum virtutibus in- 
corporeis laudare Dominum omnium. 

Ipem hom. 1. de verb. Isa. Non cogitas , 
ait, quod angeli huic stupendae adsistunt 
mensae, cumque reverentia hanc circumval- 
lant. Similia habet hom. 3. de incomp. Dei 
Ned Et alibi; sed diserte lib. 6. de sacer- 

ot. 

Per id tempus et Angeli sacerdoti adstant 
et coelestium potestatum universus ordo cla- 
mores excitat, et locus altari vicinus in illius 
honorem, qui immolatur, angelorum choris 
plenus est. Id quod credere abunde licet, vel 
ex tanto illo sacrificio quod tum peragitur. 
Ita Chrysost. lib, 6. de sacerd. c. 3. Vide 
Tubas Discip. Éccl. pag. 348, ubi dicta 
exemplis confirmat. Et poterat seipsum 
Chrysost. in exemplum adducere, nisi vere- 
cunda humilitas obetitieset. Refert enim S. 
Nilus Episc. ad Anastas, Episc. sepius 
Chrysostomo visos Angelos, dum sacrifi- 
cium offeret. Z'om. 3. Bibl. SS. PP. Simi- 
lia vide apud S. Greg. M. J. 4. Dial. c. et 
Pet. Damian. in Tubis p. 483. . 

Sed placet hzc ipsa confirmantem audire 
virum sanctissimum Laurent. Justin, «Est 


82 Aphorismi 


enim altare, (ait) super quod sacrosanctum 
Christi corpus immolatur, mons spiritualis 
sublimis etc. Quanta autem circa eumdem, 
maxime tempore, quo sacrificium memora- 
tum conspectui præsentatur Altissimi, sit 
angelorum, archangelorum frequentia, mor- 
talium nemo valet edicere. Lætantur quidem 
tunc plurimum, si sumentis ac ministrantis 
mentem agnoverint non hesitantem in fide 
neque conscientiæ onere pregravatam, sed 
elevatam in excelsis humilem 1n se, ab eva- 
gationibus alienam charitate fervidam, devo- 
tione refertam, exorantem pro populo, Deum 
laudantem, jubilantem in spiritu,et suavitate 
quadam pii amoris super suum innixam di- 
lectum, etc. 


« Caeterum quemadmodum  replentur 
audio et pace pro devota celebratione 
justorum, illosque ut suos concives diligunt; 
ita procul dubio contra eos indignantur, qui 
sine sui probatione, cum ariditate cordis, 
et mentis dubietate Domini sui audent sa- 
cramenta contingere. Equidem à talium se 
avertunt consortio, ipsorumque orationes 
despiciunt, utpote Deo odibiles, ac sibimet- 
ipsis contrarios, etc. Jta Laur. Justin. serm. 
e Euchar. longe elegantissimo ac piissi- 

mo. 

Placet huc adscribere gravissima et sacer- 
dotibus notatu dignissima verba Cardinalis 
Bellarm. Nam dum superiora Chrysost. 
verba angelis, altare et sacerdotem celebran- 
tems pantbus recitasset, hac mox subjun- 
git. l , 

« Considerate jam quam triste, et deplo- 
randum sit spectaculum, videre sacerdotem 

divina mysteria peragentem, angelorum cho- 
ris undique septum, qui ad ea, que ipse 
operatur, et loquitur, stupent, ac tremunt, 
et que admiratione ingentes clamores exci- 
tant, et tamen sacerdos, in medio positus 
tois frigidus, et quasi stupidus non atten- 
dit, quid agat, non intelligit, quid loquatur, 
et ita properat ad finem, ita signa involvit, 
ita verba præcipitat, quasi latrones post ter- 
gum haberet, et satis temporis ad fugiendum 
non esset; et tamen, ut dixi, non propterea 
singultum conscientiz patitur. Sic res sacrae 
contemnantur, sic Deus irridetur sic redendi 
materia hereticis datur. Clamamus in sacra- 
mento altaris Christum ipsum esse, ct inte- 
rim nonnulli ita se gerunt,ita ista sacramenta 
pertractant, quasi nihil minus verum esse 
putarent, et quasi Deum marmoreum, vel 
plumbeum haberemus, qui nihil sentiret, 
nihil videret, nihil audiret. Sed mihi cre- 
dite, Deum omnipotentem, et vivum habe- 
mus, qui non dormit, nec irridetur; et om- 
nia videt, omnia audit, omnia notat; et 
aliquando omnes suas injurias ulciscetur, 
et irrisores suos ipse ridebit, cum eis re- 

entinus venerit interitus. Ita Bellarmin. 

on. 9. Dom. 4. Adv. quem imitatur Mete- 

ell. congr. Orat. l. 2. de sacerd. c. 13. 
Vide eumdem. Con. 5. sup. Miss. est: ubi 
perinde graviter perstringit sacerdotes, qui 
Sanctum Sanctorum, dum tremenda mys- 
teria tractant, in ara praesentem, et multi- 
tudine angelorum stipatum non attendunt, 
et quasi eum non viderent, nec ab eo vide- 
rentur, incredibili festinatione, sine spiritu, 
sine affectu, sine timore et tremore sacra. 

perficiunt. Repetit similia, de Gem. Col. I. 


2. C. 5. 
6. Exterior illa sacerdotis celebrantis 


maturitas, reverentia, et pia corporis com- 
positio, non tantum celebrantis utilis et 
decora est, sed et fideles in missa praesen- 
tes, aedificat, ac singulari eos pietatis sensu 
reficit. 

Ita Conc. Colon. An. 1536. Tit. 2. cap. 


16. 

Sic et Lud. de Ponte in vita P. Alvarez 
testatur, solitum illum facere sacrum, cum 
tanta modestia ac devotione, ut eam etiam 
in auditoribus excitaret. 

Ibidem fatetur nonnemo permotum se ad 
amplectendum societatis institutum, quod 
patris illius devotionem, modestiam, gravi- 
tatem et tantam totius hominis compositio- 
nem in sacro misse officio, hebdomada sanc- 
ta celebrato, vidisset. Vide in vita P. Balth. 
Alv. c. 6. $. 1. 

At nunc sæpe numero videmus sacratis- 
sima mysteria celebrari, (verba sunt Ant. 
Molinae) tam modica gravitate et decore, 
sine modo, sine: ceremonia, pronunciatione, 
ut eum,qui id intueatur penitus ex affectu, 
dolore concuti necesse sit. Certum quippe 
est, si gentilem mystam videremus litan- 
tem idolis ea celeritate, an levitate dicam, 

ua plures christiani sacerdotes offerunt 

eo eterno Unigenitum crucifixum, quibus 
non sannis jocisque exciperemus? Et quod 
lacrymas meretur, si nota ipsis essent sanc- 
ta, que in missa tam abjecte tractamus, 

1 certo nobis illuderent et ipsi ? ete. 
Ita P. Ant. Molina Proém. ad lib. de instr. 
sacerd. » Addit, ibidem, opifices melius cal- 
lere artem suam, ct accuratius ad amussim 
exercere, quam multos sacerdotes; et hanc 
esse calamitatem maximam, et plurium, vel 
cunctarum causam. 

Qua majestate magnum illum Basilium 
sacris mysteriis operari solitum credimus ? 
cum etiam Valens Imperator Arianus tem- 
plum hostili animo ingressus, ac Basilium 
sacrificio intentum conspicatus, vehementer 
terrefactus, et tantum non exanimatus sit. 
Sed verbis Nazianzeni rem istam, sane me- 
moratu dignam, referre placet. 

a Postquam, inquit, intus fuit, (Valens Imp.) 
Atque ipsius aures psalmorum cantu non se- 
cus ac tonitruo quodam personuerunt;plebis- 
que pelagus vidit, omnemque ordinem: et 
concinnitatem, que tam in sacrario, quam 
prope sacrarium erat, angelicam potius quam 

umanam; atque ipsum quidem Basilium an- 
te populum recto corpore stantem, qualem 
scripturaSamuelem describit (1. Reg. 7.) nec 
corpore,nec oculis, nec animo, perinde ac si 
nihilnovi contigisset,ullam in partem se mo- 
ventem, sed Deo, ut ita dicam, et altari affix- 
um; humanum quiddam passus est; atque 
oculorum vertigine ac tenebris totus imple- 
tur. Et paulo post ostendit, illam Imperato- 
ris perturbationem initio paucis notatam,tan- 
dem, cum rex ad donaria offerenda accessit, 
omnibus, potuisse. Ita enim, inquit, titubare 
coepit, ut nisi quispiam ex sacrarii ministris 
vacillantem supposita manu retinuisset, mi- 
sere utique et luctuose prolapsurus fuerit. 
Nazian. orat. 3o. post. med. 

7. Instante jam ipso communionis tempore 
totis viribus et affectibus praepara te in oc- 
cursum Dei tui. Verba illa: Domine non 
sum dignus; cum intimo animi sensu pro- 
Anuncia, humillime agnoscens indignitatem 
et vilitatem tuam. 

8. Mox quasi audisses : Ecce sponsus ve- 
nit, exite obviam ei; novo et ardenti cordis 
affectu teipsum excita. Pande adventanti 
sponso omnes sinus cordis tui. Omnes tum 
corporis, tum animi vires, facultates, sensus 
advoca, a. ut omnes, velut domestici tui, pa- 
ratiad congratulationem et obsequium tanti 
hospitis jam ingressuri presto sint ; eumque 
intimis amoris officiis et reverentiae signis 
tecum excipiant. V. Christ. Mayer.p. 2. c. 
5.8. 5. 


a. Nimis indignum foret,sensus tunc alio 
vagari, intellectum tunc aliis intendere, vo- 
luntatem alibi occupari, memoriam aliud 
agitare, quam quomodo excipiant Deum 
auctorem suum, ipsique famulentur. Huc 
serviens piæ et ignite ejaculationes, seu aspi- 
rationes, non ore quidem, sed mente et 1n- 
ternis suspiriis usurpande. v. g. Benedictus 
qui venit in nomine Domini. Unde hoc mihi, 
ut Dominus meus veniat ad me? Benedic 
anima mea Domino, et omnia quae intra 
me sunt, nomini sancto ejus. Magnificate 
Dominum mecum, et exaltemus nomen ejus 
in idipsum. Dominus meus, et Deus meus. 
Dilectus meus mihi, et ego illi. Inveni quem 

diligit anima mea, tenui eum, nec dimit- 
tam, etc. Hæc et similia, presertim exerci- 
tia fidei, spei, charitatis, resignationis, etc. 
uti immediate ante, sic statim post sump- 
tionem usui erunt; quorum sylvam con- 
pend RUMP: Rovenius Archiepisc. Phi- 
ipp. Vicar. Apost. Holland. in Instit. christ. 
pr J. 2. c. 11. pag. 284. et segq. Et nos se- 
p quadam in Paradiso anime Christ.sect. 


. 


CAP. VIII. 


RECESSUS ALTARIS, SEU GRATIARUM ACTIO POST 
S. COMMUNIONEM 


1. Peracto sacrosancto missae sacrificio, 
non minor cura, quam ad antecedentem 
missae praeparationem requiritur. Quis- 
que in omni silentio ac quiete a. actionum, 
locutionum , sensuum ac cogitationum 
sese contineat,b. per quartam, c. minimum 
aut octavam saltem horae partem devote se- 
cum meditetur, et intenta cogitatione per- 
pendat, quid egerit, et qua fide, qua devo- 
tione, quo fine, quo fructu hoc ipsum pere- 
gerit. 

Ita octav. Frangip. Episc. Tric. in 
Direct. Disc. Eccl. Colon. Tit. de div. off. 
n. 85. 


a. A sumpto cibo medici suadent quietem 
a negotiis et laboribus; motum, presertim 

vehementiorem, damnant, ut noxium con- 
coctioni, et qui cibos crudos expellat e ven- 
triculo, vel saltem succos seu humores cru- 
dos cibi nondum bene mitificati et subacti 
in venas et habitum corporis rapiat. Hinc 
enim frustratur homo debito fine assumpti 
cibi, et fructu probi nutrimenti. V. Galen. 
l. de cib. boni et mal. suc. Et l. 2. de sanit. 
etc. Ita plane post hoc cœleste epulum, quies 
a distractionibus et negotiis est necessaria ne 
cibus ille quasi crudus extrudatur ab anima, 
et nullum, vel non satis probum nobis nu- 
trimentum praebeat. | 

b. Idem monet Thom. a Kemp. his ver- 
bis; « Oportet, ut non solum te praepares 
ad devotionem ante communionem, sed 
ut etiam sollicite te conserves in ea, post sa- 
cramenti perceptionem. Nec minor custo- 
dia post exigitur, quam devota praeparatio 

riüs. 
k « Nam bona postmodum custodia opti- 
ma iterum est præparatio, ad majorem 
gratiam consequendam. Ex eo valde indispo- 
situs quis redditur, si statim fuerit nimis 
effusus ad exteriora. Ibid. Cave ergo a multi- 
loquio; mane in secreto; fruere Deo tuo; ip- 
sum enim habes, quem totus mundus tibi 
nec dare nec auferre potest. Lib. 4. de Imit. 
cap. 12. 


c. Tobiam utrumque vide. En quam solli- 
citi sunt, quid tam fido duci, et amico hos- 
piti (angelo Raphaéli) grati rependant; sed 
cum angelorum esse tandem deprehenderent, 
quem diu hominem putaverent ; tanto Dei 
beneficio velut attoniti, illico procidunt in 
faciem ; tres ipsas horas taciti profunda in 


Eucharistici. 89 · 


contemplatione posuerunt. Tu vero non an- 
gelum, sed angelorum, Dominum rece- 
pisti, vel potius ille te recepit et refecit 
corpore et sanguine suo; et pigebit tan- 
tillum temporis recolendo tanto beneficio 
dare? 


2. Peracto sacrificio, aut communione puta 
dici tibi a Christo, ad cujus mensam asse- 
disti: Scitis quid fecerim vobis? a. Quo vos 
honore dignatus sim, quali vos cibo, quo po- 
tu refecerim? | 


a. Ita Joannes Avila celebris Hispanis 
Ecclesiastes, apud Granat. 

Utinam scirem, inquit, mi Domine, quid 
feceris mihi, utinam bilancem haberem mi- 
nime fallacem, qua rem tantam pro merito 
librarem ; vere ſecisti mihi magna qui po- 
tens es. Fecisti me convivam cœlestis men- 
sæ tuæ. Certe non fecisti taliter omni natio- 
ni. Neque enim est alia natio tam grandis, 

uz habeat Deus appropinquantes sibi, sicut 
Deus noster adest nobis. Gran. in vita Avilae 
mihi pag. 828. | 

Quid ergo sic propere festinas, osacerdos, 
à missa ad alia negotia, colloquia, etc. fri- 
vola subinde nec admodum seria, imme- 
mor Dei tui, a quo plus scientie, com- 
modi , honoris, felicitatis, delectationis, 
luminis et auxilii ad res bene gerendas, 
presertim hoc ipso tempore percipere po- 
teras, quam ab omnibus aliis creaturis? 
Teedio-ne tibi est ejus conversatio et collo- 
quium,'cujus deliciæ sunt, esse cum filiis 
hominum ? Quid si te invitasset amicus, 


T 

et domo quidem reciperet, sed mox quasi 
pertæsus consortii, te relicto exiret per pos- 
ticum ad alia colloquia, vel negotia, non 
dignatus te hospitem familiari colloquio, 
aut ullo benevolentiæ et amoris officio, 
nonne is merito audiret inhumani et inur- 
bani ingenii homo, nec ullo deinceps ami- 
citiæ commercio vel officio dignus habere- 
tur? 

Vide ergo, quid de teipso dicendum, qui 
Deum invitasti, et jam recepisti in domum 
tuam, (qualis vero, quantusque hic hospes 
est ?) Tu vero, eo vix ingresso, mox subdu- 
cis te, abiens ad colloquia, negotia, studia 
etc. nec curas cum eo paulisper conversari, 
vel ullum amoris et gratitudinis signum 
tam liberali et benevolo hospiti ostendere. 
Quid hoc est, nisi vilipendere hospitem, 
imo etiam graviter offendere, maxime cum 
ille veniat ad te, non ut reficiatur a te, 
sed ut reficiat te. Vide, ne, qui spernis, et 
ipse spernaris. 


3. Missa vel communione peracta pluri- 
mum refert nosse uti eo tempore, quo apud 
nos demoratur Chrisius, et dulci hospitis 
quem excepimus, praesentia frui. Neque 
enim tempus aliud ad tractanda salutis nos- 
trae negotia opportunis aut magis idoneum, 
quam cum nobiscum, et intra nos habemus 
ipsum salutis auctorem. 

Lud. de Ponte. in medit. 1. p. med. 35, 
Rodriq. 2. p. tract. 8. c. 7. 

Nosse uti tempore seu occasione, magna 

putatur sapientia. [ta est; et quidem alias 
satis attenti sumus, ut.non elabatur nobis 
occasio rei bene gerenda. Cum lucri alicu- 
jus aut commodi nostri opportunitas adest, 
non facile negligimus. Sed quanto potius id 
nobis hic cure erit, ut in tam presenti occa- 
sione procurandæ salutis non simus incurii? 
Itaque sapientis monitum audiamus : Non 
defrauderis a die bono, in particula boni 
doni non te praetereat. Eccl. 14. 

Quisnam melior dies, o sacerdos, o chris- 
tiane, quam ille, quo Dominus Deus tuus 
venit ad te , non vacuus, aut inanis, sed 
instructus bonorum thesauris, plenus donis 
et muneribus, modo teipsum per teporem et 
somnolentiam non defraudes. 

Sancte matris Terese illud erat monitum: 
« Cum certi plane simus, Christum in nobis 
residere, donec naturalis calor accidentia 
panis non consumpserit, nulla ratione obla- 
tam occasionem agendi cum Domino intime, 
ac familiariter amittere debemus; quin po- 
tius illi nos imis visceribus adherere, et 
cum eo miscere colloqui& diu, amicéque, 
rejecta quacumque alia cura ac cogitatione 
par est. Nam si eo tempore, quo mortalem 
agebat vitam, ægri atque languentes, a na- 
tura et arte destituti, contactu tantum vesti- 
mentorum ejus recipiebant salutem, nequa- 
quam dubitari potest, quin admiranda supra 
naturam effecturus sit, manens in nobis 
immortalis, dummodo fides vigeat. lam si 

eracta vix communione, rustice atque inur- 
Pane ab eo recedimus , convertimurque ad 
negotia, aut leves etiam occupationes repe- 
timus, haud queri jure possumus, $i in 


a 

virtutum actione, etusu parum proficimus. 
Ita Ribera in ejus vita, lib. 4. c. 12. 

Praeclara quoque documenta P. Balth. 
Alvarez, post communionem observatu di- 
gna, et superioribus pene similia, vide apud 

ud. Ponte in vita c. 6.8. 2. ubi inter cæ- 
tera ait, quod multis pruriant pedes, ut 
statim discedant praetextu collocutionis, etc. 
idque vocat phrenesin intolerabilem. Et, 
qui alio festinat, cum Deum domi suæ ha- 
bet hospitem, is ostendit, se alibi habere 
thesaurum, adeoque et corseu desiderium, 
quam in Deo suo. Et, cui cum illo manere 
tedium est, nescit se Deum, totumque 
bonum suum habere, a quo plus discere et 
ditescere posset, quam ab ulla re creata. 
Sed tu ipse vide loco citato, si lubet. 


4. Viva fide Christum Dominum, quem 
reipsa prasentem habes, ante oculos mentis 
tug constitue. Actus humilitatis, reveren- 
tie, amoris, gratitudinis, ac divine laudis 
exerce, a. Et quidquid potes, b. obsequii 
defer summo Refi glorie, qui ad te ver- 
mem terra venire dignatus est. 

Ita Rodrig. De Ponte. De Paz, et alii. 


a. Nuncergo (ait Marchantius)* ferven- 
tius usurpandæ aspirationes sacra, oratio- 
nes jaculatori® é cordis fundo prodeuntes, 
amplexus intimi anima sponsum complec- 
tentis, gratiarum actio cordialis, admiratio 
cum stupore tanta bonitatis; se tam admi- 
rabili, amabilique modo communicantis, 
oblatio pura totius mentis in manus Dei, 
totiusque vite ac voluntatis resignatio per- 


» 

fecta, omnium creaturarum, visibilium et 
invisibilium , ad Dei laudem invitatio. Heec 
nimirum affectuum piorum multiplex 
expressio est illud vinum conditum et mus- 
tum malo granatorum suavissimum, quod 
sponsa dilecto, in secretum cubiculi intro-, 
ductc, propinare promittit. Huc servient 
illæ piæ et amorosa aspirationes, de quibus 
in fine cap. preced. * In Candel. myst. 

. Major enim est omni laude, nec lau- 
dare sufficis. Tres illi pueri apud Danielem, 
cum in medio ignis viderent, se Dei ope 
servari incolumes, adeo in ejus laudem 
exarserunt, ut nullam usquam seu in coelo, 
seu in terra, seu in mari creaturam relin- 
querent, quam non provocarent ad Deum 
laudandum, dicentes una voce: Benedicite 
omnia opera Domini Domino , etc. Quanto 
potius id nos faciemus, quippe qui recipi- 
mus eum, per quem a morte et «eterni 
ignis incendio salvati et liberati sumus. 


5. Offer teipsum totum , quantus es, cor- 
pore et anima , cum omnibus viribus in Dei 
cultum , obsequium et beneplacitum , statum 
quoque sacerdotii, ad quem te, licet indi- 
gnissimum, vocare dignatus est, tot aliis 
multo dignioribus preteritis. Age pro eo, 
ceterisque huc collatis donis et beneficiis 
ex totis cordis visceribus gratias. Propone 
et promitte serio, his omnibus te ad unius 
Dei gloriam velle niti et uti, quantum ip- 
sius gratia licuerit. 


Et hunc in finem concipe bona proposita, 

et vota, quibus obstrictus es, renova, di- 
cens: placet, Domine, quod promisi, gau- 
deo de vocatione mea. Quid retribuam 
Domino pro omnibus, quæ retribuit mihi ? 
Calicem salutaris accipiam, quoad vixero; 
et nomen Domini constanter et fiducialiter 
invocabo, omnibus diebus vitæ meæ: Vota 
mea Domino reddam in conspectu omnis 
populi ejus: Pretiosa in conspectu Domini 
mors sanctorum ejus, nempe qui sacro 
illius ministerio consecrati, perseveranter 
servierunt illi in sanctitate et justitia om- 
nibus diebus vitæ sue. 


6. Optima a. et gratissima b. Deo gra- 
tiarum actio , offerre ipsi vice gratitudinis, 
actum aliquem heroicum virtutis tibi magis 
necessariæ; vel, quod idem est, seriam 
mortificationem malorum affectuum , et prœ- 
cipue defectus seu vitii alicujus particularis, 
quo te nosti sepius impingere, et impediri 
in te profectum divini amoris, et solida 
virtutis progressum. 

Ita Rodriq. 2. p. tr. 8. c. 12. pie et ele- 
ganter, quem. rogo, consulas. De Ponte 
in med. tom. r. med. 35. p. 3. 


a. Nam, ut tradit ibidem Aodriq. alice 
gratiarum actiones consistunt fere in affec- 
tuosis considerationibus, que licet pie et 
bone sint, meliora tamen longe sunt opera. 
Itaque et M. Avila, rerum spiritualium 
scientissimus, censebat optimam commu- 
nicantium dispositionem esse, bonam et 
sanctam vitam; si nempe recte vivendi mo- 

dum, in exercendis virtutibus et extirpan- 
dis vitiis intuitu sacrae communionis serio 
ac diligenter observare studeant. Quorsum 
enim certis ante et post communionem 
occupare exercitiis, et nihilominus aque 
manere tepidum, immertificatum, langui- 
dum, ac fueras pridem? Totus sacræ com- 
munionis fructus est melioris vite profec- 
tus, Inspice ergo conscientiam tuam , et ex 
vitiis, qua ibi deprehendis, et quibus 
sepius offendis, aliquid selige quotidie, 
quod Christo, qui pro te seipsum dedit in 
mortem, et nunc in cibum, vicissim in 
sacrificium offera*: V. g. ait Rodriq, si 
nimius deliciarum sectator sis, si corporis 
commoditates studiosius captes, offer Do- 
mino propositum, in eo, te, isto die, 
mortificandi, etc. Hoc modo si conmuni- 
caremus, ait, singulis vicibus, aliqua in 
re,quantum libet minuta, nos mortificando, 
et defectum aliquem corrigendo, quantum, 
Deus bone, anima nostra proficeret ! 


Hec potissima et gratissima Deo gratia- 
rum actio, vite nostre emendatio. Quid 
aliud requirit Deus a nobis, et quid aliud 
retribuemus ei pro tanto beneficio, illi, 
. inquam, qui bonorum nostrorum non eget ; 

quam ut corrigamus hoc in moribus nos- 
tris, quod ipsi displicet, et adversatur éjus 
in nos amori? Hec fere Rodriq. l. c. quem 
ipse, velim , legas. 


b. Hoc nimirum est, pro hostia nobis 
oblata vicissim se hostiam Deo mactare, et 
juxta Apostolum, exhibere corpus suum 
hostiam viventem , sanctam , Deo placentem; 

et mortificationem Jesu Christi in suo cor- 
pore circumferre. 

7. Cum hospes Christus Dominus sus- 
ceptus est; tunc amantissima cum eo insti- 
tuenda colloquia; tunc opportunum est 
defectus suos deplorare, miscrias et erum- 
nas suas omnes novo hospiti exponere , 
auxilium ad agenda et perferenda omnia 
implorare. Tracta, mi christiane , cum 
Domino tuo familiarissime omnia negotia 
tua, velut cum amicorum tuorum opti- 
mo. 

Ita Drexelius in Rosis B. V. p. 2. c. 7, 

His pro coronide libet adtexere, que haber 
in direct. Disc. Eccles. Oct. Frangip. Episc 
Tricar. 

8. Sacerdos, peracto sacrificio, omne im- 
perfectum suum, omnem animi sui languo- 
rem, cœcitatem, vincula, ac colligationes va- 
nitatis, malas ac inolitas consuetudines , 
peccandique pericula, et necessitates , sibi 
ante oculos suos ponat, et cor suum omne- 
que desiderium coram Deo effundat ; ejus- 
que adjutricem gratiam suppliciter implo- 
ret; et virtute ac fervore illius cibi, quo 
refectus et animatus est, tota voluntate ani- 
mique contentione, vel unum saltem defec- 
tum in proximi sacrificii diem expugnan- 
dum extirpandumque suscipiat. Frangip. 

Episc. Tricar. in Direct. Discipl. Eccl. tit. 
div. off. n. 85. 


« Utque quotidie (addit ibidem) de virtute 
in virtutem progrediatur ac proficiat , quo- 
tidie ex vita ac passione Domini nostri 
Jesu Christi certam alicujus virtutis actio- 
nemomnibus animi viribusimitandam atque 
exercendam capiat. | 

« Nam quod sacerdotes multi quotidie 
aut frequenter sacrificent, pauci autem ex 
illis proficiant, et multi vani, omnique soli- 
da pietate vacui existant, non aliam arbitra- 
mur esse causam, quam quod sine ullo 
timore ac devotione tam sanctum opus 
aggrediantur, et perfunctorie atque ex qua- 
dam consuetudine, aut necessitate magis, 
quam ex sincera et viva pietate perficiant ; 
et mox una cuin sacris vestibus NB. 
omnem rei peractee cogitationem deponant ; 
omnemque internam et externam pietatis 
formam exuant, moxque ad negotia et col- 
loquia, imo ad fabulas, ad vana et otiosa 
effundantur. l 

Quod sane non facerent, si meditationi 
sanctæ debito modo aliquandiu intenti 
fuissent, et illustriorem in se quotidie cus- 
todia exterioris et interioris hominis debere 
esse disciplinam sentirent. Ita Episcop. 
T 1 Nunc. A post. in Direct. Dis- 
cipl. 

CAP. IX 


PIAS PD ALP AL APLP IPD PISS 


FREQUENTATIO SACRIFICII MISS E SEU COMMU- 
NIONIS. 


1: Inter omnia exercitia vitae spiritualis 
nullum tam est excellens, divinum, efficax 
et securum ad summum bonum consequen- 
dum, et sanctissimam cum Deo unionem 
impetrandam, quam frequens et pia commu- 
nio. | 

Ita Lud. Grand. tract. de Euch. r. 

Adstipulatur Ph. Rovenius Archiep. 
Philipp. in Instit. christ. piet. ubi ait, 
hanc esse dignissimam et altissimam actio- 
nem, quam Christianus possit prestare in 
mundo. Nam summa rationalis anime per- 
fectio est unio hominis cum Dxo per charita- 
tem et contemplationem, quod nullibi dignius 
et perfectius fit, quam in usu,sacramenti 
Eucharistia, per quam ipsum auctorem 
gratie Deum, qui charitas est, arctissime 
possidemus. M - 

Hoc nosse, et diligenter advertere prode- 
rit,ut non ignoremus cogitationes et technas 
diaboli. V. Cyrill. J. 3. m. Joan. 37. Nan. 

: 2. Demon infensissimus frequentis commu- 
nionis hostisest. a. Hinc ut fructibus ejus 
nos spoliet, varia impedimenta, b. solet 
objicere, quibus nos à tam sancto et saluta- 
ri opere retrahat, 

Arias de freq. comm. c. 18. Molin. Tract. 


7. cap. 1. Roven. Instit. piet. lib. 2. c. 12. 
Drexel. Zodiaco sign. 3. 


Ita quoque Thom. de Kempis: Inimicus 
sciens fructum et remedium maximum in 
sacra communione positum, omni modo 
et occasione nititur, fideles et devotos, quan- 
tum praevalet, retrahere et impedire. I. 4. 
cap. 10. | 

a. Ecce malignum Pharaonis ingenium. 
Populus Israél ad sacrificium Deo immolan- 
dum in desertum abire parabat. Non ferens 
hoc impius Pharao, et divino honori invi- 
dens, has cogitationes molitur extinguere. 
Ergo populum operibus luti, laterum, pa- 
learum obruit, ut pressura laboris divini cul- 
tus curam procul extrudat. 

Nempe in animo circa lutum et paleas 
(quid enim aliud sunt aurum, argentum, 
honores, voluptates, et terrena omnia + ) 
nimis occupato, pietati et sanctis divinisque 
cogitationibus vix ullus locus est reli- 
quus. 


Sed et hic quoqueHolophernis stratagema 
vide, qui ut Bethuliam subjugaret, canales, 
quibus aqua in civitatem derivabatur, abs- 
tulit. Ita princeps tenebrarum, ut animas 
expugnet, canales divine gratie, (inter quos 
praecipuus hoc sacramentum), per quos Dei 
in nos gratia, et omne adversüs hostes ro- 
bur dimanat, obstruere, vel avertere niti- 
tur. 

b.Inter ea sunt tot occupationes, cure, 
negotia, que animum distrahunt, et arebus 
spiritualibus alienum reddunt, Item ango- 

res, scrupuli, inquietudo, et perturbatio 
animi, etimprimis illa tepidorum, ne dicam, 
impiorum obloquia frequentem commu- 
'nionem , idque pietatis- quadam specie, 
arrodentia. Nempe mos pravorum est, vir- 
tutem, qua ipsi carent, in aliis carpere. Et 
hos quidem non divini, sed sui tantum 
honoris cura remordet ; ut qui aliena pieta- 
tis et virtutis exemplum suam censent 
contumeliam, ita non Dei, sed sub Dei 
pretextu causam suam agunt , et suum de- 
decus aliorum^reprehensione tegere conan- 
tur. 


3. Uti Demon ejusque satellites unice la- 
borant, usum hujus sacramenti aut tollere 
penitus, aut saltem impedire ne sit frequen- 
tior: sic praelatorum, pastorum, praedica- 
torum, confessariorum est, cultum et fre- 
quentationem ejus omnibus modis promove- 
re. 


V. Molinam. Tr. 7. c. 1. 


Ubi fortior instat hostis impetus, ibi 
providi duces et genorosi milites majo- 
res opponunt vires, ibi magis sollicite agi 
curant excubias. Et certe nimis indignum 
foret, minus animosos nos esse ad vim hos- 
tium repellendam, quam sunt illi audaces 
ad inferendam ; et segniores esse Christi 
ministros ad propugnandum Domini sui 
honorem, et verborum illius veritatem, 

quam ministri Satanae ad utrumque 
s “umpugnandum, Et tamen, heu, sepe 
- f;»idemus velociores esse pedes impiorum 
Sad effundendum Christi sanguinem, quam 
VAS ICE 


` 


Eucharistici. 101 
servorum Christi ad eum vindicandum. 


4. Signum praedestinationis, et nota filio- 
rum Dei est frequens et pia communio ; 
relus quoque et studium, ejus cultum et 
frequentationem promovendi. Ita Drexel. 
in Zodiaco signi. 3. SSucquet, lib. 3. vie 
vite, c. 18. Molin. tr. 7. c. 9. §. 2. 

Nam gloria et vita beata, quid est aliud, 
quam esse cum Deo, et frui in coelis convi- 
vio sempiterno: Hinc illa: Ego dispono 
vobis regnum, ut edatis et bibatis. etc. Et : 
Beatus, qui manducabit panem in regno Dei. 
Luc. 22. et 14. 

At hujus convivii figura est SS. Sacra- 
mentum, et, ut canit ecclesia, in eo nobis 
future gloria pignus datur. Quomodo ergo 
tandem separabitur a Christo, qui nunc 
gaudet ejus in sacramento praesentis con- 
sortio * Quomodo tunc reipsa fraudabitur, 

ui nunc pignore tam frequens fruitur? 

yprianus certe affirmat, hujus sacramenti 
usum principium essein hac vita divine 
fruitionis, qua postea in aeternum potiemur, 
ac proinde evidens signum damnationis 
esse, nullo illius affectu et desiderio duci. 
Nam talis jam in hac vita per propriam vo- 
luntatem incipit se a Deo disjungere ; unde 
nec Deus injuriam faciet, si ejusmodi homi- 
nem a sein æternum sejungat. 


a. Ingens utilitas et necessitas (a) sacra- 
menti eucharistiae frequentem ejus usum et 
susceptionem christianis omnibus merito 
commendare debet. 

Ita passim auctores in hac materia. 


a. Quemadmodum enim in corpore calor 
naturalis continuo arrodit et consumit hu- 
midum radicale, quod nisi a nutrimento 
continuo restauretur, tandem omnino con- 
sumptum homini necessario mortem adfert: 
ita plane in nobis anime robur ac vires ‘ar- 
dor concupiscentiæ, ad carnalia bona solli- 
citans, continuo consumit; unde perpetua 
indiget virium restauratione; at hanc om- 
nium potentissime præstat ei panis ille coe- 
lestis, qui dat vitam mundo. 

Medicorum dogma est, ubi morbi cause 
permanentes surtt, ibi remedia quoque per- 
manentia esse debere. Unde eos qui immo- 
derato hepatis calore laborant, frigidioribus 
uti cibis, et calidis abstinere perpetuo jubent. 
At intra nos semper corrupta nature mor- 
bus, peccati. fomes, haret; hinc in nobis 
omnis morbi, et ipsius mortis origo. At 
contra hunc morbum, in membris nostris 
late et periculose grassantem, remedium 
certissimum est frequens hujus sacramenti 
usus, quod ad hoc praecipue ab ipso salu- 
tis nostrae medico etauctore fuit institutum. 

Sed Ambrosium audiamus. Si, quoties- , 
cumque e[funditur sanguis Christi, in remis- 
sionem peccatorum effunditur, debeo merito 
semper accipere, quia semper pecco; et 
quia semper infirmus sum, debeo semper 
accipere medicinam. L. 4. de sacram. c. 6. 
et refert. c. si quotiescumque de cons. dét. 
2. 

Paucis ista confirmat Thom. de Kemp. 


Sancta. communio retrahit a malo, et con- 
Jfortat in bono. 

« Si modo tam negligens es et tepidus, 
quando communicas, aut celebras ; quid fie- 
ret, si medelam non sumeres, et tam grande 
juvamen non quereres! lib. 4. c. 10. 

Sed de his vide prolixius S. Thom. 
opus. 58. de sacram. alt. erudite pie et 
copiose disserentem. Ser. 21. et quinque 
seqq. 

6. Circa frequentiam sacræ communionis 
una et certa prescribi nequit omnibus lex et 
regula, cum diversa sint hominum instituta, 
mores, ingenia, ita ut, quod uni parum sit, 
alteri multum videri possit. Molin. tr. 8. 
Q5. 


: Optimum, ut hac in re quisque a confes- 
saril pii et docti consilio et arbitrio pendeat, 
captivans intellectum suum in obsequium 
humilitatis, nec dubitans, id Deo gratius 
sibique utilius fore, quod is judicaverit, 
quem sibi quasi diving voluntatis elegit 
interpretem, et cui anime sua curam com- 
misit. Molin. fr. 7. c. 5. f. 1. et 4. Arias de 
freq. comm. cap. 21 et 22. Porro pruden- 
ter consideret confessarius adjuncta perso- 
narum et rerum ; et si advertat, ex frequen- 
tia imminui reverentiam, et deflecti paula- 
tim in aridam consuetudinem et tepiditatem, 
nonnihil restringat communicandi licen- 
tiam. 


7. Optandum vehementer, ut quilibet 
christianus singulis dominicis, aut semel 
in hebdomade ad communionem accede- 
ret, et nemo, licet magnus peccator, ultra 

dies octo eam differet. Ita Molin. tr. 7. c. 6. 


3. 1. 

Est que expressa sententia August. Epist. 
118. ad Januar, et lib. de eccles, dog. cap. 
53. Cassian. Coll. 23. cap. 21. Vide infr. g. 


3 Quotidie sacram communionem accipere 
nec laudo, nec reprehendo; omnibus tamen 
dominicis communicandum suadeo et hor- 
tor. Ita lib. de eccl. dogm. qui, et si non 
putetur esse Augustini, est, tamen vetusti 
auctoris. Vide Madrid. de freq. comm. 
cap. 3. ubi B. Catharinæ Senensis, se hac 
auctoritate tuentis contra calumnias, memi- 
nit. 

« Etenim, ait Molin. nulli neganda est 
communio, etiam maximo peccatori, qui ad 
hanc se volet componere; nec enim impedi- 
mento sunt gravissima peccata, nec relap- 
sus, dummodo horum poeniteat, nec scelus 
sit continuum, neque constitutus sit in pro- 
xima occasione peccandi a qua nolit rece- 
dere; nam hac vere poenitentia adversan- 
tur. 

« Enim vero, pergit idem, si accideret 
mihi peccator, innumeris gravissimisque 
sceleribus constrictus, quem intelligerem 
vera duci poenitentia, et propositum edisse 
vite melioris; consulerem profecto, ut sin- 
E dominicis communicaret. Quod si sab- 

ato sequenti rediret, eodem, quo ante, 
pondere gravatus peccatorum, videremque, 
dod paniteret eum cum proposito emen- 

andi, magis hunc accenderem sacram ne 
communionem  omitteret, et si iterum, 
iterumque sic reverteretur, ego nihilominus 

a de communionis auctor es- 
sem. (t 

Ecce quo pii et religiosi viri pia liberalitas 
progreditur. Et ne putes, eam ratione desti- 
tui, notanda verba pietatis eque ac veritatis 
plenissima. 

« Quod si quis, ait, hanc nimiam esse 
utet indulgentiam, obsecro constituat ta- 
em ante pedes Salvatoris. Numquid veniam 

peccatis ex animo petentem recipiet Chris- 
tus magna cum charitate et pietate? Huic 
similes esse ejusdem ministri studeamus. 
Quid sibi volunt verba Christi, cum Petro 
interroganti: Quoties peccabit in me frater 
meus, et dimittam eib respondit: Non dico 
tibi usque septies,sed usque septuagies sep- 
ties. Matt. 18. Ita Molina. Tract. 7. c. 6. 
8. 1. 


8. His, qui vitam sequuntur arctiorem, 
à gravioribus criminibus abstinent, venia- 
lia etiam declinare student, saluti suae di- 
ligentius incumbunt, concedi potest et debet 
bina in hebdomade communio. * Molin lib. 
6. 

His vero, qui plus profecerunt, ait ibid. 
qui orationi et piis exercitiis vacant,etrerum 
spiritualium studiosi sunt, non nimium erit, 


sı tertio quoque die fruantur. Ita Molin. l. 
cit. J. 2. 


. * Addit idem. Non referre, quamvis defec- 
tibus non careant, et aliquid propriae infir- 


(1) De recidivis. Vide Liguori Theolog. moral. lid. 
6. No 159 Et Praxim confessarii Ne 10 ei Es ; 

mitatis supersit, nec multum profecerint in 
virtutibus, modo ad id aspirent et conentur. 
Etenim, ut Bonaventura dicit, homo accedit 
ad Christum, non ut ipsum sanctificet, sed 
ut sanctificetur ab ipso, adeoque necesse 
non est, ut sit sanctus, aut in virtute per- 
fectus, modo talis esse desideret. 

Haec ille auctor, qua omnia latius apud 
ipsum confirmata reperies. 


9. Inanis praetextus est rarae commu- 
nioni, indignitatem suam a, vel debitae 
dispositionis et devotionis inopiam b, vel 
notabilis profectus defectum c praetendere. 


Ita Molina. Rodrig. Arias, l. cit. 


a. Nonne Christus ipse in carne conver- 
sans sepius cum indignis, id est, publicanis 
et peccatoribus agere dignatus est? per hoc 
etiam pharisæis invisus, et calumniis ob- 
noxius; quorum ille perversam mentem 
redarguens, respondit: Non est opus va- 
lentibus medicus, sed male habentibus. 
Matth. 9. Quin, non veni, ait, vocare justos, 
sed peccatores ; et iterum: Venite ad me 
omnes, qui laboratis et onerati estis et ego 
reficiam vos. | 

Domine, ecce et nos peccatores sumus, 
et tamen ad te venire audemus; tecum, imo 
te manducaturi accedimus; quia nos tam 

amanter invitas, et verbis dulcissimis tre- 
mentes animas. 

Adverte tamen, vocari peccatores, sed 
quos Jam scelerum poeniteat, et qui para- 
ti sint resipiscere. Nam  impoanitentes 

adeo non fert in mensa sua Christus, 


Ld 

ut cum indignatione repellat, et ejici jubeat. 

Mutet ergo vitam; ait S. Augustinus, 
qui vult accipere vitam. Nam si non mutet 
vitam; ad judicium accipiet vitam, et magis 
ex ipsa corrumpitur, quam sanetur ; magis 
'occiditur, quam vivificetur. S. August. serm. 
1. de temp. seu dom. 1. Ady. Sed de his 
Sup. c. 3. et 4. satis. 


Porro his, qui se tanquam peccatores et 
indignos abstrahunt, egregie respondet Cas- 
sianus. « Nec tamen ex eo, inquit, debemus 
nos a Dominica communione suspendere, 
quia nos agnoscimus peccatores, sed ad eam 
magis ac magis propter animae medicinam ac 
„ spiritus avide festinandum. 

erumtamen ea humilitate mentis ac fide, ut 
indignos nos participatione tantæ gratiæ ju- 
dicantes, remedia potius nostris vulneribus 
expetamus. 

« Alioquin ne anniversaria quidem digne 
est presumenda communio; ut quidam fa- 
ciunt, qui ita sacramentorum coelestium 
dignitatem , sanctificationem ac meritum 
metiuntur, ut estiment, ea nonnisi sanctos 
atque immaculatos debere praesumere, et 
non potius ut sanctos mundosque nos sua 
participatione perficiant. Qui profecto ma- 
jorem arrogantiæ praesumptionem, quam 
sibi declinare videntur, incurrunt, quia vel 
tunc, cum ea percipiunt, dignos se ejus per- 
ceptione judicant. 

« Multo enim justius est, ut cum hac cor- 
dis humilitate, qua credimus et fatemur, 
illa sacrosancta mysteria nunquam pro me- 
rito nos posse contingere, singulis ea 
dominicis, ob remedium nostrarum segritu- 

dinum præsumamus, quam vana persuasio- 
ne cordis elati, vel post annum dignos eo- 
rum participatio nos esse credamus. Ita Cass. 
coll. 23. cap. 21. ubi Annot. Alar. Gazaei 
Bened. vidisse proderit. 

Joan. Gerson, auctor sané gravis, sic quo- 
dam Tract. ait: « Qui propterea ad hoc sa- 
cramentum, non accedit, quia tepidus est ac 
frigidus, similis est ei, qui diceret, ad ignem 
non accedo,quia frigidus sum; medicum non 
requiro, quia inſirmus. Sacramenta medicine 
sunt, etiamsi infirmus sis, accede; Christus 
ignis est, etiamsi frigidus sis, dummodo in. 
mortali peccato non sis, accede. Nam sæpe 
accedit homo ad eucharistiam frigidus et 
indevotus, et post illam fervidus et calescens 
invenitur. De praep. ad. Miss. 

Pulchre Cyrill. Alex. Ego igitur, inquit, 
probo me ipsum, et indignum invenio, et 
abstineo. (Sic nempe introducit loquentem, 
qui se ut indignum subtrahit.) Quando igi- 
tur (respondet) quicumque tu es, qui ista 
dicis, dignus eris? Nam si peccando indi- 
gnus es, et peccare non desinis, expers om- 
nino eris hujus vivificae sanctificationis etc. 
l. 4. in Joan. c. 17. 

Porro, ut paucis et perspicuis verbis ex- 
plicetur, quæ sit dignitas ad susceptionem 
sacramenti requisita, sciendum, dupliciter 
posse hic considerari dignitatem : uno modo 
cum proportione ad dignitatem ejus, qui 
recipitur, et ad hanc parandam nulla dili- 
gentia, nec humana nec angelica, sufficit; 
quid enim est homo, aut ulla creatura, ut 
cum Deo comparetur? aut que proportio 
finiti ad infinitum ? unde nec ista requiritur. 

Secundo cum proportione ad vires et infir- 
mitatem suscipientis; eaque rursum duplex 
est, una, ut faciat quis, quantum potest, 
curando in se ornatum virtutum, reveren- 
tie, devotionis, etc. Sicuti pauper subditus 
regem suscipere quidem pro dignitate regia 
nequit, si tamen faciat quod potest, et 
quantum à sue conditionis hominibus præ- 
stari ullo modo in tali casu posset, digne 
regem suscepisse censebitur. Et hac qui- 
dem ratione pauci digne Christum reci- 
piunt, rari enim, qui hic exerant ultimum 

otentiz. Altera itaque dignitas est, ut ha- 

eat saltem conscientiam ab omni mortali 
peccato liberam, cum bona voluntate, et 
desiderio proficiendi. Et hac est omnino 
necessaria, Quamvis in hac acquiescere non 
debeat pius animus, sed ad secundam eniti, 
in qua, quo magis profecerit, eo dignior 
erit. Vide Molin. tr. 7. c. 5. 8. 3. Madrid. de 
freg. comm. cap. 1. 

b. Quid de devotionis defectu sentiendum, 
vide supra c. 5. n. 12. | 

c. Nam sciendum, effectus hujus sacra- 
menti non minus occultos, quam mirabiles 
esse, ut homo vix eos advertat. Unde auge- 
tur saepe gratia; sed augmentum non facile 
cadit sub oculos. /Emulatur enim gratia na- 
turam, et pedetentim leniterque operatur ; 
sic plantas crescere quidem non videmus, 
sed tandem advertimus crevisse; nos ipsos 
augeri statura non deprehendimus, auctos 
tamen esse videmus. Sic quamvis profectum 
in ipsa communione statim non sentiamus, 
suo tamen tempore sentiemus. 

Quid qued profectus quoque censeri de- 

bet, non solum progredi, sed etiam non 
regredi, vel non graviter labi; sicut non mi- 
noris fit medicina morbum arcens, quam 
sanitatem promovens. * Unde si crebro 
communicans videas te multo tempore le- 
thalis culpe expertem vivere, jam non pæ- 
rum profecisti, qui vitam anime tamdiucon- 
servasti. 

Quod si etiam sæpe communicans subinde 
cespitas, cogita, quoties et quam graviter 
caderes, si prorsus abstineres, aut rarius 
accederes. Vide Molin. Tr. 7. c. 5. §. 5. Et 
Rodriq. Tr. c. 13. ubi hoc diligenter no- 
tari jubet; utpote permagne consolationi 
futurum iis, qui dum sacramenti hujus 
fructus tam evidenter ac palpabiliter in se 
non deprehendunt, frequentiorem accessum 
timent. 

(Nam Galen. finem medicine conside- 
rans, duas ejus partes constituit, Hygienen, 
qua presentem sanitatem tuetur, et ab 
imminentibus malis conservat, et The- 
rapeuticen, que sanitatem restituit, et 
corpus diversis remediis mutare docet.) 


10. Vana et stulta persuasio, a. spatio seu 
intervallo temporis metiri accessum vel u- 
sum sacrae communionis, quasi mora et di- 
latione hujus sacramenti crescat reverentia, 
et frequentatione minuatur, adeoque liberio- 
rem et securiorem accessum putare, qui ra- 
rior fuerit. 

Vide Chrysost. hom. 5. in 1. ad Tim. Cy- 


rill. Alex. serm. 28. verb. Dom. Ambr. 1.5. 
de Sacr. c. 4. 

a. Et tamen ita multi se deludi sinunt; 
post octo dies timent, post mensem aut tri- 
mestre non timent repetere s. communio- 
nem. O prepostera pietas! Trepidant timo- 
re, ubi non est timor. Dicant mihi, quid 
hic mora temporis confert ad meliorem 
dispositionem ? Siccine magis quM eger 
propinquus esse saluti, qui diutius fugit 
medicum, exspectatque, donec inveterescat 
malum * an debitor, qui sinit usuras usura- 
rum excrescere, magis solvendo fit? 

Sed Chrysostomum audiamus. « Hoc est, 
quod universa perturbat, quia non mundi- 
tiam animi, sed intervalla temporis longio- 
ris meritum putas, summammque arbitraris 
reverentiam, si non sepe cœlestem illam 
adeas mensam, etc. Et post multa conclu- 
dit: Quid igitur hanc rem temporis in- 
tervallo metiris ? tempe stivum accedendi 
tempus munditia conscientiz facit. Similia 
habet alibi sepe. Vide hom. 28. in Cor. et 
hom. 3. ad Eph. etc. Ex his per modum 
corollarii sequitur Aph. seqq. 


11. Optime ad proximam seu futuram 
communionem praeparatus accedet, qui 
praecedentis effectibus instructum animum 
attulerit : seu, quod idem est, una communio 
disponit ad alteram. 

Ita Gran. Con. 3. in fest. Corp. Chr. 
Mol. tr. 7. c. 5. f. 6. 


Nam quoties hoc sacramentum debite re- 
cipis, toties nova gratia tibi confertur, vel 
augetur. Át crescente gratia, simul crescit 
amor, reverentia, devotio, ceteraeque vir- 

tutes, que ex gratia tanquam semine nas- 
cuntur. Et nonne ille sunt precipue dispo- 
sitiones, quas ad digne communicandum 
requirimus? Qui ergo hisce fructibus, vi 
hodiernae communionis animum instructum 
habuerit, eumque velut adhuc calentem ad 

roximam communionem attulerit, nonne 
is tunc dignius meliusque dispositus acce- 
det, quam si sine illis accederet? Porro qu 
illos fructus praeteritae communionis melius 
et certius conservatin futuram, an qui com- 
munionem differt in longum tempus, an 

ui citius repetit? Tu jam ipse arbiter esto. 

erte, quantam homini solicitudinem ad 
cautam sui custodiam frequens communio 
adferat, audi ex Drexelio. 


« Sacre communioni vere devotus, ait, intra 
hebdomadem seipsum sic alloquitur;ante bi- 
duum aut triduum Christum hospitem sus- 
cepisti,et jam iterum tam incautus, tam pe- 
tulans,tam effusus, tam lascivus eris? Hi mo- 
res huic hospiti probari non possunt. Vel de 
futuro agens: post biduum, ait ipse sibi, aut 
triduum Christum regem in domum tuam 
introduces, nec aliter te præparas? Proba 
teipsum, et prepara, ne sumpturus phar- 
macum, reperias venenum, ne comesturus 
escam vite, glutias bolum mortis. Drexel. 
in Rosis B. V. p. 2. c. 7. Et hinc bene infer- 
tur seq. aph. 


12. Frequens communio seu celebratio 
iis plerumque odiosa est, qui illam sibi 
: putant esse frenum licentiae et dissolutionis 
vitae, maluntque perniciosa libertate frui, 


Eucharistici. 113 


id est, mundo et carni servire, quam Deo; 
et pluris faciunt praesentium rerum vitrum, 
quam aeternorum bonornm margaritam. 

Ita Gisb. Schevich. S. I. lib. 1. de Eccl. 
vita c. 105. 


At o miseri! Dei servitus vera libertas 
est, Deo servire regnare est; Christi jugum 
suave est, at durissima est servitus vitio- 
rum; infelices nimium, qui hoc non sen- 
tiunt, et sub sentibus delicias esse compu- 
tant. Eosdem pungit Thom. de Kemp. 

« Proh, dolor! quidam tepidi et dissoluti 
moras confitendi libenter arripiunt, et com- 
munionem sacram, vel celebrationem idcirco 
differre cupiunt, ne ad majorem sui custo- 
diam se dare teneantur. 


13. Frequens communio, a. non parit con- 
temptum, nec minuit reverentiam, sed po- 
tius auget, b. 

Jta Gran. Molina tr. 7. cap. 5. f. 6. Ma- 
drid. de freq. comm. c. 3. 


a. Hoc multis paradoxon videbitur; nescio 
enim qua multorum mentes prajudicata 
opinio teneat, quasi, quod vulgo dicitur: 
familiaritas parit contemptum, etiam hic 
locum habeat. At negamus habere. 

Esto sit hoc inter homines, qui, cum va- 
riis defectibus obnoxii sint, in solitudine 
quidem facile tegunt, et abscondunt suas 
morum labes; at vix ita cautum ac provi- 
dum reperies, cujus navos et vitia non 
prodat familiaritas, convictusque frequen- 


tior. Hinc fit, ut paulatim concepta de ipsis 

opinio decrescat; adeoque ex familiaritate 
nascatur contemptus, bona matris mala so- 
_ boles. | 

Jam vero secus in Deo sese res habet, cu- 
jus cum sint infinite perfectiones, nos eas 
nostre mentis angustia comprehendere ne- 
quimus, per contemplationem tamen et 
hujus sacramenti usum propitius ad illarum 
cogitationem accedimus. Unde quo frequen- 
tius versamur cum Christo, eo plures in ipso 
potentie, sapientie, bonitatis, ac miseri- 
cordiæ thesauros ac beneficia nobis per ip- 
sum collata cognoscimus; proindeque tan- 
tum hic abest periculum contemptus, ut 
frequentior accessus nos altius provehat in 
hoc immensum divine perfectionis et ex- 
cellentiæ pelagus, et sic in Dei amorem, cul- 
tum, devotionem, timorem magis magisque 
rapiamur. 


I4. Frequentia communionis ad sacer- 
dotes praecipue spectat, qui ex officio sunt 
mediatores inter Deum et populum. a Unde 
et sanctius atque inculpatius eos vivere 
oportet ; et minus quam caeteri implicari 
debent ejusmodi actionibus, quibus ob ni- 
miam animi distractionem affectus eorum 
atque devotio tepescat erga hoc sacra- 
mentum. 

Ita Guil. Estius, vir doctiss. in 4. sent. 
dist. 12. art. 10. 


a. Vide S. Thom. 3. p. quaest. 22. art. 
1. &. Unde monet Rovenius Archiep. Philip. 
Si sacerdotii gradum et officium in ecclesia 

habeas, stude quotidie missae sacrificium 
Deo offerre, nisi aliud infirmitas, vel alia 
rationabilis causa suadeat. 

Ita ille instit. piet. lib. 2. c. 12. Et addit: 
« Ad hoc illos videri conductos per Christi 
fideles, qui propterea sacerdotibus honores, 
stipendia et beneficia conferunt, ut ab aljis 
seeculi curis liberi, pro ipsorum salute hoc 
acceptabile sacrificium Deo offerant; et 
quomodo melius pro benefactoribus et ami- 
cis satisfacere possunt? etc. Sed haec ube- 
rius confirmabimus in seqq. 


15. Cum oblatio sacrificii sit primaria 
` functio sacerdotii, in eam prima sacerdo- 
tum cura debet incumbere. a Unde monen- 
tur, ita immunes se conservare a peccatis, 
ut quotidie apti sint sacrificio offerendo. b 
Neque digni sunt nomine et honore sacer- 
dotii, c qui perraro divinum offerunt sacri- 
ficium. 

Ita Marchantius in virga Aaron. Tr. 3. 
Lect. 10. 

a. Quam opificum quisque artem didicit, 
in hac se in dies exercet , idque tam indus- 
trie et impigre, ut ferias oderint, et nisi 
certis diebus (festivis) ecclesie precepto 


cautum esset, vix ullum sibi sinerent effluere 
vacuum laboriset lucri diem. 

Et cur piget, ne dicam pudet, nos qui 
artem omnium dignissimam et utilissimam 
didicimus, in ejus exercitio quotidie occu- 
pari’ Et illi quidem nonnisi terrenum lu- 
crantur panem, nos autem coelestem et 

divinum; illi domui sue et liberis suis, 
nos toti ecclesiz , triumphanti quidem gau- 
dium et honorem, militanti commodum et 
opem prestamus. 


b. S. Ambrosius illa verba orationis Do- 
minice: « Panem nostrum quotidianum, 
sic explicat: [ste panis vite eterna, qui 
anime nostre substantiam fulcit, panis 
quotidianus est. Accipe ergo quotidie , quod 
quotidie tibi prosit; sic vive, ut quotidie 
merearis accipere. Qui quotidie non meretur 
accipere, non merebitur post annum. Ita 
Ambros. l. 5. de sacram. cap. 4. et refer- 
tur in c. non iste de cons. dist. 2. V. S. 
Thom. 3. p. q. 8o. art. 10. ubi auctorit. 
Patrum pulchre explicat. 


c. Nomen et officium sacerdotis haud 
merentur, aut certe utrumque male tuen- 
tur, qui immemores tam ample potestatis 
suæ, et ingrati gratie sibi collate, ea non 
curant frequentius uti, utpote qua tam 
eximium Deo cultum, sanctis honorem. 
proximis opem , defunctis solamen, pecca- 
toribus remedium, sibi ipsis ingentem 
fructum adferre poterant; omnes vero simul 
de fraudant, quoties non legitime impediti, 
sacrificium offerre negligunt. Sed libet his 
alium admovere stimulum, ex verbis no- 
tatu dignissimis, qua ex V. Beda refert 
Bonaventura. Et certe penitius inspecta; 
aculeo suo pungent animum sacerdotis, nisi 
qui forte Dei suique negligens, ad monita 
pietatis obduruit. 


Cum sacerdos est absque peccato mortali, 
et 1n proposito bono, non habens legitimum 

impedimentum, et non ex reverentia, sed ex 
negligentia celebrare omittit; tunc, quantum 
in ipso est, privat sanctam trinitatem laude 
et gloria, angelos letitia, in purgatorio 
existentes refrigerio, ecclesiam spirituali 
Christi beneficio, et seipsum medicina ac 
remedio contra quotidiana peccata et infir- 
mitates." 


is Bonav. ex Beda, de praep. ad miss. 
S. S 

Jam vide, quisquis es sacerdos, quam 
belle tuearis nomen et honorem tuum, qui 
tam leviter tot tantisque bonis te, et uni- 
versam ecclesiam defraudas. Memento ergo 
unctionis et functionis tuæ, et vide, ad quid 
consecratus sis; nam oleum unctionis sa- 
cra est super caput tuum, ut sacerdotio 
fungaris Domino Deo tuo, et laudem ha- 
beas in nomine ipsius, auditurus aliquando : 
Euge serve bone et fidelis. Nempe gratia 
Dei es id, quod es; sed vide, ne gratia 
ejus in te vacuasit, veniens enim, cum usu- 
ris eam repetet. 

* [sta damna neglecta celebrationis pie et 
eleganter explicat et illustrat Marchant. 
Virga Aaron. Tr. 3. Lect. 10. 


16. Qui in sublimioribus et gravioribus 
ecclesiae dignitatibus, muneribus et ofi- 
ciis, ad aliorum regimen et animarum cu- 
ram constituti sunt, a. item qui pluribus et 
pinguioribus ecclesiae beneficiis, b. dotati, 
hos prae caeteris frequentius sacris altari 

bus adsistere, et Deo sacrificium offerre par 
est. 


a. Magis quippe ille divino lumine, et 
gratie coelestis influxu indigent, ut debite 
et fructuose muneri suo fungi valeant. Nam 
cibo omnes quidem opus habent, ii tamen 
pleniore et crebriore, qui graviores labores, 
tolerant, velut operarii, agricole, etc. Sic 
ille cibus animae omnibus quidem neces- 
sarius est, iis tamen potissimum, qui tam 
gravibus in ecclesia laboribus distinen- 
tur, ut magno egeant robore virium , ni 
deficere et succumbere velint. 


At unde melius petent, quam ex pane 
illo coelesti, qui confirmat cor hominis. 
Nempe vesci debent cibo fortium, qui vo- 
cati sunt ad opera fortium. Imitentur ergo 
Moysen, qui in rebus dubiis et arduis re- 
currere solitus est ad tabernaculum, et 
consulere Dominum ; imitentur et B. Job, 
qui paterna cura et charitate pro filiorum 
' salute sollicitus, hostia Deo semper imnio- 
labat. Job. 1. Sic, inquam, ipsos, utpote 
Patres spirituales, sollicitos esse par est 
pro filiis, eosque in visceribus gerere, ac 
pro eorum salute hostiam illam propitiatio- 
nis quotidie immolare. Illorum est. vota 
precesque eterno et vivo Deo oſſerre pro 
redemptione animarum, pro spe salutis et 
incolumitatis suorum, miserias orphano- 
rum, inopiam debilium, vota virginum, 
lamenta viduarum, necessitates et pericula 
omnium Deo presentare; sunt quippe velut 
mediatores inter Deum et populum. Omnis 
namque Pontifex ex hominibus assumptus, 

pro hominibus constituitur in iis quae sunt 
ad Deum. Hebr. 5, 1. 

Exempla sanctorum ecclesia præsulum et 
prelatorum hic adferri possent,sed non 
permittit operis: brevitas. Unum accipe, 
idque recentius. 


Ferdinandus de Talavera , primus Archie- 
piscopus Granat. in aula regia gravissimis 
pro salute Reipub. nagoni: distentus, et 
nihilominus quotidie ad altare sacram Deo 
victimam immolare solitus erat. Hic cum 
aliquando intelligeret ex Consalvo Mendoza, 
Card. et Archiepis. Tolet. se ob quotidia- 
num altaris accessum multorum peti calum- 
niis, nempe quod tot es a tantisque 
curis pene obrutus, quotidie nihilominus 
aris adsisteret; respondit sane , ut decebat 
pium praesulem, cordate et graviter: Quam 
merito mihi hoc vitio detur, viderint 
æmuli; ego expertus novi, me tot tantis- 
que negotiis nequaquam sufficere , nisi ope 
et gratia divina fulciar ; at ubi eam certius 
et' efficacius, quam in sacrosancta eucha- 
ristia quaeram , ubi ipsum omnis gratiz et 
sapientie fontem -reperio? Præclare refert 
Rodriq. Tr. 8. c. 16. 

Nunc sæpe videmus praesules et prelatos 
ecclesiæ negotiorum mole premi, anxie 
consultare de rebus ad publicam salutem 
spectantibus , variis et dubiis distrahi con- 
siiis; sed interim rarius aut nunquam adire 
tabernaculum ad consulendum Dominum, 
raro sacrificiis. incumbere. Imo videmus, 
quod dolendum, et in conciliis* vetitum , 
sub ipsis 'divinis agitari capitula et conia, 
et, cum damno divini cultus, ea, quæ a 

hominum res ac commoda spectant, pro- 
curari. Sed quem ex eo solidz utilitatis 
fructum sperabimus, quod cum injuriadivini 
cultus agitur? quid nobis boni adferent 
molitiones nostre , quando is fraudatur 
honore, a quo profluit omne bonum! 
Mortalium quidem cogitationes timidae, 
et incertae sunt omnes providentiae nostrae. 
Sap. g. Vere nisi Dominus aedificaverit 
domum, in vanum laboraverunt omnes , qui 
aedificant eam. Ps. 126. Vereor, ne dum 
plus humane prudentiæ, quam divine pro- 
videntiæ tribuimus, illa Dei apud prophe- 
tam censura nos perstringat: Vae filii de- 
sertores , dicit Dominus, ut faceretis con- 
silium, et non ex me, et ordiremini telam, 
et non per spiritum meum. Isa. 30, Conc. 
Colon. expresse jubet, capitulorum con- 
ventus aut maturius, ante summam missam, 
aut statim post illam servari ne ob illud 
divinum officium vel suspendatur , vel praeci- 
pitetur , vel denique .ab ipsis canonicis 
negligatur. Debet enim, inquit, Dei causa 
omnibus aliis anteponi. Ita Concil, Tit. de 
Metrop. c. 18. Concil. quoque 1. Prov. 
Mediol. sub Carolo Barrom. vetat canonicis, 
quo tempore divina officia celebrantur 

habere capitula. Zit. de minist. eccl. et off. 
divin. Porro qua in capitulis tractanda, 
vide Conc. 2. Prov. Mediol. Tit. 2. dec. 13. 


_5. Nam hoc videtur exigere lex gratitudi- 
nis. Cum enim crescunt dona, etiam ratio- 
nes crescunt donorum; at quorsum Deus 
eos pluribus ornari voluit donis et bene- 
Dcus, nisi ut magis eos sibi suoque cultui 
et servitio obstringeret ? 

At hodie, prohdolor, in pluribus con- 
trarium videas, nempe plures, quo pluribus 
et pinguioribus beneficiis ac sacerdotiis 
gaudent, hoc rarius et segnius sacerdotes 
agere, et minorem divinæ laudis et debitae 
gratitudinis curam gerere, Cum vices aut 
officii ratio postulat, tunc quidem sacrum 
tantisper ministerium obeunt, sed ita, ut 
gaudeant, cum expleverint, velut jam juge 
et onere liberati, et denuo ad pristinos 
mores, seculi negotia, et carnis curam, 
quasi laxatis habenis reversuri. Nam et 
genus libertatis æstimant, non teneri sa- 
crificandi debito, et nonnisi, cum libet, 
missas celebrare. Sed, o quam pauci hac 
libertate utuntur ad honorandum Deum j 
qui illos tam ample et liberaliter honoravit 
et dotavit ! 

Quam merito talibus improperet Deus: Fi- 
lios enutrivi et exaltavi, ipsi autem spreve- 
runt me; aut illud: Quicunque glorificaverint 
me, glorificabo eos; qui autem contemnunt 
me, erunt ignobiles. Nimirum hi sunt, quide 
patrimonio Christi inpinguati, incrassati , 
dilatati derelinquunt Deum factorem suum, 
immemores a quo, et in quem finem tam 
ampla bona et beneficia possideant. Utinam 
saperent et intelligerent se peccata populi 
comedere. O crudum ac durum nimis ci- 
bum, nisi ei concoquendo ignem holo- 
causti et altaris frequenter adhibeant ! 

Jam vero videmus quotidianum cele- 
-brandi munus ad quosdam tenuioris for- 
tung, et inferioris note sacerdotes relega- 
tum, (non loquor de religiosis ,) quibus 
in diem vivendum, quorum omnis census 

et vectigal quotidiano sacrificio constat. 

Siccine in palatiis regum ac principum 
prime nobilitatis ac dignitatis viri, quos 
rex pre ceteris voluerit honorare, in eo 
gaudent , vel sibi honori adducunt, si raro 
regem adeant, si non nisi post longa tem- 
porum intervalla ad mensam regis assideant, 
aut vix in conspectum ejus veniant? Infir- 
mos vero servorum, homines plebeios, 
rudes, panosos videant quotidie penetrare 
in intimum AERA cubiculum, familiari 
ejus frui colloquio, et ad mensam ejus 
in dies accumbere? Quam putamus hoc isti 
graviter ac moleste ferrent ? 

At hic adeo omnis abest æmulatio, ut 
magnorum nemo inferioribus quotidianum 
altaris (quod ipsa summi regis mensa, 
ipsum secretum cubile est ) accessum invi- 

eat. Quin videre est, qui gratulentur sibi 
velut minus obligatis, et de quodam quasi 
privilegio et exemptionis jure blandiantur, 
et ab exiguo vel nullo missarum debito con- 
ditionis sortisque sue felicitatem estiment. 
Sed mittamus ista, forte delicatis auribus 
molesta, et bonam illis mentem precemur, 
ut intelligant, tunc se veré honoratos esse, 
cum Deum honorant , tunc veré divites 
et beatos , cum possident illum, qui 
solus possidet omnia, extra hunc vana et 
falsa fore universa, que sibi humana pru- 
dentia ad honorem et felicitatem fingit, 
quaritque praesidia. 

Sed video, quid mihi plerique istorum res- 
pondeant. Neque enim filiis Adee desunt 
effugia et replicee ad excusandas excusatio- 
nes in peccatis. Nimirum negotia et tot 

occupationum turbas pretendunt rare 
celebrationi. Quibus nos reponimus seq. 
aph. 

17. Piorum et Deum timentium sacerdotum 
est, sic nosse occupari, et negotia moderari, 
ut praecipua, magisque necessaria negotia 
non impediant. 


Non juberis otiosus esse, et cessare nego- 
tiis, sed discrimen negotiorum nosse, et 
delectum habere. Non trade te negotiis, sed 
commoda ; potioribus potiora studia, tem- 
pora et loca tribue; videbis, quam ad 
multa sufficias. Si negligis hoc monitum, 
vide, ne te quoque, mi sacerdos, quisquis 
es, tangat, imo damnet parabola evangelii 
de invitatis ad cœnam, sed negotiorum præ- 
textu se excusantibus. 

Esto ratione aliqua se tueri et excusare 
laici possint, sed nulla sacerdotes. Poterit 
dicere secularis; uxorem duxi, familie 
mihicura incumbit, nequeo toties me expe- 
dire negotiis, et praeparare communioni. 
Alius dicet: operarius sum, et laborem 
manuum mearum manducare debeo, non 
vacat toties a laboribus feriari, quia de victu 
mihi prospectum non est. Mercator aliquis 
ex tot negotiis et animi curis excusationem 
quartet et forté aliquam inveniet. At sacer- 

oti quid horum suffragari poterit ad legi- 
timam excusationem ? 

Que, inquam, causari potes negotia, 6 
sacerdos? Hoc tuum negotium est, servire 
et sacrificare Deo. Quid ergo turbaris erga 
plurima? Unum istud cura, cui te consecrasti, 
ordinem sacerdotii suscipiens, et per hoc 

unice deputatus divino cultui, altaris minis- 
terio, sacrorum Dei mystériorum dispensa- 
tioni. Sacerdos es, ut sacra des , Deo qui- 
dem sacri cultus obsequia, hominibus 
salutis subsidia. Cætera omnia tibi aliena 
sunt, nisi quatenus huic fini serviunt; ideo- 
que militans Deo, juberis non implicari 
negotiis secularibus, ut UNUM tuum nego- 
tium impleas. 

Sic ergo nos existimet homo ut mintstros 
Christi, et dispensatores mysteriorum Dei. 
Hic jam quaeritur inter dispensatores, ut 
fidelis quis inveniatur. 1. Cor. 4. 1. 2. 

Quicumque defuerit negotio suo , inten- 
tus interim fuerit alieno, aut, plané deditus 
otio, videat quem lacessat injuria , cujus 
irritetur offensa, cujus timenda vindicta. 
Nonne illius, qui veniet positurus rationem 
cum servis suis, postquam talenta singulis 
ad negotium distribuit? Et servum quidem 
fidelem ac industrium praeconio ac pre- 
mio gratulabundus excipiet, ignavum vero 
ac otiosum gravi supplicio iratus afficiet. 

Verum, esto, demus aliquid negotiosis et 
occupatis. Sed an tu occupatior Ámbrosio, 
qui este Paulino in vita,) «palam omnibus 
eum alloqui cupientibus propositus erat? 
Nullus ingredi a janitoribus vetebatur, imo 
necadventum alicujus sibi voluit nunciari, 
omnes adse venientes benigneexcipereunius- 
cujusqueaudire negotia, commodis et oppor- 
tunitatibus omnium inservire singulorum 
levare molestias, et perferre miserias et in- 
firmitates consuevit, «Porro hic sanctisprae- 
1 pecupatus, in id unum nihilominus 

ut ait Baron., «* ut quas optimi 

zacerdotis partes et officia esse intelligebat, 
quam diligentissime præstaret. Quod vero 

otissimum erat, sacrosanctum missæ sacri- 

cium quotidie offerebat, idque non pre- 
propere, sed summa -diligentia adhibita, 
magna cum animi praeparatione, et præme- 
ditatione sancti mysterii, quemadmodum 
declarant precationes ille sacre spirituali 
dulcedine plenissime, quas ob eam causam 
sibi ad quotidianum usum conscripsit. Ita 
Baron.» in vita S. Amb. quaeoperibus prae- 
fixa est *Vide St. August. libr. 6. confess. 
cap.3. Baron. t. 4. Annal. an. 375. 

An tu quoque occupatior Carolo Barro- 
romeo, pallii et spiritus ejus herede, ac 
ejusdem Mediolanensis Cathedre successo- 
re? Nullum ille pastoralis officii munus pre- 
termisit. Catechizando, concionando, visitan- 
do,sacramenta sanis, infirmis administrando, 
indesinenter agebat partes fidelis episcopi. 
Amplissimam habebat dicecesin, et initio 
satis rudem et incultam; sed ostendit ipse, 
qua in pio pastore possit zelus et industria. 

am assiduus ipse et indefessus in specula 
et cura sui gregis hoc effecit, ut diœcesis 
illa terrestris quidam paradisus videretur, . 
(uti habet Cornel. Prov. 9. v. 3.) et efflo- 
rescens populi pietas, et cleri disciplina 
sedulam pastoris sui curam et culturam 
omnibus testatam faceret. v 

Et ille tamen singulis etiam diebus rem 
divinam faciebat, idque non perfunctorie, 
sed intima cordis compunctione, et sepe 
cum lacrymis: Vide scriptorem vitæ, lib. c, 
4. et 3, 

B. Laurentius Justin. Patriarcha Venetus 
a quo die factusestsacerdos, non intermisit 
celebrare missam, nisi ob valetudinem. Et 
solebat dicere: qui, cum possit Domino 
suo frui, non frueretur, facile ostendere, se 
oe suicuram non habere. Apud Surium 

. dan. ; 

De Cassio Narniensis urbis Episcopo vid. 
S. Gregor hom. 37. in evangel. Dialog. l. 4 
c. 66. ubi inter laudes hoc precipuum po- 
nit, quod quotidianum Deo sacrificium 
offerre consueverat,-addens quanti animi 
preparatione id ab eo factum fuerit. Sed 
nunc pro coronide hunc accipe aphoris- 
mum. 


18. In communione et celebratione ita 
laudamus frequentiam, ut simul requiramus 
reverentiam, et amorem una cum timore 
jungi velimus. Melior tamen et utilior sta- 
tuique nostro congruentior est affectus amo- 
ris quam timoris, prestatque ex illo acce- 
dere, quam per hunc abstinere. Ita S. Thom. 
3 p. q. 8o art. 10. Estius in 4. sent. dist. 12 
art. 10 Bonav. in fasc. cap. 5. et de proc. 
relig. cap. 21. Molin. Inst. sac. tr. 7. Gran. 
Mem. 12. 


Laudatur Zacheus, qui festinans et gau- 
dens Dominum suscepit in domum suam. 
Laudatur quoque centurio, qui propriae in- 
firmitatis conscius, non est ausus Dominum 
admittere, dicens: Domine non sum dignus; 
ibi amor, hic timor praevaluit. Unum tamen 
est, ait Bonaventura: quod omnibus tutum 

videtur, ut scilicet ex reverentía timentes, 
spem et desiderium non relinquamus, et ut 
ex spe et fiducia non amittamus timorem et 
reverentiam, sed semper inter hec utraque 
confidentes et timidi fluctuemus. Simpliciter 
tamen loquendo, dubium non est, quin 
melior sit affectus amoris, quam timoris. 
Ita Bonav. in fasc. c. 5. 

De utriusque affectus commixtione, et 
uasi concertatione pulchre Thom.de Kemp. 
ib. 4. de imit. cap. 1.et alibi ; sed melliflue 
prorsus S. Bern. de serm. S. Mar. Magd. 
et ser. 6. in Cant. quin et Gerson suavis- 
sim. 

« Interrogo me, inquit, si dignus sim 
accedere ad Dominum, si sufficienter pre- 
paratus; hesito primum, tremisco, refor- 
mido; tandem sic respondeo mihi ipsi: 
interim quantum in me est, nihil Deo pro- 
pitio mihi conscius sum stiper peccato mor- 
tali aut peccandi proposito; peccata autem 
venialia, etiam non confessa, nequaquam 
obsistunt. Scio quod apud Dominum mi- 
sericordia et copiosa apud eum redemptio, 
quod pietatis ejus fontem nulla potest 
nostra iniquitas evincere vel siccare, quod 
si decreverit salvare, nemo est qui condem- 
net. Ipse precepit, ut sperem in eo, et me 
totum insuas manus projiciam, obedio, ut 
possum, non est crudelis, aut mendax, ve- 
nientem ad se non ejiciet, provolutum suis 
pedibus non indignanter abjicit, sed præve- 
niet me in benedictionibus dulcedinis dum. 
mihi displiceo. 

O anima mea! fornicata es cum amato- 
ribus multis, pius sponsus jubet per os pro 

pheticum ut revertaris, modo etiam te sus- 
cipiet; si millies abscesseris, contempseris, 
irriseris, te venientem non repudiabit, pæ- 
nitentem non aspernabitur. Si quis ex homi- 
nibus talia diceret, crederes, confideres et 
accederes, Deus ipse hoc dicit, Deus hoc 
pollicetur, imo Deus hoc imperat, ettu diffi- 
dens non accedes’ Igitur in sua veritate, 
non in tua vanitate confidens, voluntarie illi 
sacrifica. 

« Immunda es? accede mundanda ad 
fontem puritatis incontaminabilem; esuris ! 
accede pascenda ad panem vivificum et in- 
defectibilem ; ægrotas? erit hoc tue infirmi- 
tatis efficacissimum argumentum; fluxum 
sanguinis pateris, nec sanari potes a me- 
dicis, hoc est, a tuis exercitiis? tange plena 
fide cum muliere hemorrhoissa fimbriam 
vestimenti Jesu, sacrosanctam videlicet hos- 
tiam, et statim sanaberis; si percussam te 
sentis a serpentibus perversarum tentatio- 
num, quid restat, nisi ut serpentem (Chris- 
tum) elevatum inspicias ? 

« Si dicis cum propheta : Quoniam uni- 
cus et pauper sum ego, punc esto sa- 
crosancti hujus mysterii, habebis Christum 
comitem fidum et hospitem ditissimum; 
coecam fortassis , debilem et claudam con- 
quereris? memineris , quoniam tales ad 
cœnam magni regis non solum invitantur, 
sed etiam trahuntur, et intrare compellun- 
tur; lubrica sum, inquis, et instabilis, ecce 
hic panis cor hominis confirmat; tristis es 
et anxia? ecce vinum quod letificat cor 
hominis; inquietant te, et turbant plurima : 
adhere ei, qui tumentes fluctus sedat, qui 

est pax nostra, ipse enim ait: in mundo 
quidem pressuram, in me autem pacem 
habebitis ; peregrinaris a Domino? in forti- 
tudine cibi illius ambulabis usque ad mon- 
tem Dei. 

« Quid ergo tandem formidas? quid ex- 
pavescis, o anima mea, et quare conturbas 
me! spera in Deo, et confitere illi, quoniam 
ipse est salutare tuum; suspirabunda forte 
queeris, ubi est Deus tuus: in hoc certe 
convivio, in quo Christus sumitur, recolitur 
memoria passionis ejus, mens impletur 

ratia, et futuræ glorie nobis pignus datur. 
ta Gerson, de praep. ad miss. cons. . 


K. 


CAP. X. 


Er 


EFFECTUS SACRIFICII MISSE ET COMM UNIO NIS. 


» Post communionem, inguit S. Bona- 
ventura, si non sentis aliquam spiritualem 
refectionem, signum est spiritualis infirmi- 
tatis, vel mortis. Ignem posuisti in sinu, et 
non sentis calorem, mel in ore, et non sen- 
tis dulcedinem. De prep. ad miss. cap. 14. 

Itaque effectus sacra communionis bre- 
viter indicabimus, ut suum quisque pro- 
fectus his inspectis melius possit discutere. 


1. Divinum hoc sacramentum dimittit pec- 
cata praeterita a et a futuris praeservat, 
b passiones refrenat, c tentationes minuit, 
ardorem concupiscentiae reprimit, devotio- 
nemexcitat, Jidem illuminat, confirmat spem, 

accendit charitatem, corroborat nostram 
debilitatem, restaurat vires, exhilarat con- 
scientiam, facit hominem participem omni- 
um meritorum Christi, unit eum cum Deo, 
denique arrham dat aeternae vitae. Ita 
Granat. lib. 3. Memor.c. 4. 


a. Vide S. Thom. 3. p. q. 79. ubi horum 
effectuum explicationem lateet clare perse- 
quitur. Ex. Ascet. vide Rodriq. 2. p. tr. 8. 
€. g. et seqq. Grana. l. c. et cap. 9 - 


b. Unde Chrysostomus ait, nos ab hac 
mensa recedere tanquam leones ignem spi- 
rantes terribiles diabolo effectos. Hom. 61, 
ad pop. et 45 in Joan. Vide Conc. Trid. 
sess. 5. c. 4. 

«c. S. Bern. Si quis vestrum, inquit, non 
tam sepe modo, nec tam acerbos sentit mo- 
tus iracundiae, invidiæ, luxuriæ aut cætero- 
rum hujusmodi, gratias agat corpori et 
sanguini Domini,quoniam virtus sacramenti 
operatur in eo. 

Duo enim præcipue operatur in nobis: 
et sensum minuit in minimis, et in gravio- 
ribus peccatis impedit omnino consensum. 
Qui vulnus habet, medicinam requirit ; vul- 
nus habemus, dum sub peccato sumus, 
medicina optima est sacramentum. Quoti- 
die accipe, quotidie curaberis. Serm. in 
Coena Dom. 

Non vacat singula latius persequi. Unum 
restare video quaestione dignum, et præser- 
tim sacerdotibus considerandum. Cum tam 
multi et mirabiles sint sacre communionis 
effectus, cur tam pauci et tenues, vel nulli 

toties celebrantium? 

Hanc questionem movent Gran. memor. 
lib. 3. cap. 11. Rodriq. tr. 8. c. Molin. tr. 

. 
3 Numquid ex theologiæ doctrina constat, 
sacramenta, quotiescumque legitime recipi- 
untur, novum semper gratice et charitatis 
augmentum producere? Ubi est ergo in 
multis sacerdotum, toties et pené quotidie 
celebrantium, profectus virtutis, charitatis, 
humilitatis, patientie, abstinentia? etc. ubi 
ille meritorum cumulus? ubi illa copiosa 
messis, que tam large sementi respondeat: 
ubi illa opum abundantia que tam ques- 
tuosæ negotiationi par sit? ubi illa saturi- 
tas et corroboratio virium, que a tam excel- 
lenti cibo praestari debuit? ubi illa inebriatio 
spiritus, que vinum tam generosum et no- 
bile decuit? 

O quam multi seminant multum, et in- 
ferunt parum, comedunt, et non saturantur 
cooperiunt se, et non calefiunt, et quidquid 
opum colligunt, mittant in sacculum per- 
tusum. 

Ponite ergo, o sacerdotes, corda vestra 
super vias vestras,et videte, ne toties in va- 
cuum gratiam Dei, imo ipsum gratise auc- 
torem, Deum recipiatis. 

Porro ad resolutionem dubii propositi 
seqq. aph. accipe. 

2. Causa, cur hoc sacramentum nullos, 
vel exiguos operetur effecius, est debitae 
dispositionis inrecipiente defectus, praeser- 
tim in expurganda conscientia, non solum 

a peccatis mortiferis, sed et culpis veniali- 
bus, et quibuslibet affectibus inordinatis ad 
res terrenas, seu carnis illecebras et delec- 
tationes. 

. V. Gran. memor. lib. 3. c. 2. Molin, tr. 
c. 1. 4. Rodrig. tr. 8. cap. 13. 


Nam constat ex philosophorum sententia, 
cujus etiam supra meminimus, causas ope- 
rari secundum objecti dispositionem. Unde 
sicut sol, aër et aqua plantas, dum adhuc 
vivas in terra radices habent virides ac flo- 
ridas reddunt; at evulsa et emortua radice, 
ezedem causae illas magis exsiccant et putre- 
faciunt: sic sanctissimum Sacramentum 
animas vivas, et per charitatem in Deo ra- 
dicatas, crescere magis ac florere facit; at 
vero anime, corrupta charitatis radice mor- 
tue, magis per illud exsiccantur, ét fiunt 
quotidie seipsis pejores. 

Cibus corporeus sana corpora probé nu- 
trit, auget, magisque corroborat ; at corpo- 
ra impura, quo magis nutris, eo magis 
ledis, unde talibus tenuis victus, et exacta 
dista preescribi solet. Nam repletione humo- 
rum laborantibus, etiam salutares cibi nihil 

roficiunt, sed potius cacochymiam augent. 

ta hic cibus, quem peccatis gravatum inve- 
nit, adeo non corroborat, ut magis corrum- 
at, non sui natura, sed accipientis vitio. 
ide S. Chrysost, hom. 27 in 1. ad Corinth. 
ubi hoc simili utitur. 

« Specialiter vero obstaculum gustui hujus 
sacramenti ponunt, ait Gran. qui conversi 
ad hominum secularium. commercia, risi- 


Eucharistic. . 133 


bus, nugis, vanitatibus etinutilibus negotiis 
vocant. Omnia enim hec malé præparant 
lectum coelestis illius sponsi. Amor Dei res 
est nobilissima ac delicatissima; non admit- 
tit corrivalem, sed solus integram cordis 
humani possessionem postulat. Ita ille. 
Mem. lib. 3. c. 11. Nempe delicata est con- 
solatio divina, ait Bern. nec datur admit- 
tentibus alienam. Et iterum : Preoccupatum 
secularibus desideriis animum delectatio 
sancta declinat, nec misceri poterunt vera 
vanis, spiritualia corporalibus, summa imis, 
ut pariter sapias que sursum sunt, et que 
super terram. Serm. 6. de Ascens. 

Sed audiamus Cardinalem Bellarminum, 
graviter alicubi * sacerdotes, ex frequenta- 
tione SS. mysterii tam parum proficientes, 
admirantem et deplorantem. * Conc. 18. 

« Undenam fieri censetis, ut qui coelestia 
sacramenta frequentant, adhuc tamen sepe 
frigidi, torpentes, infirmi et imbecilles ma- 
neant? Certe Dominus, quem in sacramento 
illo vere suscipimus, ignis consumens est, 
lux mundi est, cibus exquisitissimus est. 
Caro mea vere est cibus, sanguis meusveré 
est potus. 

« Cur igitur, qui ignem tam frequenter 
sumimus, non ardemus? cur alios non in- 
flammamus? cur verba nostra scintille 
ignis non sunt? cur, qui lucem ipsam ac- 
cipimus, non fulgemus?. cur orbem totum 
non illustramus: cur vita, mores et opera 
nostra radii quidam lucis non sunt! cur, 

ui cibo tam exquisito vescimur, et ex ipso 
frumenti adipe satiamur , non pinguesci- 
mus, non roboramur ? 


10 

« Non alia profecto hujus rei causa est, 
quam duod non diligenter anteà pedes nos- 
tros abluimus, neque vulnera peccatorum 
summo studio et sollicitudine, ut par esset, 
curamus. Ad confessionem accedimus qui- 
dem, sed sine dolore, sine proposito emen- 
dationis, medicorum consiliis non acquies- 
cimus, peccandi occasiones non evitamus. 
Et quid illa confessio ? Quid E ægro, 
quod peritissimus medicus illum invisat, et 
pharmacum saluberrimum sumendum, et a 
certis rebus abstinendum admoneat, si nihil 
eorum posteà eger faciat, et consilio suo, 
non medicorum, vivat ? 


3. Defectus praeparationis, quae consistit 
in procuranda actuali devotione, inter prae- 
cipuas causas censeri debet, cur hoc sacra- 
mentum debitis suis effectibus careat. 

Vide Gran. Memor, I. 3. cap. 4. 6. et 5. ubi 
elegantur de hac materia. 

4. Incuria debitae intentionis, exigui pro- 
fectus ex hoc sacramento non minima causa 
est. E 

Vide sup. cap. 6. 


Non mirum, si scopum non feriat, qui 
istuc non collimat, sed in aérem potius, vel 
in incertum jacit sagittam. Ita nec miran- 
dum, si fructus hujus sacramenti non per- 
cipiat, qui hoc fine non accedit. Cave sacer- 
dos et communicans, ne obiter, et quasi 
aliud agens huc venias, ne sisquasi currens 


E^ incertum, vel aérem verberans. V.sup. 

In uno manna olim sapor erat varius, 
ro cujusque palato et desiderio. Ita etiam 
ucharistia saporem dabit, quem querimus. 

At si non quærimus inde proficere, corobo- 
rari contra tentationes, Christo uniri etc. 
quid mirum, si nihil eorum percipimus? 

Sed libet pii et religiosi viri verbis uti, ut 
nostros ipsi nzvos et defectus propius videa- 
mus. Nam sacerdotes, circa praecedentia 
incurios, ita perstringit Gran. in Memor. 

« In quo nonnullorum sacerdotum valde 
reprehendenda est audacia, qui nihil horum 
facientes, quocumque loco sunt,-surgunt, 
et ad altare accedunt fabulantes, ridentes, 
occupati, sæcularibusque negotiis distracti 
ita ut qua securitate atque incuria eunt ad 
comedendum panem materialem, eádem ac- 
cedant mensam Domini, ut sumant panem 
angelorum, que sane valde magna abomina- 
tio est. 

« Atque hac est causa, cur post tot annos, 
quibus hac medicina utuntur, tam parum 
ipsius usu adjuti esse deprehenduntur ; alio- 
quin siquoties missam celebrarunt, recepis- 
sent notabile aliquod gratie augmentum, 
certum est, quod qui viginti annis celebra- 
runt, ingentem frouarum thesaurum jam 
collegissent, quod sane sic se habere non exi- 
stimo, cum iidem sint, qui antea fuerunt, 
eque sensuales et indevoti imo nonnun- 
quem facti pejores. Ita Gran. Mem. I. 3. c. 

. Addit. 

« Quid igitur formidandum magis est, 
quam quotidié fontem gratiarum, et men- 
sam angelorum accedere, quotidié officinam 
omnis medecine adire, et post tot annos 

aque sitibundum, famelicum, debilem et 
infirmum inveniri ! 

Sed hec pauca nunc sufficiant; si quis 
uberiora velit, non deerunt, presertim apud 
auctores passim hic citatos et laudatos, 
Scripsit praeterea recenter P. Joan. Perlinus 
Madriten. Soc. Jesu, Theol. D. Colon. erudi- 
tum opusdeS. Eucharistia, ubi etiam sin- 
gulariter apit de frequentia S. communi- 
onis. Joan. Maubur. in Roseto Exerc. spir. 
plurimaet pia habet exercitia in usum com- 
municantium. 

Crebriores hic similitudines ex medecina 
perias adduximus, ne mirere. Et S. Patribus 

oc perquam familiare, ut ait Nigron. in 
Reg. 43. n. 3. Sed et similitudo ac analo- 
gia corporalis et hujus spiritualis, seu cibi, 
seu medecinæ idem suasit. Denique memen- 
to, nos ApHorisMos scribere, qui nescio quid 
medecum spirant ac redolent. 


BEATI LAURENTII JUSTINIANI 
PATRIARCHJE VENETI 


Cohortatio ad sacerdotes. 


3 


SERMO DE EUCHARIS TIA. 


Quamobrem sectemini vos, o milites Chris- 
ti, et praecipue celestium sacramentorum 
ministri, humilitatem;reseceturque in vobis 
per vos omnis ascendendi ambitio. Vestro 

intendite ministerio cum pietate devotionis, 
et humilitate cordis. Nullam prorsus majo- 
rem valetis acquirere dignitatem, quam cor- 
poris et sanguinis Domini tractare sacra- 
menta. Hoc vobis satis sit, (etiam si honoris 
gradum atque transeuntis glorie culmen 
appetitis),quod reliquis præeminet dignita- 
tibus. Pervigil tantum circa mysterium hoc 
studium adhibete, atque pro viribus labo- 
rate, ut mysteriorum Dei idonei dispensa- 

tores sitis. | . 

Ex hoc utique duplici honore habemini 
digni, presente videlicet, et futuro. Honora- 
bunt vos populi, vestros observabunt mores, 
imitabuntur vitam, temporaliaque stipendia 
erogabunt tanquam patribus suis,animarum 
rectoribus, intercessoribus mundi, et Altis- 
simi sacerdotibus. Venerabuntur, (inquam) 
vos angeli veluti Christi ministros, ecclesia- 
rum duces, sanctorum coheredes, coelestis- 
que regis praecones. Hi sunt honores, qui 
sanctis sacerdotibus exhibentur, quorum he- 
reditas temporalis et aeterna Christus est, 
dicente propheta: Dominus pars heredita- 
tis meae et calicis mei, tu es, qui restitues 
haereditatem meam mihi. Ps. is 5: 

Recta igitur adeptio terrenae dignitatis at- 
que perpetuae est honoris fuga, contemptus 
temporalium, morum probitas, et aeterno- 
rum amor. [n his dünn arcu tue profece- 
rint sacerdotes, quam vis praecelsa polleant 
sanctitate, minime insolescant, quoniam 

resbyterii adhuc indigni sunt ministerio. 
Nam si ad hoc angelica inferiora sunt meri- 
ta, quid aestimabuntur humana? Transcen- 
dit quidquid est, quidquid virtutis, quidquid 

sanctitatis, non capit sensus, non scrutatur 
ratio, mens ncn attingit humana, quomodo 
Deus et homo Christus Jesus sub panis et 
vini speciebus sacerdotum attrectetur mani- 
bus, et corporali haustu altaris percipiatur 
in mensa. Nec immerito. Est namque hoc 
divinum opus notissimum futurae felicitatis 
indicium, acdivinae miserationis praesagium 
certum omni veneratione colendum. JEque 
in altaris sede, quemadmodum in ccelo, co- 
litur Deus, quamvis aliter. Hinc altaris sa- 
cri quanta sit dignitas, optime comproba- 
tur, in quod praesentialiter descendit Deus, 
et in quo sacramenta cælestia consecrantur. 


PAAP APEA N . 


8 


PRAXIS 


PIE CELEBRANDI ET COMMUNICANDI, TUM ANTE, 
TUM POST MISSAM UTILIS. 


Qua suorum et summam ex omnibus exer- 
citiis huc adhiberi solitis continet. Pro 
cujusque vero devotione facile dilatari, 
et paucis mutatis, omnibus communican- 
tibus aptari potest, sed non tam vocis 
sono, quam mentis suspirio exprimenda. 


- ——— — 


O dulcissime Salvator, Christe Jesu, gra- 
tias ago tibi ex intimis visceribus animae 
meae, qui tanta charitate nos misere perdi- 
tos redemisti pretio sanguinis tui, et qui in 
signum hujus amoris tuj, nec non in pignus 
futurae gloriae sacramentum corporis et san- 

guinis tui nobis tam admirabili potentia, 
sapientia et bonitate dedisti in cibum et po- 
tum, denique ad haec divina mysteria me 
vilissimum peccatorem in numerum tuorum 
sacerdotum seu servorum ineffabili clemen- 
tia vocare dignatus es. 

Sed heu me miserum, quod hactenus tam 
indigne vocatione mea vixi, et toties, et tam 

raviter teDeum meum offendi peccatis meis, 
65 his N...) sed nunc de iis doleo 
ex intimo corde meo, et amo te ex tota ani- 

ma mea, et deinceps tibi soli servire, pla- 
cere et adhærere propono. 

Proindeque nunc accedens ad altare tuum, 
ex omni affectu cordis mei tibi hoc sacrifi- 
cium, seu dignissimam hostiam corporis et 
sanguinis tuj, quam tu ipse semel pro no- 
bis In ara crucis obtulisti, offero ad laudem 
et gloriam aeterna majestatis tue, in me- 
moriam sacratissimae incarnationis, vite, 
passionis ac mortis tuse, in gratiarum actio 
nem pro omnibus donis et beneficiis, toti 
_coetui electorum, et mihi indignissimo pec- 
catori hucusque prestitis, vel unquam pre- 
standis ; pro salute quoque fidelium vivorum, 
N... et solatio defunctorum N... Et utinam 
ex omni affectu, fervore et desiderio amico- 
rum tuorum, seu regnantium in ccelis, vel 
militantium in terris, hoc tam grande tue 
pietatis opus peragere possem. 

Corde siquidem credo, mi Jesu,et ore con- 
fiteor, (utinam ad salutem meam) quia Pater 
eeternus, Deus seipso summe beatus, potens, 
perfectus, et nullius egens, secundum infi- 
nitam misericordiam suam sic dilexit mun- 
dum, ut te filium suum unigenitum nobis 

dare salvatorem. Credo quoque, quod tu 
ipse, Patri equalis per omnia, ex vi immen- 
sæ charitatis tuæ de sinu Patris descendisti 
in uterum virginis, et propter nos homines . 
homo factus es, et quod ex amore nostri hoc 
sacramentum in ultima cœna instituens, 
verum corpus et sanguinem tuum, id est, 
teipsum nobis ad manducandum dedisti, et 
denique Patri tuo factus obediens usque ad 
mortem, temetipsum pro nobis hostiam in 
ara crucis obtulisti. 

Ideoque magna fiducia venio ad te, o Do- 

smine, qui nostri causa tam mira facere, et 
tam dira pati voluisti. Quid enim negabis, 
qui sic amasti, ut teipsum dares? Amo te 
quoque, o bone Jesu, tota virtute cordis mei, 
et semper deinceps, et in eternum amabo, 
sj tu dederis. 

Sed quid retribuam tibi, Domine, pro om- 
nibus, que retribuisti mihi? Ecce me ipsum 
totum, corpus, animam et omnia offero in 
omne beneplacitum benignissimæ volunta- 
tis tue. 

Verum quid habeo, quod non acceperim ? 
quid vilis peccator, vermis terre, pauper et 
inutilis conferre poterit Deo creatori suo? Tu 
ipse potius, o Domine, utpote advocatus et 
mediator meus, dives in meritis et misera- 
tionibus, suscipe causam meam. Et ex the- 
sauro immense charitatis tuæ fer opem ino- 
piz mez, et pretium sanguinis tui, omni- 
umque meritorum tuorum representa æter- 
no Patri tuo, et hinc supple omnem defec- 
tum meum precipue hujus mez, heu nimis 
languide præparationis, qua ad hec S. 
mysteria venio, ut sic ei per te placeat 

obsequium indignissime servitutis mez. 

Fac etiam, o bone Jesu, per omnes mise- 
rationes tuas, ut hoc tremendum mysterium 
et admirabile donum charitatis tuae debita 
semper ſide, reverentia et gratitudine pro- 
sequar, idque puro et ardenti corde nunc et 
semper recipiam. Statum hunc quoque me- 
um, N. ad quem me ex singulari gratia vo- 
care dignatus es, charitate, castitate, hu- 
militate, mansuetudine, patientia, sobrieta- 
te, etc. moribusque tibi placitis, et sacerdote 
seu ministro tuo dignis, excolere studeam 
idque ut servitus mea magis tibi placeat, a 
majorem gloriam tuam, ecclesiae utilitatem, 
et propriam proximique salutem. 

nde tandem supplex rogo, ut per virtu- 

tem corporis et sanguinis tui abstrahas cor 
meum efficaciter ab omnibus noxiis affecti- 
bus, N... qui gustum ac fructum hujus sa- 
cramenti impediunt, et intime tibi unias et 
incorpores,ut gustem, quam suavis sis, Do- 
mine, et unus tecum efficiar spiritus, ut tu 
in me, et ego in te maneam, adeoque nihil 
sit, quod me unquam: separare valeat a te. 
Nam tibi adhaerere mihi bonum est, et po- 
nere in te Domino Deo spem meam. Quid 
enim mihi est in celo? et a te quid volui 
super terram? o pars mea, Deus in aeter- 
num! 

MODUS BREVIS EXCITANDI AFFECTUS 
ANTE ET POST COMMUNIONEM. 


EX P. CHRIST. MAYER, IN INDUST. 


I. Amabilis Jesu, Deus cordis mei, unde 
mihi indignissimo peccatori tanta dignatio, 
tanta dilectio tantae majestatis, ut me oculis 
misericordiae tuae tam benigne respicere, 
tam amanter visitare, tam misericorditer re- 
ficere, tam paterne fovere, tam suaviter, ef- 
ficaciter, mirabiliter ad foriam mihi prae- 
destinatum, ut spero, deducere hucusque 
digneris? Benedicta sit in aeternum infinita 
bonitas et misericordia tua, qua me ingra- 
tum cum Patre et sancto Spiritu ab aeterno 
sic dilexisti, decernendo me cum electis om- 
nibus sic creare, redimere, dotare, vocare, 
conservare, glorificare, qua me in tempore 
quoad corpus et animam sic creasti, conser- 
vasti, dotasti, tanto pretio lacrymarum, su- 
doris et sanguinis tui pretiosissimi olim re- 
demisti, tam liberaliter idem pretium mihi 
applicasti, et nunc applicare non desinis, 
sic justificando, sic vocando, sic praeser- 
vando, sic te mihi uniendo, sic ad bravium 
gloriae invitando. Agnosco et amplector ca- 
ritatem tuam aeternam erga me omnesque 
electos tuos, atque illorum, omniumque crea- 
turarum possibilium possibili affectu medul- 
litus gratias ago. Agnosco et detestor ingra- 
munem mam 5 erga te, atque inti- 
ien simili uff ominum meum ac Deum 

€ctu adoro, laudo, glorifico, 

in centrum nihili mei infra omnes me di- 
mitto, et majestati tuae inclino, cüm gratia 
tua sola sim id, quod sum. 

In te, o infallibilis veritas, credo, in te, o 
unica spes mea, mihi plane diffidens spero, 
te amo et amabo super omnia in aeternum, 
o fons omnis boni infinite amabilis. Gau- 
deo de omni perfectione, beatitudine, glo- 
ria et beneplacito tuo, meque tibi usque in 
mortem et annihilationem mei resigno. To- 
tus tuus esse, et in aeternum permanere de- 
sidero, sicut tu totus meus esse dignaris. 
Omnem vitam meam tuo offero obsequio, 
infinitas vitas, si haberem, lubens oblaturus. 

Omnia pia desideria te glorificandi, quae 
unquam habui, renovo, prava revoco ac de- 
testor, et contra voluntatem meam esse ac 
fore protestor. Utinam te sic semper amas- 
sem, et nunquam offendissem, nec offende- 
rem posthoc in aeternum? 

Doleo de omnibus peccatis meis, quia ti- 
bi, quem diligo super omnia, displicent; cu- 
pio, et propono serio emendare omnia, ma- 
xime hunc particularem defectum, et novo 
fervore me totum tuo impendere. servitio, 
-conando omnia agenda perfecte facere, ma- 
xime hanc virtutem exercere, N. aut refor- 
mare hanc actionem ordinariam, N. 

In satisfactionem me totum tuo offero be- 
neplacito* veniam cum finali gratia precor, 
et spero per te, bone Jesu, in cujus merito- 
rum abyssum me demergo. Tu aeterna ca- 
ritate tua supplere digneris omne imperfec- 
tum meum per tua sanctissima merita, me- 
que tuo in omnibus conforma beneplacito, 
gratiam uberem  largiens, hos defectus 

emendandi... has virtutes exercendi... aut ac- 
tiones ordinarias reformandi, et perseveran- 
di in vocatione et gratia tua usque ad finem, 
ut te, o Jesu, in quem credidi, in quem spe- 
ravi, quem dilexi in via cum electis omni- 
bus videam, amem, laudem seternum in pa- 
tria. 

II. Per eamdem caritatem tuam, qua cum 
Patre, et Spiritu sancto sic dilexisti mun- 
dum, o bone Jesu, memento et miserere 
totius ecclesie tuae sanctae, ejusque capitum, 
prelatorum, principium pastorum, statuum 
ecclesiasticorum secularium, religiosorum, 
omniumque qui maxime possunt glorie 
tue et saluti animarum prodesse et obesse. 

Parentum item, fratrum, benefactorum et 
amicorum meorum qui se mihi commen- 
darunt, qui, me contristaverunt, aut quos 
ego contristavi, offendi, juvare neglexi, 

uos per me indignum in viam salutis di- 
rigere decrevisti, omniumque vivorum et 
defunctorum, pro quibus mori dignatus es. 

Horum omnium propitius miserere, de- 
functis requiem, vivisque gratiam concede, 
ut tibi perfectissime, sicut scis et vis, pla- 
ceant, per merita beatae Virginis Mariae, 
matris tuae et omnium sanctorum, tibi tuis 
unita offero repræsentanda aeterno Patri, 
(una cum omnibus desideriis, conatibus et 
obsequiis, meis valde imperfectis,) cui olim 
obediens factus usque ad mortem, nunc 
gicuosus pontifex assistis ad interpellan- 

um pro nobis. Pater, respice in faciem di- 
lecti filii tui, et per eum miserere nobis, 
gratiam largiens, ut te cum eodem dilecto 

lio tuo, et sancto Spiritu cognoscamus, 

amemus, laudemus et glorificemus cum 
omnibus electis tuis nunc et inaeternum. 

Miserere nostri Domine, miserere nostri, 
et adjuva nos, sicut nosti nobis necesse esse 
in corpore et anima. Scis omnia, potes om- 
nia, qui viviset regnas in saecula. 

III. O regina sanctorum omnium, sancte 
angele custos, omnes sancti patroni mei, 
ro omnibus beneficiis nobis collatis et con- 
erendis in aeternum, magnificate Domi- 
num mecum, et exaltemus nomen ejus in 
idipsum. 

AD SACRUM FACIENDUM PRAEVIA 
OBLATIO S. BONAVENTURE. 


Eccecoelestis Pater, recolens mortem illam 
unigeniti filii tui nostri Jesu Christi, offero 
tibi hanc hostiam, quam ipse olim obtulit 
pro mea et totius mundi salute. Ecce ad 
altare tuae majestatis transmitto oblationem 
vivam,quam tu in miseratione multa misisti 
ad altare crucis immolandam pro nobis. 
Recordare ergo illius sacrosancti, sudoris, 
quasi guttae sanguinis decurrentis in ter- 
ram. 

Respice illam virgineam carnem, verbe- 
ribus crudeliter flagellatam, colaphiset ala- 
pis caesam, livoribus tumidam, sputis ma- 
culatam , sanguine cruentatam , spinis 
perforatam , clavis confixam lancea vulne- 
ratam. 

Illa ergo pietas, quae filium tuum traxit 
et vicit, ut in statera crucis totius mundi 
peccata liberaret, ipsa te cogat Pater misereri 
nobis miseris. Respice, obsecro, non nostra 
peccata, séd in faciem Christi tui. Non 
enim in justificationibusnostris preces nos- 
tras prosternimus, sed in multitudine mise- 
rationum tuarum. 

